র‌্যাব থাকবে কি থাকবে না | মতামত\nর‌্যাব থাকবে কি থাকবে না\nতৌফিক ইমরোজ খালিদী\n২৩ মে, ২০১৪\nসত্যিই কি র‌্যাব আমাদের দরকার? র‌্যাব কি তার প্রয়োজনীয়তা হারিয়েছে? এখনই কি সরকারের র‌্যাব গুটিয়ে নেবার সময়?\nবক্তৃতায় যা ইচ্ছে তাই বলায় অভ্যস্ত রাজনীতিকরা প্রশ্নগুলোর খুব সহজ উত্তর দিয়ে ফেলেন।\nবিএনপির প্রধান এখন র‌্যাবের বিলুপ্তির পক্ষে। ওদিকে সরকারের মন্ত্রীরা র‌্যাবের পক্ষ নিয়ে পাল্টা তীর ছুঁড়ছেন। খালেদা জিয়া যখন এ বাহিনী গড়ে তুলছিলেন, আজকের এই মন্ত্রীরাই তখন এর মধ্যে কোনো ন্যায্যতা বা যৌক্তিকতা খুঁজে পাননি।\nএসব বাদানুবাদে যে বিষয়টি স্পষ্ট হয় তা হল র‌্যাবকে রাজনৈতিক উদ্দেশ্যে ব্যবহারের সর্বজনীন অভিযোগটি। কেউ বলতেই পারেন, খালেদা জিয়া একসময় এটিকে ‘ব্যবহার’ করেছেন। আর এখন যে দল ক্ষমতায় আছে তাদের এই বাহিনীটিকে দরকার, তাই তারাও তাদেরকে কাজে লাগাচ্ছে। কিন্তু প্রশ্ন হল, রাজনৈতিক ব্যবহার শব্দটি কীভাবে ব্যাখ্যা করবেন আপনি?\nবিএনপির প্রধান এখন র‌্যাবের বিলুপ্তির পক্ষে, ওদিকে সরকারের মন্ত্রীরা র‌্যাবের পক্ষ নিয়ে পাল্টা তীর ছুঁড়ছেন\nদেশের বড় বড় শহরে যদি তীব্র সহিংস কোনো বিক্ষোভ বা আন্দোলনে পরিস্থিতি পুরোপুরি ভেঙে পড়ে, তখন শৃঙ্খলা বাহিনীগুলোকে ত্বরিৎ পদক্ষেপ নিতে হয়। এমন পরিস্থিতিতে, র‌্যাবকে যদি নৈরাজ্য দমনের দায়িত্ব দেওয়া হয়, এককভাবে অথবা অন্য বাহিনীগুলোর সঙ্গে, তাকে কি রাজনৈতিক ব্যবহার বলা যায়?\nউগ্রপন্থীরা গত কয়েক বছরে যেভাবে সহিংসতা চালিয়ে প্রায়ই দেশ অচল করে দিয়েছে, তা দমনের জন্য নিয়মিত বাহিনীর চেয়ে বেশি ক্ষমতাশালী একটি বাহিনীর দরকার রয়েছে। অপারেশন পরিচালন ক্ষমতা ও দক্ষতার ব্যাপারে র‌্যাব উন্নততর। কারণ এ বাহিনীতে রয়েছেন সশস্ত্রবাহিনীর প্রশিক্ষিত সেনা ও কর্মকর্তারা। ফলে র‌্যাব অনেকের জন্যই ‘ত্রাস’ হয়ে উঠেছে।\nকাজেই বিশেষ পরিস্থিতি মোকাবেলার জন্য পুলিশের একটি বিশেষ ইউনিট দরকার। এই ইউনিটের হাতে থাকতে হবে উন্নততর সরঞ্জাম, বেশি কার্যকর অস্ত্রশস্ত্র এবং সবচেয়ে বেশি যেটি দরকার, আরও দক্ষ ও প্রশিক্ষিত জনশক্তি, যাতে তারা দ্রুত অপারেশন চালানোর ক্ষমতা অর্জন করতে পারে। ভুলে গেলে চলবে না যে, পুলিশকে আইন-শৃঙ্খলা রক্ষার দায়িত্ব পালনের পাশাপাশি ফৌজদারি বিচারিক প্রক্রিয়ার অংশ হিসেবেও কাজ করতে হয়।\nযে কোনো সুশৃঙ্খল সমাজে পুলিশ এসব দায়িত্ব ভালোভাবেই পালন করে থাকে। কিন্তু সশস্ত্র বাহিনীর সদস্যরা, যাদের রয়েছে ‘হত্যা’ করার মতো প্রশিক্ষণও, তাদের পক্ষে কি ভালো পুলিশ কর্মী হওয়া সম্ভব, যেখানে পুলিশকে অপরাধ প্রতিরোধের জন্যই মূলত শিক্ষা দেওয়া হয়? র‌্যাবের শ্রেষ্ঠত্বের যে ধারণা রয়েছে, তা তো আসলে গড়ে উঠেছে র‌্যাবের বেশিরভাগ কমান্ডার সশস্ত্র বাহিনী থেকে এসেছেন বলে। শুধু সামরিক প্রশিক্ষণের কারণেই কি তারা ভালো পুলিশ কর্মকর্তা হতে পারবেন? কোনো একদিন হঠাৎ করে যদি তাদের বলা হয়, বেসামরিক কর্মকর্তার ভূমিকা নিয়ে নিতে, তখন কি তাদের ফৌজদারি বিচার ব্যবস্থার অংশ হিসেবে কাজ করার প্রস্তুতি থাকে?\nযে কোনো মূল্যে দ্রুত সাড়া দিতে গিয়ে র‌্যাবের কার্যক্রমে মাঝে মাঝে আইন রক্ষার বিষয়টি গৌণ হয়ে যায়। প্রয়োজনের বেশি শক্তি প্রয়োগের অভিযোগটি র‌্যাবের বিরুদ্ধে হরহামেশাই উঠেছে। সঙ্গত কারণেই র‌্যাব এমন একটি বাহিনী হিসেবে প্রচার পেয়েছে যেটি আদালতে প্রায়ই অভিযুক্তদের দোষী সাব্যস্ত করতে ব্যর্থতার পরিচয় দিয়েছে।\nআশির দশকের মাঝামাঝিতে, এইচ এম এরশাদ নিজের নিরাপত্তার জন্য বিশেষ বাহিনীর প্রয়োজন অনুভব করেছিলেন। তিনি সবকিছুতেই সেনাবাহিনীর ওপর নির্ভরশীল ছিলেন। প্রেসিডেন্টস সিকিউরিটি ফোর্স বা পিএসএফ গঠনের সময়ও তার ব্যত্যয় হল না। এই সামরিক শাসকের ক্ষমতাচ্যুতির পর নির্বাচিত প্রধানমন্ত্রী খালেদা জিয়ার সময় এ বাহিনীতে সামান্য পরিবর্তন আনা হয়। তখন সেটা ছিল শুধুমাত্র নামে– এটি হয়ে গেল স্পেশাল সিকিউরিটি ফোর্স বা এসএসএফ। এই বাহিনীর হাতে আছে সর্বাধুনিক অস্ত্র এবং অনেকটা সর্বময় ক্ষমতা। এর দক্ষতা ও অপ্রতিরোধ্যতা সম্পর্কে সাধারণ মানুষের মধ্যে যে ধারণা তার মূল ভিত্তি হল ভিভিআইপিদের নিরাপত্তার জন্য হুমকি মনে করলে ওরা যে কাউকে গুলি হত্যা করতে পারে এবং সেটি নিয়ে তাদের আদালতে প্রশ্নের মুখোমুখি হতে হবে না।\n[র‌্যাব-সংক্রান্ত এক টেলিভিশন সংলাপে; ১৩ মে, ২০১৪ তে প্রচারিত]\nতার মানে, একটি প্রতিষ্ঠানের কার্যকারিতা অনেক সময় নির্ভর করে জনমনে ইতিবাচক ভাবমূর্তির ওপর। এই ভাবমূর্তি অনেকটাই খুইয়েছে র‌্যাব। তাদের বিচ্যুতির বিরাট তালিকায় নারায়ণগঞ্জ সর্বশেষ সংযোজন মাত্র।\nর‌্যাপিড অ্যাকশন ব্যাটালিয়নের জন্ম এবং এর বিলুপ্তির দাবির মধ্যে সময়টা বেশি দিন নয়। গত মার্চে দশ বছর পূর্তি ঘটা করেই পালন করেছে এই বাহিনী। শুরু থেকেই ভালো দিক যেটা ছিল তা হল জাতীয় পুলিশ বাহিনীর মধ্যে একটি ইউনিট হিসেবে একে গড়ে তোলা। এদের প্রশাসনিক কর্তৃত্ব দেশের পুলিশ প্রধানের হাতে। পুলিশেরই একজন উর্ধ্বতন কর্মকর্তা এই অভিজাত বাহিনীর প্রধান (মহাপরিচালক)। সেই সঙ্গে পুলিশের মধ্যম সারির কিছু কর্মকর্তাও বিভিন্ন পর্যায়ে অভিযানের দায়িত্ব পালন করেন। কিন্তু এই বাহিনীর অদূরদর্শী প্রতিষ্ঠাতারা ভবিষ্যৎ দেখতে ব্যর্থ হয়েছিলেন। তারা বুঝতে চাননি যে, এক সময় সেনা অফিসারদের সবাইকে ব্যারাকে ফিরে যেতে হবে এবং পুলিশেরই চৌকশ কর্মকর্তারাই এই বাহিনীর পুরোপুরি দায়িত্বে থাকবেন। তাদের বুঝতে না পারার কারণ হল জাতি হিসেবে সম্মিলিতভাবে অনেক সময়ই এ বিষয়গুলো বোঝার ব্যর্থতা। বিভিন্ন সময় বিভিন্ন কারণে এটা স্বীকার করা হয়নি যে, আইন-শৃঙ্খলা থেকে শুরু করে ভিআইপিদের সুরক্ষা — সবগুলো কাজের ধরনই আসলে অসামরিক।\nসম্প্রতি পুলিশ বাহিনী সোয়াট বা এসপিবিএনের মতো ইউনিট গড়ে তুলেছে। সোয়াট হল ‘স্পেশাল ওয়েপনস অ্যান্ড ট্যাকটিকস’ ইউনিট; এটি ঢাকা-ভিত্তিক এলিট ট্যাকটিক্যাল ফোর্স। ২০০৯ এর শুরু থেকে কাজ করছে, ঢাকা মেট্রোপলিটন পুলিশের গোয়েন্দা শাখার অংশ হিসেবে। পুলিশ অফিসাররা বলেন, দেশে-বিদেশে সোয়াটের যে প্রশিক্ষণ রয়েছে, তা দিয়ে সন্ত্রাসী আক্রমণ প্রতিরোধ বা জিম্মি উদ্ধারের মতো কাজ দক্ষতার সঙ্গে করা সম্ভব।\nস্পেশাল আর্মড ফোর্স বা সাফের ইউনিট রয়েছে দেশের চৌষট্টি জেলাতেই। বিশৃঙ্খলা ঠেকানো, সাম্প্রদায়িক সহিংসতা রোধ, সন্ত্রাসবিরোধী অভিযান পরিচালনা, এমনকি সংঘবদ্ধ অপরাধ দমনের মতো জরুরি পরিস্থিতির উপযোগী করে ইউনিটটি গড়ে তোলা হয়েছে।\nএই তো মাত্র ২০১২-তেই, কেবল পুলিশ বাহিনীর লোকজন দিয়ে ‘স্পেশাল সিকিউরিটি অ্যান্ড প্রটেকশন ব্যাটালিয়ন’ বা এসপিবিএন গড়ে তোলা হয়েছে, যার লক্ষ্য হচ্ছে রাষ্ট্রপতি ও প্রধানমন্ত্রীসহ অন্যান্য ভিভিআইপিদের সুরক্ষা দেওয়া। আশা করা যেতেই পারে, ভিভিআইপিদের সুরক্ষা দেওয়ার জন্য কোনো একদিন এই বাহিনী সেনা-নিয়ন্ত্রিত এসএসএফের স্থলাভিষিক্ত হবে।\nতবে যতদিন না এ বাহিনীগুলোর পুরোপুরি অসামরিকীকরণ সম্ভব হচ্ছে, ততদিন র‌্যাবকে তার সেনা-নিয়ন্ত্রিত কাঠামো নিয়েই পুলিশের একটি বিশেষ ইউনিট হয়ে হয়তো থাকতে হবে। এই বাহিনীর অনেক দোষত্রুটি থাকলেও সেগুলো কমিয়ে আনা সম্ভব, চেষ্টা এবং আন্তরিকতা থাকলে।\nবিভিন্ন কথিত এনকাউন্টার বা বন্দুকযুদ্ধে র‌্যাব যতগুলো খুন করেছে সেগুলো তাদের ‘গৌরবময়’ দশ বছরের ইতিহাসে একেকটি কালো অধ্যায়\nএজন্য যা যা করা দরকার সে তালিকা দীর্ঘই হবে; তবে একটি উদাহরণ দেওয়া যায়। তিন বছরের জন্য কোনো জুনিয়র বা মধ্যম সারির সেনা কর্মকর্তাকে যদি কোনো পুলিশ কর্মকর্তার অধীনে কাজ করতে হয়, তাহলে বিষয়টি আসলে কী দাঁড়ায়? ওই সেনা কর্মকর্তার কাজের মূল্যায়ন ওই পুলিশ কর্মকর্তা কার্যত কতটা করতে পারবেন? এ জন্যই কি চেইন অব কমান্ড ভেঙে পড়ার অসংখ্য ঘটনা ঘটছে? নারায়ণগঞ্জের ঘটনায় পুলিশকে কেন সন্দেহভাজন কর্মকর্তাদের গ্রেপ্তার বা আটক করতে অন্য কারও অনুমতি নিতে হল? ওদের ধরতে পুলিশকে সংশ্লিষ্ট কর্তৃপক্ষগুলোকে অবহিত করতে হতেই পারে, এ ক্ষেত্রে যেমন সেনা ও নৌবাহিনীকে করা হয়েছে। এই একটি ঘটনাই কিন্তু এমন একটি পরিস্থিতি তৈরি করছে যেখানে আসলে চেইন অব কমান্ড কাজ করে না।\nএটা ঠিক যে, আমাদের ব্যস্ত সড়ক বা অলিগলিতে ঘুরে বেড়ানো কালো পোশাক পরিহিত অস্ত্রধারী এই বাহিনীর সদস্যরা ছোট ছোট অপরাধ ঠেকায় এবং যে কারও মনে র‌্যাব হেফাজতের ভয় ধরিয়ে দেয়।\nকিন্তু বিভিন্ন কথিত এনকাউন্টার বা বন্দুকযুদ্ধে র‌্যাব যতগুলো খুন করেছে সেগুলো তাদের ‘গৌরবময়’ দশ বছরের ইতিহাসে একেকটি কালো অধ্যায়। তাদের এসব খুনের প্লটও বেশ কাঁচা– এমন সব মস্তিষ্ক থেকে এসব বেরিয়েছে যাদের এটা বিশ্বাস করতে শেখানো হয় যে, পৃথিবীর সমস্ত প্রজাতির অবস্থান তাদের নিচে (তাদের চেয়ে অনেক কম বোঝে)। সমস্যা হল, গত কয়েক বছরে র‌্যাব এসব দায় থেকে পার পেয়ে গেছে রাজনৈতিক পালাবদলে পাল্টে যাওয়া ক্ষমতাসীনদের সমর্থনের কারণে। তাদের এভাবে সমর্থন দিয়ে যাওয়ার নীতি আসলে হিতে বিপরীত হয়েছে। এখন র‌্যাব অনেক কম বিশ্বাসযোগ্য। আর সাধারণ মানুষের আস্থা হারালে লক্ষ্য বা উদ্দেশ্য সাধনও কঠিন হয়ে যায়।\nকার্যত সেনাবাহিনীর নিয়ন্ত্রণাধীন এই বাহিনীকে একদিন বিলুপ্ত করতেই হবে। যত তাড়াতাড়ি হয়, তত মঙ্গল। কারণ র‌্যাবের এই ধরনের কার্যক্রমে সশস্ত্র বাহিনীই দুর্নাম কুড়াবে। সশস্ত্র বাহিনীর সুনাম ধরে রাখাটা গুরুত্বপূর্ণ– বাংলাদেশের মতো গরিব দেশকে সেনাবাহিনী গড়ে তোলা এবং ব্যবস্থাপনায় বিপুল বিনিয়োগ করতে হয়। সরকার যদি র‌্যাবকে যেমন আছে তেমন রেখে দিতে চায়, তাহলে দ্রুতই এই বাহিনীর ভাবমূর্তি ঠিকঠাক করতে হবে– কেননা এটার সঙ্গে সরকারের ভাবমূর্তি জড়িত। এলিট ফোর্সটির সুনাম ক্ষুণ্ন করছে যেসব অশুভ উপাদান, তাদের শেকড় যেখানেই হোক সেসবের সমূলে উৎপাটন জরুরি।\nখালেদা জিয়ার উদ্দেশে একটি সহজ প্রশ্ন, যে সব কারণে এ রকম একটি বিশেষ বাহিনী গড়ে তোলার প্রয়োজনীয়তা আপনি অনুভব করেছিলেন, তার কতটুকু পাল্টে গেছে? একই প্রশ্ন প্রধানমন্ত্রী শেখ হাসিনার কাছে, ২০০৪ সালের চেয়ে কি এখন দেশের অবস্থা বেশি খারাপ?\nনারায়ণগঞ্জের সাত খুন পুলিশ বাহিনী রাজনীতি র‌্যাপিড অ্যাকশন ব্যাটালিয়ান র‌্যাব সশস্ত্র বাহিনী\nতৌফিক ইমরোজ খালিদীপ্রধান সম্পাদক, বিডিনিউজ টোয়েন্টিফোর ডটকম\nমাহফুজ আনামকে হয়রানি বন্ধ করুন\nএরপরও থাকতে পারেন না মায়া\nনাগরিক সাংবাদিকতা, দায়িত্বশীলতা\n৪৯ Responses -- “র‌্যাব থাকবে কি থাকবে না”\nরাষ্ট্রের অন্যতম দায়িত্ব জনগণের জানমালের নিরাপত্তা বিধান করা। কিন্তু নিরাপত্তা বিঘ্নিত হওয়ার কারণ নিরসন ছাড়া নিরাপত্তা বিধান স্থায়ী হয় না।\nজানমালের নিরাপত্তার হুমকিকে দু’ভাগে ভাগ করা যায়—\n১. মৌলিক হুমকি–\n(ক) জীবনধারণের পরিবেশ যেমন জলবায়ু, সবুজ বন, নদী, জলাশয়, ভূমি, জীববৈচিত্র প্রভৃতি (হ্যাবিটাট) নষ্ট হলে জীবন ও ধ্বংসপ্রাপ্ত হয়;\n(খ) মৌলিক চাহিদা, যেমন, অন্ন, বস্ত্র, আশ্রয়, চিকিৎসা, শিক্ষা ইত্যাদি পূরণ না হলে জীবন রক্ষা হয় না।\n২. সামাজিক হুমকি–\n(ক) রাষ্ট্রীয়-সামাজিক (Socio- Political) এবং আর্থ-সামাজিক (Socio- Economic) কারণে এই হুমকি সৃষ্টি হয়। আর্থ-সামাজিক লাভ ও আধিপত্য অর্জনের জন্য রাষ্ট্রীয়-সামাজিক ক্ষমতার দুর্বৃত্তায়ন হলে সমাজে ঘুষ-দুর্নীতি, চুরি-ডাকাতি, ছিনতাই-অপহরণ, গুম-খুন, সন্ত্রাস-জঙ্গীবাদ ইত্যাদি ঘটে। এগুলিকে অভ্যন্তরীন হুমকি বলা হয়;\n(খ) বহিঃশত্রু দ্বারা আক্রান্ত হলে তাকে বহিরাগত হুমকি বলা যায় যা থেকে রক্ষা পেতে সামরিক বাহিনী নিয়োগ করা হয়।\nসাধারণত অভ্যন্তরীন হুমকি তথা ঘুষ-দুর্নীতি, চুরি-ডাকাতি, ছিনতাই-অপহরণ, গুম-খুন, সন্ত্রাস-জঙ্গীবাদ ইত্যাদি থেকে জনগণের জানমালের নিরাপত্তা দিতে পুলিশ বাহিনী ব্যবহার করা হয় এবং প্রয়োজনে আধা-সামরিক বা সামরিক বাহিনী ব্যবহার করারও আইন আছে। আলেচিত র‌্যাব পুলিশ বাহিনীর অন্তর্গত, তবে বিশেষায়িত কনসেপ্ট হল দ্রুত ও শক্তিশালী ব্যবস্থা গ্রহণ।\nসকলেরই জানা আছে যে, দ্বৈত শাসন ব্যবস্থা অনিষ্ট করে। সশস্ত্র বাহিনীর জন্য দ্বৈত শাসন ট্রাজিক হয়। আনসার ও বিডিআরে একাধিক বিদ্রোহের অন্যতম কারণ আর্মি থেকে অফিসার নিয়োগ। আর্মি, নেভি, এয়ার ফোর্স, বিজিবি, পুলিশ সব বাহিনী নিজ নিজ আইনের (Act) অধীনে গঠিত। তাদের ডিসিপ্লিন, ক্যারিয়ার সবকিছু উক্ত আইন দ্বারা নিয়ন্ত্রিত হয়। সিভিল আইনের সঙ্গে পুলিশ আইন কিছুটা সমতুল্য হলেও, সামরিক বাহিনীর আইন (অ্যাক্ট) ফৌজদারি (সিভিল) আইন থেকে একেবারেই ভিন্ন।\nভিন্ন ভিন্ন অ্যাক্টের অধীনে বিভিন্ন (আর্মি, নেভি, এয়ার ফোর্স, পুলিশ) বাহিনী থেকে অফিসার ও ম্যান নিয়ে গঠিত হওয়ায় ডিসিপ্লিন ও আইনের দিক থেকে র‌্যাব একটা জগাখিচুড়ি বাহিনীতে পরিণত হয়। সামরিক বাহিনীর সদস্যদের দায়বদ্ধতা সামরিক অ্যাক্টের অধীনে তাদের প্যারেন্ট অরগানাইজেশনে থাকায় যখন তাদেরকে পুলিশ আইনের অধীনে আনা হয় তখন দ্বৈত শাসন সৃষ্টি হয়।\nনিজস্ব আইনের অধীনে বিশেষায়িত বাহিনী গঠন করে ইউনিফাইড কমান্ড কন্ট্রোল, অপারেশন ও পরিচালনা সঠিক হতে পারে। তবে সবার আগে জনগণের অংশগ্রহণে গণতান্ত্রিক রাষ্ট্রব্যবস্থায় ব্যবহৃত না হলে যে কোনো বাহিনী গণবিরোধী, অত্যাচারী ও নিপীড়ণমূলক বাহিনীতে পরিণত হয়।\nগণতন্ত্রের মৌলিক বিষয় তিনটি–\n(ক)— রাষ্ট্রের অধিবাসীদের মতামতের ভিত্তিতে সর্বজনগৃহীত (গণভোটের মাধ্যমে অনূন্য ৭৫% জনসমর্থনে অনুমোদিত) আইনের মূলস্তম্ভ বা উৎস (সংবিধান) রচনা করা। সংবিধানে ধর্ম, বর্ণ, শ্রেণি, পেশা, জাতি, গোষ্ঠী, ভাষা, সংস্কৃতি, দলমত ইত্যাদি হিসেবে যারা সংখ্যালঘিষ্ট (মাইনরিটি) তারা যাতে সংখ্যাগরিষ্ঠদের দ্বারা উপেক্ষিত ও নিপীড়িত না হয় তার জন্য তাদের জানমালের নিরাপত্তা ও ধর্মকর্ম, ভাষা-সংস্কৃতির অধিকারের গ্যারান্টি (গ্যারান্টি ক্লজ) থাকতে হবে;\n(খ) রাষ্ট্রপরিচালনার জন্য আইন প্রণয়নে সকল দলমত বিবেচনায় নিতে হবে এবং স্থানীয় সংসদ (ইউনিয়ন সংসদ, উপজেলা সংসদ, জেলা সংসদ) ব্যবস্থার মাধ্যমে সকল জনগণের অংশগ্রহণে আইনের খসড়া অনুমোদনের পর জাতীয় সংসদে যথাযথ পদ্ধতিতে আইন পাশ করতে হবে।\n২. প্রণীত আইন অনুযায়ী রাষ্ট্র পরিচালনার জন্য–\n(ক) গণতান্ত্রিক রাষ্ট্র প্রতিষ্ঠা করতে হবে। রাষ্ট্রকাঠামো এমন হবে যেন রাষ্ট্রীয় বিভাগসমূহ কর্তৃক ক্ষমতা ব্যবহারে বিভাজন ও বণ্টননীতি অনুসৃত হয়। বিশেষ করে আইন প্রণয়ন (সংসদ), আইন প্রয়োগ (নির্বাহী), আইনভঙ্গের প্রতিকার (বিচার) এবং রাষ্ট্রীয় ব্যয় নির্ধারণ (লজিস্টিক) বিভাগের মধ্যে ক্ষমতার ভারসাম্য রক্ষা হয় এবং প্রত্যেক বিভাগ যাতে পরস্পর স্বাধীনভাবে ক্ষমতা ব্যবহার করতে পারে তার নিশ্চয়তা থাকতে হবে;\n(খ) জনগণের দ্বারা রাষ্ট্র পরিচালিত হতে হবে। এজন্য রাষ্ট্রের সকল স্তর ও বিভাগ জনগণের নির্বাচিত প্রতিনিধিদের নেতৃত্বে ও কর্তৃত্বে পরিচালনার জন্য স্থানীয় ও কেন্দ্রীয় স্তরে সংসদ, নির্বাহী, বিচার ও লজিস্টিক (জনবল ও অর্থসম্পদ) বিভাগ নির্বাচিত প্রতিনিধিদের দ্বারা পরিচালিত হবে।\n৩. দায়বদ্ধতা ও জবাবদিহিতার ব্যবস্থা—\n(ক) রাষ্ট্রের সকল অধিবাসী আইনের কাছে দায়বদ্ধ থাকবে এবং বিচার বিভাগের মাধ্যমে আইনের কাছে জবাবদিহি করবে;\n(খ) স্থানীয় সংসদ (ইউনিয়ন সংসদ, উপজেলা সংসদ, জেলা সংসদ) এবং কেন্দ্রীয় সংসদ ব্যবস্থার মাধ্যমে রাষ্ট্র পরিচালনাকারী ও রাষ্ট্রক্ষমতা ব্যবহারকারীগণের জনগণের কাছে জবাবদিহিতা নিশ্চিত করতে হবে।\nমে ২৬, ২০১৪ Reply\nমে ২৭, ২০১৪ Reply\nআমি একটি প্রশ্ন করছি। জানি না মডারেটর ছাপানোর অনুমোদন দেবেন কি না। জানি, একই সঙ্গে অজস্র মানুষ আমার বক্তব্যে বিপরীত প্রতিক্রিয়া জানাবেন। তবুও প্রশ্নটি করছি।\nবাংলাদেশে র‍্যাব তো বটেই, সেনাবাহিনীর আদৌ প্রয়োজনীয়তা আছে কি? জানি আবেগ বলবে অবশ্যই, কিন্তু মস্তিষ্কও কি তা বলছে? আমি তো জাতিসংঘ শান্তিবাহিনীতে সেবা করা ছাড়া সত্যিকার অর্থেই সেনাবাহিনী পোষার আর কোনো কারণ দেখি না!\nকাউকে আহত করার জন্য নয়, মনের কথা সরাসরি লিখলাম।\nমে ২৫, ২০১৪ Reply\nআমি ইতোপূর্বে অনেকবার আপনার নামে লেখা মন্তব্য পড়েছি। কিন্তু এহেন মন্তব্য এত সাদামাটাভাবে লিখে আপনি মোটেও ঠিক করেননি। আর মডারেটর কি রসিকতা করে এটি প্রকাশ করে ফেললেন!\nসেনাবাহিনীর কাজ শুধু জাতিসংঘ শান্তিরক্ষীবাহিনী নয়, অনেক ক্ষেত্রে বিদ্যমান–\n১. বহিঃশত্রু যে কোনো সময় আক্রমণ করলে যাতে দেশরক্ষা করা যায়, সে জন্য অবিরাম প্রশিক্ষণ;\n২. প্রাকৃতিক দুর্যোগে দুর্গত জনগণের পাশে এগিয়ে আসা;\n৩. পার্বত্য চট্টগ্রাম বা অনুরূপ দুর্গম অঞ্চলে দেশরক্ষাসহ জনকল্যাণে সচল থাকা;\n৪. বড় বড় স্থাপনা নির্মাণ, যেমন সেতু, মহাসড়ক, নদীশাসন (উদাহরণ যমুনা সেতু, পদ্মাসেতু, হাতির ঝিল, বন্দর নির্মাণ ও রক্ষায় সেনা ও নৌবাহিনী)।\nউপরে উল্লিখিত কোন কাজটিতে সশস্ত্রবাহিনীর কিছুমাত্র ব্যর্থতা আপনার চোখে ধরা পড়েছে, দয়া করে বলবেন কি?\nপুলিশ বা সিভিল প্রশাসনের সঙ্গে জড়িয়ে অতীত ও বর্তমানের কিছু দুর্ভাগ্যজনক বিচ্যুতির কথা আপনি অবশ্যই বলতে পারেন। সে সবের জন্য পরবর্তীতে দ্রুত সংশোধনের উদ্যোগ নিতে সশস্ত্রবাহিনীকে কখনও পিছপা হতে দেখেছেন কি?\nধন্যবাদ সালেক খান, আপনার প্রতিক্রিয়ার জন্য। মডারেটরের রসবোধের সঙ্গে আমার পরিচয় নেই, তাই আপনার প্রথম প্রশ্নের জবাবও আমার কাছে নেই, দুঃখিত। তবে আপনার অন্য প্রশ্নগুলোর জবাব আমি ক্রমানুসারে দিচ্ছি–\n১. পৃথিবীর সব দেশে সেনাবাহিনী পালন করা হয় বহিঃশত্রুর আক্রমণ থেকে রাষ্ট্রকে রক্ষা করার জন্য, এ আর বিচিত্র কী? কিন্তু বাংলাদেশের বহিঃশত্রু কারা হতে পারে তা আমাদের ভাবতে হবে। সেই বহিঃশত্রুর সঙ্গে লড়ার সামরিক শক্তি আমাদের কতটুকু আছে তা আগ্রহের বিষয়। আমাদের সেনাবাহিনীর প্রশিক্ষণ ও অস্ত্র ক্রয় ও অন্যান্য ব্যয় নির্বাহ করা হয় জনগণের অর্থের বাজেট থেকে। এই অর্থের পরিমাণ কখনওই স্পষ্ট করে জানানো হয় না। এই অস্বচ্ছ প্রক্রিয়া অন্যায়।\n২. সেনাবাহিনী প্রাকৃতিক দুর্যোগে এগিয়ে আসবে এটিই বাঞ্ছনীয়, কিন্তু আমাদের দেখা তেতাল্লিশ বছরে জনগণ এবং বেসামরিক কর্মীরা প্রাকৃতিক দুর্যোগে যেভাবে ঝাঁপিয়ে পড়েন, সেনাবাহিনীর ভূমিকা সাগরের তুলনায় গোস্পদ মাত্র। বেসরকারি স্বেচ্ছাসেবকেরা সামুদ্রিক ঝড় আসার আগে হাতমাইক নিয়ে প্রচণ্ড বৃষ্টি ও প্রবল হাওয়ার মধ্যে জনগণকে নিরাপদ আশ্রয়ে যেতে যেভাবে আহ্বান ও সাহায্য করেন তা অবিশ্বাস্য। আমি এ রকম উপকূলীয় এক ঝড় নিজের চোখে দেখেছি কিন্তু সেনাবাহিনীর তৎপরতা দেখিনি। জাতীয় বাজেটের আনুমানিক ২২% (সঠিক পরিমাণ কখনওই প্রকাশ করা হয় না) ব্যয় করে পালন করা একটি বাহিনীকে শুধুমাত্র দুর্যোগ-পরবর্তী সহায়তার জন্য ব্যবহার করার কোনো যুক্তি থাকতে পারে না।\n৩. পার্বত্য চট্টগ্রামের সমস্যাটি সম্পূর্ণ রাজনৈতিক। পাহাড়ি জনগণকে যুগ যুগ ধরে শোষণ ও বঞ্চনার প্রতিক্রিয়ায় যদি তারা সশস্ত্র বিদ্রোহী হয়ে উঠেন, তবে তাদের ক্ষোভ প্রশমিত করার ও ক্ষতিপূরণ করা বাংলাদেশের নাগরিক হিসেবে দায়িত্ব রাজনীতিবিদদের (যেমন, শেখ হাসিনার পূর্ববর্তী সরকার পদক্ষেপ নিয়েছিল কিন্তু তা রহস্যজনক কারণে বাস্তবায়ন করতে পারেনি বা করতে দেওয়া হয়নি)।\n৪. বড় বড় স্থাপনা নির্মাণ ও রক্ষণাবেক্ষণের জন্য যদি সেনাবাহিনীরই প্রয়োজন হয়, তবে আমাদের পেশাদারদের বিদায় করে দেওয়াই ভালো।\nআপনি যদিও আপনার প্রশ্নের তালিকায় উল্লেখ করেননি, তবু আমি স্বেছায় কিছু মন্তব্য করছি।\n(ক) জাতিসংঘ শান্তিবাহিনীতে যোগ দিলে সেনাবাহিনী যে অর্থোপার্জন করে, তার চেয়ে ঢের বেশি অর্থ সেনাকর্মকর্তারা ব্যক্তিগতভাবে উপার্জন করেন;\n(খ) সেনাবাহিনীকে বেসামরিক মানুষদের সংশ্রবে আনলে সেনাবাহিনীর নৈতিকতা, সততা ও সামরিক শৃঙ্খলা বিনষ্ট হতে বাধ্য (এর কি কোনো উদাহরণ দেওয়ার প্রয়োজন আছে);\n(গ) স্বাধীনতার পর থেকে সেনাবাহিনীর উচ্চাকাঙ্খী কর্মকর্তারা রাষ্ট্রপ্রধানদের হত্যা করে ক্ষমতা দখল করে দেশকে পিছিয়ে দিয়েছে। কারণ, সেনাকমান্ড পরিচালনা আর রাষ্ট্রপরিচালনা সম্পূর্ণ ভিন্ন বিষয়;\n(ঘ) এই ব্লগটিতে চমৎকার মন্তব্য করেছেন MASUd SORBOG, তিনি যথার্থই বলেছেন, “তদুপরি সামরিক বাহিনীর (লেখকের মতে, যাদের এটা বিশ্বাস করতে শেখানো হয় যে, পৃথিবীর সমস্ত প্রজাতির অবস্থান তাদের নিচে এবং তাদের চেয়ে অনেক কম বোঝে) ……।” এই সমস্যাটি আরও প্রকট হয় যখন সেনাশৃঙ্খলা ভেঙে সেনা কর্তারা ব্যক্তিগত কর্মাদি সম্পাদনের জন্য অবৈধভাবে নিজের পদ-পদবী ব্যবহার করেন।\nআমার লেখার শুরুতে আমি অনুরোধ করেছিলাম, আবেগ নয়, মস্তিষ্ক দিয়ে আমার বক্তব্য বিশ্লেষণ করতে। সেনাবাহিনীর একাংশ র‍্যাবকে বিলুপ্ত করার কথা বলে বিডিনিউজ টোয়েন্টিফোর ডটকমের সম্পাদক যে আক্রমণের শিকার হয়েছেন, সে তুলনায় আমি তুচ্ছ একজন মানুষ যে আরও বেশি আক্রমণের শিকার হব তা তো বলাই বাহুল্য!\nমে ২৫, ২০১৪\nআপনাকে আবার লিখছি–\n১. আমাদের প্রতিবেশি প্রধানত ভারত অনেক বিষয় আমাদের সঙ্গে অমীমাংসিত রেখেছে এবং আমাদের নদীমাতৃক দেশ কীভাবে মরুভূমি হচ্ছে তা আপনি নিশ্চয়ই জানেন। আমদানি-রফতানিতে ভারসাম্যহীনতা, সীমান্তে চোরাচালান, সব বিবেচনা করুন। সেনাবাহিনীকে দুর্বল করলে (আপনি বলছেন পুরোপুরি উঠিয়ে দিতে) ভারত কীভাবে সব দিক থেকে চরম সুবিধা নিয়ে শুধু পানিশূন্য নয়, প্রাণশূন্য করার দিকে আমাদের প্রিয় মাতৃভূমিকে নিয়ে যাবে তা কি ভেবে দেখেছেন? আর মায়নমারই-বা কতটুকু কী করতে পারে, তাও ভাবুন তো?\n২. আপনি কি জানেন পার্বত্য বা সমুদ্রের দূর্গম অঞ্চলে সেনা-সহায়তা ছাড়া প্রকৌশলী বা পেশাদাররা কখনও কোনো দেশে খুব বড় প্রকল্পের কাজ করেন না?\n৩. আর যদি খরচের কথা বলেন, বাংলাদেশের সেনাবাহিনীর জন্য যা খরচ হয় পাকিস্তানের সেনাবাহিনীর জন্য খরচ হয় তার কমপক্ষে দশগুণ। এমনকি ইউরোপের শান্তিবাদী (!) দেশগুলোতে শত শত গুণ খরচ করতে হয়। আমেরিকার সেনাবাহিনীকে তো এই মূহূর্তেই নিষিদ্ধ করতে হবে, কারণ সামরিক খাতে তাদের মাথাপিছু ব্যয় লক্ষ লক্ষ ডলার!\nমে ২৬, ২০১৪\nদুঃখিত, জনাব সালেক খান। আপনার তিনটি মন্তব্যের একটিকেও আমার কাছে প্র্যাগম্যাটিক বলে মনে হল না, তাই একমত হতে পারছি না।\n১. ভারতের বর্তমান সামরিক শক্তির সঙ্গে বাংলাদেশের সামরিক শক্তির তুলনা করাই হাস্যকর। ধরা যাক, ভারত যদি বাংলাদেশ আক্রমণ করে তবে শেষ পর্যন্ত বাংলাদেশের জনগণকেই এই যুদ্ধে যোগ দিয়ে একটি জনযুদ্ধের রূপ দিতে হবে।\nএকই সঙ্গে আপনার মন্তব্যের অন্য অংশ তো আরও মজাদার। আপনি বলছেন, ভারত বিভিন্নভাবে বাংলাদেশকে পানি ও সম্পদশূন্য করছে। হক কথা। কিন্তু আপনার কথা মেনে নিলে এর সমাধান হবে ভারতের বিরূদ্ধে সর্বাত্মক যুদ্ধ। এটি কি যৌক্তিক সমাধান? আবার সামরিক শক্তির তুলনা এসে পড়ছে, তাই বিস্তারিত বলার প্রয়োজন নেই।\n২. আমি খুব ভালো করে জানি পার্বত্য চট্টগ্রাম বা অন্যান্য প্রকল্পে সেনাবাহিনীকে কতটুকু ব্যবহার করা হয়। বঙ্গবন্ধু সেতুতে সেনাবাহিনীকে কতটুকু ব্যবহার করা হয়েছে, অথবা ঢাকার ফ্লাইওভারগুলোতে। আপতকালীন বেইলি ব্রিজ তৈরি করা বা কুঁড়েঘর নির্মাণ প্রকৌশলগত জ্ঞান নয়। সেনাবাহিনীকে সেভাবে প্রস্তুতও করা হয় না।\n৩. আপনি বাংলাদেশে সেনাবাহিনীর পেছনে ব্যয়কে তুলনা করেছেন মার্কিন যুক্তরাষ্ট্র বা অন্যান্য আধুনিক রাষ্ট্রের সঙ্গে। তাদের বিশ্বব্যাপী (অপ)কর্মকাণ্ডের সঙ্গে বাংলাদেশ সেনাবাহিনীর কর্মকাণ্ড কী করে তুল্য হয়?\nজনাব সালেক খান,\nদয়া করে শতকরা (%) ও সর্বমোটের প্রায়োগিক অর্থটি বুঝতে চেষ্টা করুন। আমেরিকার সেনাবাহিনীর মোট খরচের বিষয়টি অবশ্যই অনেক বেশি, কিন্তু শান্তিকালীন সময়ে (যখন তারা কোনো যুদ্ধেই জড়িত নয়) সেনাবাহিনীর খরচ তাদের মোট বাজেটের শতকরা কতভাগ?\nদয়া করে এসব বিষয়ে পাকিস্তানের উদাহরণ না দেওয়াই ভালো। অতীত অভিঞ্জতা থেকে দেখেছি, একটি বিশেষ বাহিনীর সদস্যরাই পাকিস্তানের উদাহরণ দিতে পছন্দ করে।\nআপনি বোধকরি সেই বাহিনীর সদস্য নন…\nবাংলাদেশকে ভারত কর্তৃক পানিশূন্য করবার এই দীর্ঘ যাত্রায় বাংলাদেশ সেনাবাহিনীর প্রতিরোধমূলক কোনো অপারেশন পরিচালনের উদাহরণ দয়া করে দেবেন কি?\nআমাদের সৈন্যদের ভাবমূর্তি ও অবদানের মূল্য রক্ষা করার জন্য এখন আমাদের র‌্যাব বিলুপ্তি অত্যাবশ্যক ।\nমে ২৪, ২০১৪ Reply\nখালিদী ভাই দুর্দান্ত কয়েকটি প্রশ্ন তুলেছেন, দারুণ একটি লেখা।\nএকটা প্রশ্ন সঙ্গে যোগ করছি, বর্তমান কাঠামো নিয়ে র‍্যাবের পক্ষে পেশাদার হওয়া সম্ভব কিনা। একাধিক বাহিনী থেকে অফিসাররা আসছেন কিছু সময়ের জন্য, আবার চলে যাচ্ছেন। এভাবে আসা-যাওয়ার মাঝে দশ বছর পার হল, র‍্যাবের নিজস্ব রিক্রুটমেন্ট সিস্টেম, স্কুলিং কিছুই গড়ে ওঠেনি।\nএর ফলে যদি ব্যাপারটা এমন হতেই পারে যে, বিভিন্ন অর্ন্তবর্তীকালীন বাহিনীর থেকে আসা সদস্যরা ভালো টু-পাইস কামানোর একটা অর্ন্তবর্তী সময় হিসেবে র‍্যাবে দায়িত্বপালনের সময়টা বেছে নিচ্ছেন?\nনারায়ণগঞ্জের নৃশংস সাত খুনসহ দেশের বিভিন্ন স্থানে র‍্যাবের বিরুদ্ধে এ ধরনের অভিযোগ থেকে এ ধারণার পক্ষে জোরালো যুক্তি তৈরি হয়!\nআগে পুলিশ কোনো অপরাধ করলে সেটা নিয়ে বড় তদন্ত হত। যেমন, বিশ্ববিদ্যালয় ছাত্র রুবেল হত্যার ঘটনায় এসি আকরামকে জেলে যেতে হয়েছিল। জামাল ফকির হত্যার ঘটনায় সারাদেশে তোলপাড় হয়েছিল। কিন্তু র‍্যাবের ক্রসফায়ার তত্ত্ব চালু হওয়ার পর পুলিশের সদস্যরাও ক্রসফায়ার করছেন, থানা হেফাজতে মারছেন, থানার ছাদ থেকে ফেলে দিয়ে মারছেন এবং বিচারের উর্ধ্বে থাকছেন!\nঅপরাধ করে র‍্যাব-পুলিশের সদস্যদের আইনের উর্ধ্বে থাকার এই সংস্কৃতি দেশে আইনের শাসন এবং মানবাধিকারের জন্য বড় একটা বিপর্যয়। র‍্যাবের ক্ষেত্রে সবচেয়ে বড় ভুল হয়েছে ক্রসফায়ারের পর মিথ্যা গল্প প্রচারের সুযোগ দেওয়া। মিথ্যাচারের অবাধ সুযোগ যেমন একজন ব্যক্তিকে চরম অনৈতিক করে তুলতে পারে, একটি বাহিনীকেও সেটা করতে পারে, তার প্রমাণ র‍্যাব।\nএখন পর্যন্ত মিথ্যাচার থেকে র‍্যাব সরে এসেছে কিংবা সরে আসার লক্ষণ আছে বলেও মনে হয় না। র‍্যাব জঙ্গী দমনে সাফল্য দেখিয়েছে, র‍্যাবের ক্রসফায়ারে বড় বড় সন্ত্রাসী নিহত হয়েছে, এটা যেমন সত্য, একই সঙ্গে র‍্যাবের ক্রসফায়ারের শিকার হয়েছেন রামপুরার সাংস্কৃতিক কর্মী বাপ্পীর মতো নিরীহরাও।\nঝালকাঠির কিশোর লিমনকে গুলি করে পঙ্গু করার পর তার পুরো পরিবারের প্রতি বাহিনী হিসেবে র‍্যাবের চরম নিষ্ঠুর আচরণ পুরো জাতিকে মর্মাহত, হতবাক করেছে, আর র‍্যাবের কর্তাব্যক্তিরা সর্বশক্তি দিয়ে পুরো জাতির বিরুদ্ধে দাঁড়িয়ে লিমনকে সন্ত্রাসী প্রমাণের আপ্রাণ চেষ্টা করেছেন!\nলিমনের ঘটনা চোখে আঙুল দিয়ে দেখিয়ে দিয়েছে বাহিনী হিসেবে র‍্যাবের অপেশাদার আচরণ। একই সঙ্গে র‍্যাবের জনবিরোধী নিষ্ঠুর মানসিকতার বিষয়টিও স্পষ্ট হয়ে গেছে।\nফলে নারায়ণগঞ্জের ঘটনায় র‍্যাবের জড়িত থাকার বিষয়টি একবার উচ্চারিত হওয়ার সঙ্গে সঙ্গে মানুষ তা একবাক্যে বিশ্বাস করেছে। এখন দেশের বিভিন্ন স্থানে র‍্যাব সদস্যদের বিরুদ্ধে অনেক নিষ্ঠুর ঘটনার অভিযোগ উঠেছে, উঠছে।\nএটা বোঝা উচিত ছোট্ট দেশে একটা বাহিনী যতই গায়ের জোর দেখাক, যতই সাজানো গল্প প্রচার করুক, অপরাধের শিকার মানুষের সংখ্যা যখন অনেক বেশি হয়ে যায়, তখন শাক দিয়ে মাছ ঢাকা যায় না, জনগণের আস্থায় থাকা যায় না।\nএ ধরনের পরিস্থিতিতে র‍্যাব নিয়ে ভাবা দরকার। বড় অপরাধ দমনে র‍্যাবের মতো একটি এলিট ফোর্সের প্রয়োজন আছে, কিন্তু এই বাহিনী রাখতে হলে ধার করা বাহিনীর পরিবর্তে নিজস্ব রিক্রুটমেন্ট সিস্টেম, স্কুলিং-এর মাধ্যমে পেশাদার জনবান্ধব প্রতিষ্ঠান হিসেবে গড়ে তুলতে হবে।\nবাংলাদেশে র‌্যাব থাকতে পারে, কিন্তু রাজনৈতিক বাহুডোরে যে বাহিনী এত লালিত-পালিত হয়েছে, তা বন্ধ করা জরুরি। অন্যায় আবদার রাখতে যেন ভবিষ্যতে কখনও এই বাহিনীকে ব্যবহার করা না হয়।\nদোষী ব্যক্তিদের দ্রুত বিচার করে দৃষ্টান্তমূলক শাস্তি দিতে হবে। নইলে এই বাহিনীর সুনাম ফিরে আসবে না। তা যদি না করা হয় তাহলে মনে রাখতে হবে, একটি প্রশিক্ষিত বাহিনীর গায়ে কালিমা লেপনের জন্য বর্তমান সরকার ও তার নীতিনির্ধারকরা আজীবন দায়ী থাকবেন।\nলেখককে ধন্যবাদ সুন্দর একটি লেখার জন্য।\nর‌্যাব নিয়ে শুরু থেকে নানা মতামতে সম্ভবত তিনি প্রথম আমাদের দৃষ্টিতে আইন-শৃঙ্খলা প্রশাসন ও যুদ্ধ প্রশাসনের পার্থক্য তুলে ধরবার চেষ্টা করলেন, যা আমাদের রাজনীতিবিদ ও পরিকল্পনাকারীরা বুঝতে পারেন না। তারা সামরিক সরকারগুলির মতো সব সমস্যায় হত্যা ও সামরিকীকরণকেই সমাধান মনে করে, যা দেশের জন্য দীর্ঘমেয়াদে সুফল বয়ে আনে না।\nতদুপরি সামরিক বাহিনীর (লেখকের মতে, যাদের এটা বিশ্বাস করতে শেখানো হয় যে, পৃথিবীর সমস্ত প্রজাতির অবস্থান তাদের নিচে এবং তাদের চেয়ে অনেক কম বোঝে) একটি ঝোঁক আছে, কারণে-অকারণে সরকারের মাথায় কাঁঠাল রেখে তাদের কাজ বাদ দিয়ে অন্য কাজে আগ্রহী হওয়া– সম্ভবত শান্তি অবস্থা বিরাজ করায় তারা নিজেদের কাজ আর উপভোগ করছেন না।\nলেখককে আবারও ধন্যবাদ প্রকৃত দার্শনিক বিষয়টি এবং আমাদের পরিকল্পনাকারীদের জ্ঞানের বিশাল বহরটিকে আমাদের সামনে তুলে ধরবার জন্য (শোনা যায়, যে দুজন মানুষ এবং যে গোষ্ঠীর মস্তিষ্কপ্রসূত এই বাহিনী, তাদের সবার লেখাপড়া উচ্চ মাধ্যমিক পর্যন্ত, হাহাহা)।\nর‍্যাব এই দেশের মূল্যবান সম্পদ, র‍্যাব সাধারণ জনগণের বন্ধু…\nহা হা হা ………….\nর‍্যাবের সৃষ্টির জন্য ‘আমরা অনেকেই এবং আওয়ামী লীগ’ একযোগে বিএনপিকেই দায়ী করছি এবং বিএনপিরও তা অস্বীকার করার কিছু নেই।\nকিন্তু প্রশ্ন একটাই, র‍্যাবের অপব্যবহার। যা মূলত দুভাবে। প্রথমত, রাজনৈতিক উদ্দেশ্যে বিরোধী দলকে নির্মূল করতে। এই কাজটি বিএনপিও করেছিল। আর তখন আওয়ামী লীগ ক্ষতিগ্রস্ত হয়েছিল বলেই তীব্র প্রতিবাদ করেছিল।\nদুঃখের বিষয়, ক্ষমতায় গিয়ে একই কাজ আওয়ামী লীগ করছে। অথচ তাদের উচিত ছিল র‍্যাবের অতীত ভুল-ভ্রান্তি বা বাড়াবাড়ি বিচার-বিশ্লেষণ করে র‍্যাব নিয়ে যা দরকার তা করা। তা কি হয়েছিল?\nদ্বিতীয়টি আরও গুরুতর। দুর্নীতি ও জনহয়রানি। একই অভিযোগ পুলিশ ও সিভিল প্রশাসনের বিরুদ্ধেও রয়েছে। আর বেশিদিন হয়ে গেলে মিলিটারি প্রশাসনও করে বলে অভিযোগ আসে। কাজটি করা হয় ভয়-ভীতি দেখিয়ে বা অন্য কারও স্বার্থে ব্যবহৃত হয়ে নিরীহ জনগণ (ধনী বা গরীব) থেকে টাকা খাওয়া (আর প্রয়োজনে বা বিফল হলে ক্ষতি করা, গুম-খুন করা)।\nএসবের জন্য দরকার আইনের শাসন, মিডিয়ার স্বাধীনতা এবং সচেতন জনগণের এগিয়ে আসা।\nআর র‍্যাবের ব্যাপারে ত্বরিত ব্যবস্থা নিতেই হবে। বিডিআর বিদ্রোহের পরে নাম পাল্টিয়ে বিজিবি করা হয়েছে, বিচার হয়েছে, কিছু সংস্কারও হয়েছে। কিন্তু সীমান্তরক্ষী বাহিনীকে তো আর বাতিল করা চলে না। কিন্তু শ্রদ্ধেয় খালিদী সাহেবের লেখায় অনেক কিছু জানা গেল।\nর‍্যাবের যে কাজ তা করার জন্য প্রথমত আছে পুলিশ (পেনাল কোড সংস্কার সাপেক্ষে তা সহজেই করা যায়)। পাশাপাশি আছে– লেখককে উদ্ধৃত করছি–\n“সম্প্রতি পুলিশ বাহিনী সোয়াট বা এসপিবিএনের মতো ইউনিট গড়ে তুলেছে। সোয়াট হল ‘স্পেশাল ওয়েপনস অ্যান্ড ট্যাকটিকস’ ইউনিট; এটি ঢাকা-ভিত্তিক এলিট ট্যাকটিক্যাল ফোর্স। ২০০৯ এর শুরু থেকে কাজ করছে, ঢাকা মেট্রোপলিটন পুলিশের গোয়েন্দা শাখার অংশ হিসেবে। পুলিশ অফিসাররা বলেন, দেশে-বিদেশে সোয়াটের যে প্রশিক্ষণ রয়েছে, তা দিয়ে সন্ত্রাসী আক্রমণ প্রতিরোধ বা জিম্মি উদ্ধারের মতো কাজ দক্ষতার সঙ্গে করা সম্ভব।\nস্পেশাল আর্মড ফোর্সেস বা সাফের ইউনিট রয়েছে দেশের চৌষট্টি জেলাতেই। বিশৃঙ্খলা ঠেকানো, সাম্প্রদায়িক সহিংসতা রোধ, সন্ত্রাসবিরোধী অভিযান পরিচালনা, এমনকি সংঘবদ্ধ অপরাধ দমনের মতো জরুরি পরিস্থিতির উপযোগী করে ইউনিটটি গড়ে তোলা হয়েছে।”\n— তাহলে দেখা যাচ্ছে যে, সমান্তরালভাবে সমাধান করার পথগুলো চালুই আছে। এমনকি প্রতিস্থাপন করে একটা বাহিনীকে ভিন্নতর কিছু দিয়ে সমাধান করার দৃষ্টান্তটিও দৃশ্যমান।\n“এই তো মাত্র ২০১২-তেই, কেবল পুলিশ বাহিনীর লোকজন দিয়ে ‘স্পেশাল সিকিউরিটি অ্যান্ড প্রটেকশন ব্যাটালিয়ন’ বা এসপিবিএন গড়ে তোলা হয়েছে, যার লক্ষ্য হচ্ছে রাষ্ট্রপতি ও প্রধানমন্ত্রীসহ অন্যান্য ভিভিআইপিদের সুরক্ষা দেওয়া। আশা করা যেতেই পারে, ভিভিআইপিদের সুরক্ষা দেওয়ার জন্য কোনো একদিন এই বাহিনী সেনা-নিয়ন্ত্রিত এসএসএফের স্থলাভিষিক্ত হবে।”\n— সবশেষ কথা হল, সেনা সদস্যদের দুর্নাম থেকে বাঁচাতে এবং নিজেদের আচরণের ভিতরে (সিভিল প্রশাসনের কর্মকর্তাদের মাঠপর্যায়ে কাজ করতে গিয়ে মানব চরিত্রের দুর্বলতা থেকে নিজেদের চরিত্রে যেভাবে নেতিবাচক প্রভাব পড়ে) মন্দ জিনিস যাতে না আসে, সেজন্য অবিলম্বে পুলিশ বাহিনীর সোয়াট বা সাফকে কাজে লাগিয়ে র‍্যাবকে বাতিল করতেই হবে।\nলেখকের শেষ মন্তব্যটি কি সরকার বা উঁচুমহলের নীতিনির্ধারকরা দয়া করে পড়ে দেখবেন?\n“কার্যত সেনাবাহিনীর নিয়ন্ত্রণাধীন এই বাহিনীকে একদিন বিলুপ্ত করতেই হবে। যত তাড়াতাড়ি হয়, তত মঙ্গল। কারণ র‌্যাবের এই ধরনের কার্যক্রমে সশস্ত্র বাহিনীই দুর্নাম কুড়াবে। সশস্ত্র বাহিনীর সুনাম ধরে রাখাটা গুরুত্বপূর্ণ– বাংলাদেশের মতো গরিব দেশকে সেনাবাহিনী গড়ে তোলা এবং ব্যবস্থাপনায় বিপুল বিনিয়োগ করতে হয়। সরকার যদি র‌্যাবকে যেমন আছে তেমন রেখে দিতে চায়, তাহলে দ্রুতই এই বাহিনীর ভাবমূর্তি ঠিকঠাক করতে হবে– কেননা এটার সঙ্গে সরকারের ভাবমূর্তি জড়িত। এলিট ফোর্সটির সুনাম ক্ষুণ্ন করছে যেসব অশুভ উপাদান, তাদের শেকড় যেখানেই হোক সেসবের সমূলে উৎপাটন জরুরি।”\nর‌্যাব অবশ্যই থাকবে। র‌্যাবের যে ভুলগুলি আছে, সেগুলি সমাধান করা হোক।\n— যুদ্ধের জন্য প্রশিক্ষণপ্রাপ্ত ফোর্স দীর্ঘমেয়াদে/অব্যাহতভাবে অভ্যন্তরীন আইন-শৃঙ্খলা রক্ষায় কতটা পারঙ্গম?\n— আগের যে কোনো সময়ের তুলনায় ২০০৪ সালের পর আইন-শৃঙ্খলার কতটুকু উল্লেখযোগ্য উন্নতি হয়েছে?\n— অপরাধ জগতের গডফাদারদের নির্মূলে কতটুকু সফলতা এসেছে?\n— ব্যক্তিগত লাভের আশায় রক্ষক এতটা নৃশংস ভক্ষক অতীতের কোনো সময়ে ছিল কি?\n— টাকার বিনিময়ে গুম-খুন পুলিশের দেড়শ বছরের ইতিহাসে কোথায় আছে?\nআইন-শৃঙ্খলা রক্ষায় পুলিশই শতভাগ সফল হত যদি সঠিক জবাবদিহিতা নিশ্চিত করে স্বাধীনভাবে কাজ করার সুযোগ দেওয়া হত। এলিট ফোর্স থাকুক, তবে তা শতভাগ পুলিশের দ্বারা গঠিত দক্ষ ও যোগ্য অফিসার ও ফোর্স দ্বারা পরিচালিত হোক।\nসামরিক সরকারগুলো যেভাবে দেশকে একশ বছর পিছনে নিয়ে গেছে, একইভাবে বেসামরিক প্রশাসনে দীর্ঘমেয়াদী/স্থায়ী সামরিক অনুপ্রবেশ civil service এর professionalism নষ্ট করবে।\nপাকিস্তানে কী হচ্ছে?\nআমি যেমন দেখছি, পৃথিবীতে যেভাবে চলছে। আমার প্রশ্ন, এত এত গ্রুপ কেন তৈরি করা হচ্ছে? পুলিশ-ই থাক, পুরো পাওয়ার নিয়ে। তাদের উপর পুরো টপ লেভেল থেকে অবসারভেশন থাকবে, ক্যামেরা উইদ ভয়েস রেকর্ডার (আমেরিকান স্টাইল)। তাহলে আর এত কিছু লাগবে না…\nর‌্যাবের দরকার নেই…\nসবগুলো কমেন্ট পড়েছি। আমাদের অতীত ভুলে যাবেন না দয়া করে। র‌্যাব একটি প্রতিষ্ঠান। আমাদের একে সম্মান করতে হবে। তারা অনেক কিছু করেছে। র‌্যাবের ভেতরে কিছু দুষ্কৃতকারী থাকতে পারে। আশা করি, মাননীয় প্রধানমন্ত্রী স্বরাষ্ট্র মন্ত্রণালয়ের দায়িত্বপ্রাপ্ত হিসেবে জাতির স্বার্থে দরকারি পদক্ষেপ নেবেন।\nআরও আশা করি, বর্তমানের সংকটের পরও র‌্যাব তার রুটিন ওয়ার্ক চালিয়ে যাবে। তাদের প্রমাণ করতে হবে যে, তারা দেশের স্বার্থে সততার সঙ্গে নিজেদের সব ত্যাগ করতে প্রস্তুত।\nমে ২৩, ২০১৪ Reply\nওদের বিশ্বাস করা যায় না…\nতারিক মুনাওয়ার ইলিয়াছ\nর‌্যাবের মতো একটি এলিট ফোর্স অত্যাধুনিক প্রযুক্তির যুগে একান্ত প্রয়োজন। যেহেতু র‌্যাব গঠন ও ড্রাইভ সঠিক ও সময়োপযোগী ছিল। কিন্তু সম্প্রতি অনৈতিক ও একান্ত রাজনৈতিক হাতিয়ার হিসেবে ব্যবহার হওয়ায় এর গুরুত্ব ও ভাবমূর্তি ম্লান হয়েছে।\nএমতাবস্থায় হয় র‌্যাব বিলুপ্ত অথবা পূর্ব অবস্থানে ফিরে আনতে হবে। কিন্তু পচা মাছ রাঁধলেও খাওয়া যায় না। যারে দেখতে নারি তার চলন বাঁকা। কর্তৃপক্ষকে সব নিরীক্ষা করতে হবে, যাতে বুমেরাং না হয়।\nর‌্যাব অবশ্যই থাকবে। তবে এর জনবল কাঠামো সংশোধন করা যেতে পারে। জঙ্গীবাদ এবং সন্ত্রাসবাদের দোসররা র‌্যাবের বিলুপ্তি দাবি করছে।\nর‌্যাব থাকুক, কিন্তু বিএনপির সময় যেমন ছিল তেমন হতে হবে। বিএনপির সময় ক্রসফায়ারে বিএনপি বা লীগ দেখা হয়নি!\nসৈয়দ হারুনুর রশীদ\nর‌্যাব থাকবে, কিন্তু তাদের মধ্যে যারা অপরাধ করছে তাদের বিচার করতে হবে।\nকত সালে কতজন নিহত হল এই গ্রাফটা বড় কথা নয়। কনসিডার করার বিষয় হল কেন কী কারণে কে মারা গেল।\nআগে যখন সন্ত্রাসীরা মারা পড়ত, সাধারণ মানুষ এলাকায় মিষ্টি বিতরণ করত। কিন্তু আজ যখন মানুষ জানতে পারল, র‍্যাব ভাড়াটে গুণ্ডার কাজ করে, তখন প্রশ্ন তো আসবেই।\nআমার মনে হয়, আবার বিডিআরের মতো একটি বাহিনীর পোশাক বদল করিয়েই সরকার তার দায়িত্ব শেষ করবে।\nবদরুল হাসান লিটন\nঅপরাধীরা পুলিশের চেয়ে র‌্যাবকে বেশি ভয় পায়। র‌্যাব না থাকলে সমাজে অপরাধ বৃদ্ধি পেতে পারে।\nর‌্যাবের বিলুপ্তি নয়, সংস্কার প্রয়োজন…\nর‌্যাব বিলুপ্ত করলেই কি দেশ থেকে খুন-গুম বন্ধ হয়ে যাবে? সন্ত্রাস বন্ধ হবে? ডাকাতি বন্ধ হবে?\nহবে না। বেড়ে যাবে আরও। তখন এগুলো বন্ধ করার জন্য নতুন বাহিনীর প্রয়োজন হবে। র‌্যাবের বিকল্প র‌্যাব। তা না করে র‌্যাবকে রাজনৈতিক ব্যবহার বন্ধ করে সমাধান বের করার চেষ্টা করুন। এতেই জাতির মঙ্গল হবে।\nদেশের সাধারণ মানুষ এটাই চায়…\nঅপরাধ যে-ই করুক, তারই শাস্তি হওয়া দরকার।\nর‌্যাব থাকা দরকার। না হলে সন্ত্রাস বাড়বে…\nরাজনীতিবিদরা মূলত দেশপ্রেমিক নন, সবাই নিজ নিজ স্বার্থ নিয়ে ব্যস্ত। তাই আজ খালেদা জিয়া র‌্যাব বিলুপ্তির কথা বলছেন, অথচ তিনিই অহেতুক এই বাহিনী গঠন করেছিলেন। মূলত যখন যিনি বিরোধী দলে থাকেন, তিনিই দেশপ্রেমিক হয়ে যান। আর সরকারি দলে গেলে নিজের স্বার্থ ছাড়া কিছুই বুঝতে চান না।\nর‌্যাব ২০০৪ সালে যা করেছে, এখনও তাই করছে। অথচ তখন বিএনপি এর পক্ষে ছিল আর আওয়ামী লীগ বিরোধিতা করেছে। এখন তার উল্টোটা। র‌্যাবের তখনও প্রয়োজন ছিল না, এখনও নেই।\nর‌্যাব অবশ্যই বিলুপ্ত করতে হবে।\nএত সহজে র‌্যাব বিলুপ্ত করা ঠিক হবে না। কারণ তাহলে সন্ত্রাসীরা আবার মাথাচাড়া দিয়ে উঠবে।\nএকটাই সমাধান, আমি মনে করি, যারা অপরাধ করেছে তাদের বিচারের কাঠগড়ায় দাঁড় করানো হোক। তাহলে সাধারণ মানুষের আস্থা ফিরতে পারে।\nআমাদের দেশে কোনো সমস্যা সৃষ্টি হলে, তার প্রতিকার না করে বরং উল্টো সমাধান খোঁজা হয়। এটা উচিত নয়। মাথাব্যথা হলে অষুধ না খেয়ে মাথা কেটে ফেলবেন, এটা কি সমাধান হতে পারে? নিশ্চয়ই নয়।\nর‌্যাব বিলুপ্ত করা যাবে না। যদি বিলুপ্ত করা হয় তবে সন্ত্রাসীরা মাথাচাড়া দিয়ে উঠবে। এ ক্ষেত্রে সরকারের প্রশাসনের আরও গুরুত্বপূর্ণ ভূমিকা পালন করতে হবে, যাতে তারা দুর্নীতি, অপরাধ করতে না পারে। এসব বিষয়ে আরও কঠোর পদক্ষেপ নিতে হবে সরকারকে।\nর‌্যাব থাকুক, তবে জানোয়ার দিয়ে নয়!\nপ্রকৃত মেধাবী, দক্ষ ও নিরপেক্ষ লোক দিয়ে র‌্যাব চালাতে হবে, যারা দলীয় লেজুড়বৃত্তি করবে না।\nকোনো মন্ত্রী বা রাজনৈতিক নেতার আত্মীয়কে র‌্যাবে নেওয়া যাবে না, সে নিয়মও করতে হবে।\nর‍্যাব যে উদ্দেশ্য নিয়ে গঠন করা হয়েছিল তার পুরোটাই তারা পালন করতে ব্যর্থ হয়েছে। প্রতিষ্ঠার শুরু থেকেই তারা প্রশ্নবিদ্ধ। তারা এখনও পর্যন্ত সাধারণ মানুষের কোনো উপকারে আসেনি। অন্ততপক্ষে আমার কোনো উপকারে আসেনি। যেমনটি আসছে সেনাবাহিনী বা পুলিশ।\nবরং কোনো কোনো ক্ষেত্রে তারা আতঙ্কের কারণ হয়ে দাঁড়ায়। লিমনের উদাহরণই যথেষ্ট।\nতাই আমি মনে করি, সাধারণ মানুষের জন্য র‍্যাবের প্রয়োজন নেই। তবে রাজনৈতিক ফায়দা লোটার নিমিত্তে এর দরকার আছে!\nর‌্যাব থাকবে… তবে স্বচ্ছতা, জবাবদিহিতা থাকতে হবে…\nmirza saleh ahmed\nযে বাহিনীর ওপর নির্ভর করে অপরাধ, সন্ত্রাস, জঙ্গিবাদ দমন করা– আজ সেই বাহিনী স্বয়ং সন্ত্রাসী হয়ে উঠেছে!\nতাই এই র‌্যাবের আর কোনো প্রয়োজন নেই, একে বিলুপ্ত করা উচিত।\nআমি আপনার সঙ্গে একমত।\nর‌্যাব থাকবে, কিন্তু র‌্যাবের মধ্যে যারা অপরাধমূলক কর্মকাণ্ডে জড়িত, তাদের বিচার করতে হবে।\nমানুষের কাছে একটি আতঙ্কের নাম র‌্যাব। এই বাহিনী মানুষের আস্থা অর্জনে পুরোপুরি ব্যর্থ হয়েছে। মানুষজন এখন সন্ত্রাসীদের যতটা না ভয় পায়, তার চেয়ে বেশি ভয় পায় এই বাহিনীকে!\nযদি মানুষের মঙ্গলের জন্য এই বাহিনী তৈরি করা হয়ে থাকে, তবে মানুষের আস্থা ফিরিয়ে আনা জরুরি।\nঅন্যথায় এই বাহিনীর বিলুপ্তি অত্যাবশ্যক….\nযেদিন স্কলাস্টিকার ছাত্রছাত্রীরা র‍্যাবকে ‘পছন্দ’ করে ‘থাম্বস আপ’ দেখানোর দায়ে র‍্যাব কর্তৃক গ্রেফতার হয়েছিল, সেদিনই বোঝা গিয়েছিল এই বাহিনীর মানসিকতা কী রকম।\nতেনারা থাম্বস আপকে ‘কাঁচকলা’ মনে করেছিলেন!\nবলেন কী, সৈয়দ সাহেব? এই কাহিনী কবে হয়েছিল! জানতাম না তো!\nএদেশে সব-ই সম্ভব, খালাম্মা…\nস্বল্প সময়ের মধ্যেই একে বিলুপ্ত করে দেওয়া উচিত। কোনো পরিবারে যদি ডিফেন্সের লোক থাকে, তবে তারা সবসময় অন্য পরিবারগুলোর জন্য হুমকি হয়ে থাকে। কেবল বাংলাদেশের গ্রামীণ এলাকাতেই এসব সম্ভব। অনেক ডিফেন্স অফিসার বেসামরিক নাগরিকদের হুমকি দিয়ে থাকে ইনডিরেক্টলি। তাহলে র‌্যাবে কেন সেই ডিফেন্সের লোক থেকে ৪৪ শতাংশ?\nউন্নত সমাজে কেউ ডিফেন্স বা পুলিশের সদস্যদের ভয় পায় না। সবাই আইন মান্য করে চলে। এসব কেবল বাংলাদেশেই সম্ভব!\nএখন কিন্তু তরুণ প্রজন্ম শিক্ষিত হচ্ছে। তারা অনেক কিছু দেখছে, শেয়ার করছে অনলাইনে। তারা জেনে যাচ্ছে যে, একমাত্র বাংলাদেশেই ডিফেন্স সেক্টর ক্ষমতার অপব্যবহার করে।\nআমি দৃঢ়ভাবে বিশ্বাস করি, আমাদের সৈন্যদের ভাবমূর্তি ও অবদানের মূল্য রক্ষা করার জন্য এখন আমাদের র‌্যাব বিলুপ্ত করতে হবে।\n‘‘সত্যিই কি র‌্যাব আমাদের দরকার?….. এসব বাদানুবাদে যে বিষয়টি স্পষ্ট হয় তা হল র‌্যাবকে রাজনৈতিক উদ্দেশ্যে ব্যবহারের সর্বজনীন অভিযোগটির।’\nকিন্তু প্রশ্ন হল, কেন এই রাজনৈতিক অপব্যবহার? এই অপ-রাজনৈতিক ব্যবহার থেকে কি বের হওয়া সম্ভব নয়?\nএকটি ফ্যাসিবাদী রাষ্ট্র চালাতে এ ধরনের রাজনৈতিকভাবে অনুগত গেস্টাপো বাহিনীর উপস্থিতি অবশ্যই থাকতে হবে। ইতিহাসের পাতায় একটু চোখ বোলান। পাতায় পাতায় পাবেন।\nর‌্যাব থাকবে, কিন্তু র‌্যাবের মধ্যে যারা অপরাধমূলক কর্মকাণ্ডে জড়িত, তাদের বিচার করতে হবে।\nLeaveaReply to সাজ্জাদ হোসেন Cancel reply


দিলীপ কুমার : ইউসুফ খান যেভাবে হলেন কিংবদন্তী বলিউড অভিনেতা - জিনিউজ বিডি ডটকম\nHome বিনোদন দিলীপ কুমার : ইউসুফ খান যেভাবে হলেন কিংবদন্তী বলিউড অভিনেতা\nদিলীপ কুমার : ইউসুফ খান যেভাবে হলেন কিংবদন্তী বলিউড অভিনেতা\nবর্ষীয়ান অভিনেতা দিলীপ কুমার ভারতের মুম্বাইয়ের একটি হাসপাতালে চিকিৎসাধীন অবস্থায় মারা গেছেন। তার বয়স হয়েছিল ৯৮ বছর।\nমুম্বাইয়ের হিন্দুজা হাসপাতালের পালমোনোলোজিস্ট ডা. জলিল পার্কার দিলীপ কুমারের চিকিৎসার তত্ত্বাবধান করছিলেন। তিনি টাইমস অব ইন্ডিয়াকে কুমারের মৃত্যুর খবর নিশ্চিত করেছেন।\nদিলিপ কুমারের ভেরিফায়েড টুইটার পেইজ থেকে ৭ জুলাই বুধবার সকাল ৮টার কিছুক্ষণ পর তার মৃত্যুর খবর নিশ্চিত করা হয়।\nছয় দশকের ক্য্যারিয়ারে তিনি ৬৩টি চলচ্চিত্রে অভিনয় করেছেন। তাঁর স্ত্রী মুম্বাই চলচ্চিত্রের আরেক অভিনেত্রী সায়রা বানু।\nসিনেমায় এনেছিলেন দেবিকা রাণী\nদিলীপ কুমারের নীরবতার ভাষা\nদিলীপ কুমার – দি ট্রাজেডি কিং\nদিলীপ কুমারের আসল নাম ইউসুফ সারোয়ার খান। তার বাবার নাম ছিল মোহাম্মদ সারোয়ার খান, যিনি ছিলেন একজন ফল ব্যবসায়ী ।\nকৈশোরে মুম্বাই থেকে পুনে গিয়ে ব্রিটিশ সৈন্যদের জন্য পরিচালিত একটি ক্যান্টিনে কাজ নেন ইউসুফ খান।\nএর কিছুদিন পর আবারো মুম্বাইয়ে (তৎকালীন বোম্বে) ফিরে বাবার সাথে ব্যবসায় যোগ দেন তিনি।\nব্যবসায়ের কাজেই একসময় ইউসুফ খানের পরিচয় হয় সেসময়কার প্রখ্যাত সাইকোলজিস্ট ডা. মাসানির সাথে, যিনি তাকে পরিচয় করিয়ে দেন ‘বোম্বে টকিজ’ -এর মালিকের সাথে।\n১৯৪৩ সালে ‘বোম্বে টকিজে’ ইউসুফ খান যান চাকরি খুঁজতে, কিন্তু সেখানকার স্বত্বাধিকারী দেবিকা রানী তাকে অভিনেতার হওয়ার প্রস্তাব দেন। তার সিনেমার নাম বদলে দিলীপ কুমার রাখার সিদ্ধান্ত নেয়া হয়।\n১৯৪৪ সালে মুক্তি পায় দিলীপ কুমারের প্রথম ছবি ‘জোয়ার ভাটা।’ প্রথম দিকে দিলীপ কুমারের কয়েকটি ছবি ব্যবসায়-সফল ছিল না।\n১৯৬০ সালে ভারতের ইতিহাসের অন্যতম ব্যবসায়-সফল সিনেমা ‘মুঘল এ আজম’ দিলীপ কুমারের ক্যারিয়ারের মোড় ঘুরিয়ে দেয়।\nদেবিকা রাণীর সাথে এক সাক্ষাৎ পরিবর্তন এনে দেয় দিলীপ কুমারের জীবন।\nসুদর্শন ইউসুফ খান প্রায়ই বোম্বে যেতেন সিনেমার শুটিং দেখতে এবং সেখানে দেবিকা রাণীর চোখে পড়েন।\nএকদিন দিলীপ কুমার তার কাছে গেলে তিনি জানতে চান যে, দিলীপ উর্দু পারেন কি-না। যখনি বললেন যে হ্যাঁ পারেন তারপরের প্রশ্নই ছিল তুমি অভিনেতা হতে চাও কি-না।\nমুম্বাইতে দিলীপ কুমারের আত্মজীবনী প্রকাশের অনুষ্ঠানে তিন জনপ্রিয় তারকা ধর্মেন্দ্র, আমির খান ও অমিতাভ বচ্চন\nদেবিকা রাণী মনে করলেন যে, ইউসুফ খান নামটি একজন রোমান্টিক হিরোর জন্য মানানসই হবে না। সুপরিচিত হিন্দি কবি নরেন্দ্র শর্মা ওই সময় বোম্বে টকিজের জন্য তখন কাজ করতেন। তিনি তিনটি নাম প্রস্তাব করেন- জাহাঙ্গীর, ভাসুদেব ও দিলীপ কুমার।\nআর তার নাম পরিবর্তনের আরেকটি বড় কারণ ছিল। সেটি হলো যাতে করে তার রক্ষণশীল বাবা তার এই নতুন পেশার কথা শুরুতেই না জানতে পারেন।\nবিবিসির সাথে এক সাক্ষাৎকারে তিনি বলেন, “শুধু কিভাবে সেতার ধরতে হয় তা জানতে আমি কয়েক বছর ধরে সেতার বাজানো শিখেছি। এমনকি সেতারের তারে আমার আঙ্গুল আঘাত পেয়েছিল”।\nএকই সাথে দিলীপ কুমার টোঙ্গা (ঘোড়ার গাড়ি) চালনা শিখেছিলেন টোঙ্গা চালকদের কাছ থেকে। আর এটি তিনি করেছিলেন নয়াদৌড় সিনেমার একটি চরিত্রে অভিনয়ের জন্য।\nকেউ জানতো না যে, এই ব্যক্তিই একদিন ভারতীয় সিনেমাকে নীরবতার ভাষা সম্পর্কে শেখাবেন যা অনেক লম্বা সংলাপের চেয়ে বেশি শক্তিশালী হবে।\nবিখ্যাত গল্প লেখক সালিম বলছেন, “দিলীপ কুমার যেসব চরিত্রে অভিনয় করতেন তার সূক্ষ্ম বিষয়গুলো পর্দায় ফুটিয়ে তুলতেন এবং ইচ্ছাকৃতভাবে নীরব হয়ে যেতেন কিন্তু সেটাও দর্শকের ওপর গভীর ছাপ রেখে যেতো”।\nদিলীপ কুমার, রাজ কাপুর ও দেব আনন্দকে বল হতো ‘ত্রিমূর্তি’ বা চলচ্চিত্রের তিন বিখ্যাত আইকন।\nকিন্তু দিলীপ কুমারের মতো বহুমাত্রিক অভিনয় দক্ষতা রাজ কাপুর ও দেব আনন্দের ছিল না।\nঅনেক সিনেমায় রোমান্টিক চরিত্রে বহু অভিনেত্রীর সাথেই অভিনয় করেছেন দিলীপ কুমার। অনেকের সাথে তাঁর ঘনিষ্ঠ সম্পর্ক ছিল কিন্তু সেটি বিয়ে পর্যন্ত গড়ায়নি। সম্ভবত নিজের জীবনের হৃদয় ভাঙ্গার অভিজ্ঞতাই তাতে অনেক চরিত্রে উদ্বুদ্ধ করেছে যা তাকে ট্রাজেডি কিং হিসেবে পরিচিত করিয়েছে।\nঅনেক ছবিতে তিনি মারা গেছেন এমন চরিত্রে অভিনয় করেছে। এমন সময় ছিল- যখন প্রতি দুটি ছবির একটিতে তিনি এমন চরিত্রে অভিনয় করেছেন। এসব ছবিতে তিনি তার মৃত্যুকে বাস্তবিক ও গ্রহণযোগ্য করে ফুটিয়ে তুলতে অনবদ্য অভিনয় করেছেন।\nদিলীপ কুমার বিবিসিকে বলেছেন, “একটা সময় ছিল যখন মৃত্যুর দৃশ্য করতে গিয়ে আমি ডিপ্রেসড হয়ে যেতাম। বিষণ্ণতা কমাতে আমাকে চিকিৎসা নিতে হয়েছিল। চিকিৎসক আমাকে ট্রাজেডি বাদ দিয়ে কিছু কমেডি সিনেমায় অভিনয়ের পরামর্শ দিয়েছিলেন। লন্ডন থেকে বিষণ্ণতার চিকিৎসা নিয়ে ফেরার পর আমি কোহিনুর, আজাদ, রাম অর শ্যাম সিনেমায় অভিনয় করেছিলাম যেগুলোতে কিছুটা কমিক উপাদান ছিল”।\nদিলীপ কুমারের পোস্টার প্রদর্শনীতে একটি পোস্টারের সামনে সায়রা বানু\nসাতটি ছবিতে নার্গিসের সাথে জুটি ছিল দিলীপ কুমারের। কোনো একক অভিনেত্রীর সাথে এটাই ছিলো সবচেয়ে বেশি জুটি তাঁর। কিন্তু মধুবালার সাথে তার জুটি বেশি জনপ্রিয় হয়েছিল এবং তিনিও মধুবালার প্রেমে পড়েছিলেন।\nতিনি বলেন, “মধুবালা ছিলেন প্রাণবন্ত ও তৎপর যার আমার মতো সংকোচবোধ করা কারও সাথেও কথা বলতে কোনো সমস্যা হতো না”।\nমধুবালার ছোট বোন মাধুর ভূষণ স্মরণ করেন যে, “বাবা মনে করেছিলেন যে দিলীপ কুমার মধুবালার চেয়ে বেশি বয়সী হয়ে যান যদিও তাঁরা ছিলেন একে অপরের জন্য”।\n“কিন্তু সে বাবাকে শোনেনি কারণ সেও দিলীপ কুমারের প্রেমে পড়েছিল। কিন্তু বি আর চোপড়ার নয়া দৌড় সিনেমা নিয়ে আইনগত সমস্যার উদ্ভব হলে বাবা ও দিলীপ কুমারের মধ্যে তিক্ততা তৈরি হয়। পরে তাঁরা আদালতে গিয়ে সমঝোতায় পৌঁছেছিলেন”।\n“এরপর দিলীপ মধুবালাকে বিয়ের প্রস্তাব দেন। মধুবালা বলেন যে, আমি তোমাকে বিয়ে করবো কিন্তু প্রথমে তোমাকে বাবার কাছে গিয়ে ক্ষমা চাইতে হবে। কিন্তু দিলীপ তা মানতে রাজি হননি। সে এমনকি বলেছিল যে, দিলীপ বাড়িতে গিয়ে বাবাকে জড়িয়ে ধরুক কিন্তু তাতেও রাজি হননি দিলীপ এবং তাদের সম্পর্ক ভেঙ্গে যায়”।\nদিলীপ যখন তাঁর সাথে দেখা করতে গেলেন তখন অসুস্থতার কারণে মধুবালা খুবই শীর্ণ। সাধারণত মজার ও প্রাণবন্ত মধুবালা অনেক কষ্টে যে হাসি দিয়েছিলেন তাও খুব ফ্যাকাসে দেখাচ্ছিল।\nমধুবালা তাঁর চোখের দিকে তাকালেন এবং বললেন, “আমাদের প্রিন্স তার প্রিন্সেসকে পেয়েছে। আমি অত্যন্ত আনন্দিত”।\nদিলীপ কুমারের জীবনী লেখক মেঘনাথ দেশাই লিখেছেন, “আমরা তাঁর চুলের স্টাইল, পোশাক, সংলাপ এবং আচরণগুলো অনুকরণ করতাম। পর্দায় তাঁর চরিত্রটা আমরা আত্মস্থ করার চেষ্টা করতাম”।\nতিনি সাদা রঙ পছন্দ করতেন। প্রায়ই সাদা জামা ও কিছুটা ঢোলা সাদা প্যান্ট পড়তেন। উর্দু কবিতা ও সাহিত্যে ব্যাপক আগ্রহ ছিল তাঁর।\nখুবই শিক্ষিত মানুষ ছিলেন তিনি, যিনি একই সাথে হিন্দি, উর্দু, ইংরেজি, পাঞ্জাবি ও পশতু ভাষা জানতেন।\nএমনকি মারাঠি, ভোজপুরি ও পার্সিয়ানও বুঝতেন এবং কথা বলতে পারতেন।\nঅমিতাভ বচ্চন বলেছেন তিনি সিনেমাটি অনেকবার দেখেছেন শুধু এটি দেখতে যে উত্তর প্রদেশের সাথে যার কোনো যোগসূত্র ছিল না, সেই পাঠান সন্তান কিভাবে সেখানকার সঠিক স্থানীয় উচ্চারণে কথা বলেছেন।\nতাঁর সমসাময়িক প্রতিদ্বন্দ্বী ও শৈশবের বন্ধু রাজ কাপুর ছবিটি দেখে ব্যাঙ্গালোর থেকে ফোন দিয়েছিলেন দিলীপ কুমারকে এবং বলেছিলেন, “বন্ধু আজ রায় এসেছে। তুমিই সেরা শিল্পী”।


স্টাফ রিপোর্টার, গাজীপুর ॥ বিএনপি’র মহাসচিব মির্জা ফখরুল ইসলাম আলমগীর বলেছেন, আজ দেশ ও গণতন্ত্রকে ধ্বংস করার ষড়যন্ত্র চলছে। বিএনপি যাতে নির্বাচনে আসতে না পারে, আজ সে ষড়যন্ত্র চলছে আওয়ামীলীগ। কারণ, বিএনপি নির্বাচনে এলে আওয়ামীলীগের ভরাডুবি হবে। সুষ্ঠু নির্বাচন হলে আওয়ামীলীগ ২৫টি আসনও পাবে না। তাই নির্বাচন থেকে বিএনপিকে দুরে রাখতে আওয়ামীলীগ নানা ষড়যন্ত্র ও চক্রান্ত করছে। ষড়যন্ত্র চলছে বিএনপি’কে নির্মূল করে দেওয়ার। ষড়যন্ত্র চলছে বেগম খালেদা জিয়াকে অযোগ্য ঘোষণা করে এবং তার উত্তরসূরী তারেক রহমানকে নির্বাসনে রেখে নির্বাচন থেকে দূরে রাখার। এজন্য যতরকম কারচুপি ও কারসাজি করা যায়, সেসবই চেষ্টা করে যাচ্ছে আওয়ামীলীগ।\nতিনি বলেন, আমরা শান্তিপূর্ণ একটি নির্বাচন চাই। যেন জনগণ সুষ্ঠুভাবে ভোট দিতে পারেন। সেজন্য নির্বাচন কালিন সময়ের জন্য একটি সহায়ক সরকার চাই। যে সরকার নিরপেক্ষভাবে সুষ্ঠু নির্বাচনের জন্য নির্বাচন কমিশনকে সহযোগিতা করবে। জনগণের ভোটছাড়া গঠিত পার্লামেন্ট ভেঙ্গে দিতে হবে। এ পার্লামেন্ট ভেঙ্গে না দেওয়া হলে নির্বাচন সুষ্ঠু হবে না।\nতিনি আরো বলেন, নির্বাচনের আগেই সংসদ ভেঙে দিয়ে প্রধানমন্ত্রীকে ক্ষমতা ছেড়ে নির্বাচনকালিন সহায়ক সরকারের কাছে ক্ষমতা হস্তান্তর করতে হবে। সকল দলের সমান সুযোগ সৃষ্টির জন্য লেভেল প্লেয়িং ফিল্ড তৈরী করতে হবে।\nতিনি শুক্রবার গাজীপুরের কাপাসিয়া উপজেলা বিএনপির উদ্যোগে ঘাগটিয়া চালা ওয়েল ফেয়ার ক্লাব মাঠে আয়োজিত বিএনপি স্থায়ী কমিটির সদস্য মরহুম ব্রিগেডিয়ার জেনারেল (অব.) আ স ম হান্নান শাহ্’র প্রথম মৃত্যু বার্ষিকী উপলক্ষ্যে আয়োজিত স্মরণ সভা ও দোয়া মাহফিলে এসব কথা বলেন।\nকাপাসিয়া উপজেলা বিএনপির সভাপতি মো. খলিলুর রহমানের সভাপতিত্বে ও সাধারণ সম্পাদক সাখাওয়াত হোসেন সেলিমের পরিচালনায় স্মরণ সভায় অন্যান্যের মাঝে বক্তব্য রাখেন, হান্নান শাহ্র ছেলে শাহ্ রিয়াজুল হান্নান, কেন্দ্রীয় বিএনপির সাংগঠনিক সম্পাদক ও গাজীপুর জেলা বিএনপির সভাপতি এ কে এম ফজলুল হক মিলন, কেন্দ্রীয় বিএনপির সাংগঠনিক সম্পাদক শ্যামা ওবায়েদ, কেন্দ্রীয় নির্বাহী কমিটির সদস্য আলহাজ্ব হাসান উদ্দিন সরকার, হান্নান শাহ্র ছোট ভাই মোবারক শাহ্, কেন্দ্রীয় বিএনপির সহ-শ্রম বিষয়ক সম্পাদক হুমায়ুন কবীর খান, কেন্দ্রীয় বিএনপির সহ-স্বাস্থ্য বিষয়ক সম্পাদক ডাঃ রফিকুল ইসলাম বাচ্চু, বিএনপির নির্বাহী কমিটির সদস্য মেজর (অব.) মিজানুর রহমান, মজিবুর রহমান, ডাঃ মাজহারুল আলম, গাজীপুর জেলা বিএনপির সহ-সভাপতি ও কাপাসিয়া উপজেলা পরিষদের চেয়ারম্যান আলহাজ্ব খন্দকার আজিজুর রহমান পেরা, জেলা বিএনপির সাধারণ সম্পাদক কাজী ছায়েদুল আলম বাবুল, জেলা ছাত্রদলের সাধারণ সম্পাদক হান্নান মিয়া হান্নু, বিএনপি, যুবদল, জাসাস, মহিলা দল, ছাত্রদল, কৃষক দল, ওলামা দল ও অঙ্গ-সংগঠনের নেতৃবৃন্দ।\nবিএনপি মহাসচিব মির্জা ফখরুল ইসলাম আলমগীর নেতা-কর্মীদের নিয়ে ব্রিগেডিয়ার জেনারেল হান্নান শাহ্’র কবর জিয়ারত করেন।\n# আওয়ামী-লীগ # নির্বাচন # ফখরুল


আগের নিয়মেই প্রাথমিক পরীক্ষা, বুদ্ধি খাটিয়েও লিখিত পাস সম্ভব! | বেকার জীবন\nপ্রকাশিত হয়েছেঃ 07:49 AM, 08 April 2021\nকী পড়বেন এবং কী পড়বেন না- সেটি জানাই বেশি জরুরি। তাছাড়া স্বল্প এ সময়ে কীভাবে নিজেকে প্রস্তুত করবেন? শুধুমাত্র মুখস্ত করে প্রিলি পাস করে আসবেন এটা সবার জন্য হয় না। বুদ্ধি খাটান; তবে মনে রাখবেন প্রাথমিকের প্রিলিতে আপনি ভুল দাগালে কিন্তু মার্ক কাঁটা যাবে, সুতরাং ক্যালকুলেটেড রিস্ক নিতে হবে। আরেকটা কথা, এই মার্ক যেহেতু আপনার মূল মার্কের সাথে যোগ হবে না, সুতরাং এখানে উতরে যাবার জন্য আপনাকে দুনিয়ার সব কিছুই পারতে/ জানতে হবে না। দ্যা ডেইলি ক্যাম্পাস’র প্রতিবেদনে তারই ধারণা তুলে ধরেছেন স্বনামধন্য দুই শিক্ষক-\nকয়েক দফা পেছানো হলেও দ্রুত নিয়োগ কার্যক্রম শেষ করতে চায় প্রাথমিক শিক্ষা অধিদপ্তর। তাই সহকারী শিক্ষক নিয়োগ পরীক্ষা হবে আগের মতই হবে। পরীক্ষা পদ্ধতি ও মানবন্টন: প্রাথমিক শিক্ষক নিয়োগে দুই ধাপে পরীক্ষা অনুষ্ঠিত হয়। নিয়োগ পরীক্ষায় ১০০ নম্বরের মধ্যে প্রার্থীদের মূল্যায়ন করা হয়। প্রথমে নেওয়া হয় এমসিকিউ বা বহুনির্বাচনী পরীক্ষা। এমসিকিউ পরীক্ষায় ৮০ নম্বরের প্রশ্ন আসে। বাংলা, ইংরেজি, গণিত এবং সাধারণ জ্ঞানের প্রতিটি বিষয় থেকে ২০টি করে মোট ৮০টি প্রশ্ন থাকে। প্রতিটি সঠিক উত্তরের জন্য ১ নম্বর যোগ হবে। প্রত্যেক ভুল উত্তরের জন্য কাটা যাবে ০.২৫ নম্বর। পরীক্ষার জন্য বরাদ্দ সময় ৮০ মিনিট বা ১ ঘন্টা ২০ মিনিট। গড়ে প্রত্যেক প্রশ্নের উত্তরের জন্য ১ মিনিট সময় পাওয়া যাবে। এমসিকিউ পরীক্ষায় উত্তীর্ণদের ডাকা হয় মৌখিক পরীক্ষায়। এ ধাপে থাকে ২০ নম্বর। ভাইভায় টিকলে পরবর্তী যাচাই বাছাই শেষে চূড়ান্তভাবে নিয়োগ দেওয়া হয়।\nপ্রাথমিকে পরীক্ষার জন্য প্রস্তুতির জন্য অনেক সময় রয়েছে। আবারও বলা হচ্ছে, শুধুমাত্র আপনি মুখস্ত করে প্রিলি পাস করে আসবেন এটা সবার জন্য হয় না। বুদ্ধি খাটান; তবে মনে রাখবেন প্রাথমিকের প্রিলিতে আপনি ভুল দাগালে কিন্তু মার্ক কাঁটা যাবে, সুতরাং ক্যালকুলেটেড রিস্ক নিতে হবে। আরেকটা কথা, এই মার্ক যেহেতু আপনার মূল মার্কের সাথে যোগ হবে না, সুতরাং এখানে উতরে যাবার জন্য আপনাকে দুনিয়ার সব কিছুই পারতে/ জানতে হবে না


রুমী কবিতা – Page2– অনুপ্রেরণা\nCategory: রুমী কবিতা\nতোমার সমস্ত কষ্ট, দুশ্চিন্তা, দুঃখগুলো কোন একদিন এসে দুঃখপ্রকাশ করবে এবং ক্ষমাপ্রার্থনা করবে যে তারা সবাই নিতান্ত মিথ্যা ছিলো। ~হাফিজ\nএকটি দিনের জন্য, কেবল একটি দিনের জন্য,\nএমন বিষয়ে কথা বলো যা কাউকে বিরক্ত করবে না\nএবং যা শান্তির স্পর্শ বয়ে আনবে\nতোমার সুন্দর চোখগুলোয়।\n~ হাফিজ, পারস্যের কিংবদন্তী কবি\nআমরা যা বলি তা হয়ে যায় আমরা যে ঘরটিতে বাস করছি সেই নীড়।~ হাফিজ\nসচেতন হৃদয় তো আলো ঢেলে দেয়া আকাশটার মতন।~ হাফিজ\nএই অজস্র শব্দমালার মূলে কী?\nএকটাই জিনিস: ভালোবাসা।\nকিন্তু এই গভীর ও মিষ্টি ভালোবাসার উচিত তার নিজেকে সুঘ্রাণ, সুললিত শব্দ ও অনন্য রঙ দিয়ে প্রকাশ ঘটানো যা আগে কোনদিন ছিলো না।\nদৌড়ে পালাও বন্ধু\nএমন সব কিছু থেকে\nযারা তোমার মূল্যবান সুপ্ত ডানাকে\nহয়ত আরো শক্তিশালী করে না।\nতোমার বেঁচে থাকাকে আনন্দময় করে এমন যেকোন কিছুর কাছাকাছি থাকো। ~ হাফিজ\nআমি শিখেছি প্রতিটি হৃদয় তো সেটাই পাবে\nযা পাওয়ার জন্য সে সবচেয়ে বেশি প্রার্থনা করে।\nচলে এসো প্রিয়,\nসেই নির্মম পৃথিবী থেকে\nযা তোমার স্নিগ্ধ মুখে\nধূলিকণার বৃষ্টি ঝরিয়েছে।\nআমাদের কাছ থেকে উপহার পাওয়া উচিত\nতার সাহসিকতার জন্য!\nভোরের মৃদু হাওয়া এসে তোমাকে পরশ বুলিয়ে একটি গোপন রহস্য বলে যায় — আবার ঘুমাতে যেয়ো না।\n~ জালালুদ্দিন রুমী\nতোমার জীবন দিয়ে আগুণ জ্বালাও। এবার খুঁজে নিয়ে আসো তাদেরকে যারা তোমার এই অগ্নিশিখার ভক্ত।\nতুমি হৃদয়ের যতই গভীর থেকে গভীরে স্থান নেবে, তার প্রতিবিম্ব ততই হবে পরিষ্কার ও ঝকঝকে।” ~জালালুদ্দিন রুমী\nযদি আলো থাকে তোমার হৃদয়ে ওই, ঘরে ফেরার পথ খুঁজে পাবে অবশ্যই।” ~জালালুদ্দিন রুমী\nআমি তো শিখেছি প্রতিটি প্রাণ মৃত্যুর স্বাদ গ্রহণ করবে। কিন্তু জীবনের স্বাদ পাবে খুব অল্প কিছু প্রাণ।~জালালুদ্দিন রুমী\nতুমি এখন চুপ করো। যিনি পৃথিবীর সকল শব্দগুলোকে সৃষ্টি করেছেন তাকেই কথা বলতে দাও। তিনিই দরজা সৃষ্টি করেছেন, তিনি তালা সৃষ্টি করেছেন এবং তার চাবিও তিনিই সৃষ্টি করেছেন।~জালালুদ্দিন রুমী\nআত্মাকে শোনার ক্ষমতা দিয়ে যে কান দান করা হয়েছে তা এমন কিছু শুনতে পায় মন যা বুঝতেও পারে না।~জালালুদ্দিন রুমী\nঅন্যদের জীবনের ঘটনাগুলো কেমন করে ঘটেছে, অন্যদের গল্প শুনে সন্তুষ্ট হয়ে যেয়ো না। নিজ জীবনের লুকিয়ে থাকা কল্পকাহিনীর পর্দা উন্মোচিত করো।~জালালুদ্দিন রুমী\nতোমার হৃদয়টাকে ততক্ষণ পর্যন্ত ভাঙ্গতে থাকো যতক্ষণ পর্যন্ত তা না খুলে যায়।~জালালুদ্দিন রুমী\nতোমার আলোয় আমার ভালোবাসতে শেখা, তোমার সৌন্দর্যে শিখেছি আমি কবিতা লেখা।~জালালুদ্দিন রুমী\nএখনই কি তোমার হৃদয়কে আগুণের দুর্গ বানিয়ে ফেলার সময় নয়?~জালালুদ্দিন রুমী\nবসো, স্থির হও, আর খেয়াল করে শোনো,\nকারণ তুমি কিন্তু এখন মাতাল,\nআর আমরা আছি ছাদের একদম কিনারায়।\nহতাশ হয়ো না! কেননা সবচেয়ে তীব্র হতাশার মূহুর্তগুলোতে আল্লাহ আশার আলো পাঠিয়ে দেন। ভুলে যেয়ো না, চারপাশ আঁধার করে আসা ঘনকালো মেঘ থেকেই তুমুল বৃষ্টিটা হয়ে থাকে। ~জালালুদ্দিন রুমী\nতুমি ভালোবাসা খুঁজতে যেয়ো না, ও তোমার কাজ নয়। বরং খেয়াল করে দেখো তোমার ভিতরে কী কী প্রাচীর তুমি গড়ে তুলেছ যা তোমাকে ভালোবাসা থেকে বঞ্চিত করছে। ~জালালুদ্দিন রুমী\nতোমার কাছে যা-ই আসুক না কেন তুমি কৃতজ্ঞ থেকো, কেননা তোমার কাছে যা পাঠানো হয় তা তার পক্ষ থেকে পথনির্দেশ। ~জালালুদ্দিন রুমী\nবিশ্বজগতের সবকিছু তোমার মাঝেই আছে। নিজের ভেতর থেকেই খুঁজে নাও সব। ~জালালুদ্দিন রুমী\nতুমি যা খুঁজছ সেটাও আসলে তোমাকেই খুঁজছে। ~জালালুদ্দিন রুমী\nসত্য হৃদয়কে উঁচুতে তোলে, যেমন করে পানি তৃষ্ণা মিটিয়ে সতেজ করে। ~জালালুদ্দিন রুমী\nতোমার বন্ধু হতে চেয়ে আমি আমার নিজের শত্রু হয়েছি। ~জালালুদ্দিন রুমী\nতুমি যা ভালোবাস তার সৌন্দর্যময়তার প্রকাশ হোক তোমার কাজগুলো। ~জালালুদ্দিন রুমী\nএমন একটা দিন\nযেদিন বাতাসটা একদম যথযথ\nযখন পাল তুলে রওনা হওয়া দরকার\nপৃথিবীটা অপরূপ সৌন্দর্যে ভরে আছে।\nএমনই একটি দিন\nআর এখনো, এত দীর্ঘ সময় পেরিয়ে গেলেও\nসূর্য কখনো পৃথিবীকে বলেনি,\n‘তুমি আমার কাছে ঋণী।’\nচেয়ে দেখো, এমন ভালোবাসা কী করেছে,\nএই সুবিশাল আকাশ হয়েছে আলোকিত।\nএকটু ভিন্নভাবে দেখার চেষ্টা করো। এমনভাবে যে, তুমি দেখছো, এবং মহাবিশ্বও দেখছে তোমাকে।~রুমী\nএকটি গোলাপের উপমা এই ভালোবাসা, যে প্রস্ফুটিত হয় অনন্তকাল। ~রুমী\nআমি পাখির মত করে গাইতে চাই, যে চিন্তা করেনা কে শুনলো এবং কে কী ভাবলো। ~কবি জালালুদ্দিন রুমী\nআমি জানি তুমি ক্লান্ত, কিন্তু তবু এসো এদিকে, হ্যাঁ এটাই সামনে যাবার পথ।~রুমী\nআর এই যে তুমি? কখন তুমি তোমার নিজের মাঝে দীর্ঘ সেই যাত্রাটি শুরু করবে।\nচাঁদকে উজ্জ্বল দেখা যায় যখন সে রাতকে এড়িয়ে যায় না।~ জালালুদ্দিন রুমী\nনিজ চিন্তাগুলোর হাত থেকে নিজেকে সুরক্ষিত রাখো। ~ জালালুদ্দিন রুমী\nএকটা কন্ঠ আছে যে কোন শব্দ উচ্চারণ করে না। কান পাতো, শোনো। ~ জালালুদ্দিন রুমী\nএকটু ঠান্ডা হও, শুধুমাত্র আল্লাহর হাতই তোমার হৃদয়ের এই ভার সরানোর ক্ষমতা রাখে। ~ জালালুদ্দিন রুমী\nতুমি আমাকে ভালোবাসো আমার কারণে নয় বরং তোমার নিজের অভিজ্ঞতার কারণে… তুমি আমার দিকে ফিরে তাকাও তোমার নিজের আবেগকেই অনুভব করতে।~ জালালুদ্দিন রুমী\nচোখ বন্ধ করো। প্রেমে পড়ো। সেখানেই থেকে যাও।\nজেনে রেখো, তোমার শরীরটা কেবলই একটি পোশাক। তুমি বরং কোন চাদর না খুঁজে দেহটিকে খুঁজে বের করতে চেষ্টা করো। ~জালালুদ্দিন রুমী\nচোখের অশ্রুর সাথে গোপনে আসে হাসি। ধ্বংসস্তুপের নিচে রত্নভান্ডার খুঁজতে চেষ্টা করুন।\nফুলের বাগানে ইচ্ছেমতন ঘুরে বেড়াতে চাইলে তোমার নিজের হৃদয়ের কাঁটাগুলোকে টেনে তুলে ফেলো।\nআমার কাছে তোমাকে খুলে দাও, যেন আমি তোমার কাছে উন্মুক্ত হতে পারি।\nতোমার অনুপ্রেরণা দিয়ে আমাকে জাগাও, যেন আমি আমার নিজেরটুকু দেখতে পারি।\nতাহলে, তুমি যা সত্যিকার অর্থে মূল্য দাও, তা আঁকড়ে ধরে থাকো।\nচোরেরা বরং যেন অন্য সবকিছু থেকে নিয়ে যায়।\nআর চুপ করে বসে থাকা নয়। অত চিন্তাভাবনা বাদ দাও।\nতুমি সবাইকে তোমার ভালোবাসা জানিয়ে দাও।\nএকাকীত্ব অনুভব করো না।\nগোটা বিশ্বজগত তো তোমার ভেতরেই।\nহতে পারে খুব সাধারণ কিছুর মাঝে খুব অনন্যসাধারণ কিছু লুকিয়ে আছে। কিন্তু খুব কম মানুষই তা উপলব্ধি করতে পারে।~জালালুদ্দিন রুমী\nপেছন ফিরে দেখিয়ো না।\nকেউ জানেনা ঠিক কেমন অবস্থায় পৃথিবী শুরু হয়েছিলো।\nভবিষ্যত নিয়ে ভয় করো না, কোনকিছুই চিরকাল থাকবে না।\nতুমি যদি অতীত আর ভবিষ্যতেই ডুবে থাকো, তুমি বর্তমানকে হারিয়ে ফেলবে।\nআমি তোমাদের না আমার হৃদয় দিয়ে ভালোবাসি, না আমার মন দিয়ে ভালোবাসি। হয়ত হৃদয়ের স্পন্দন থেমে যেতে পারে কিংবা মন ভুলে যেতে পারে। আমি তো তাদের ভালোবাসি আমার আত্মা দিয়ে যে থেমে যায় না, ভুলেও যায় না।~ জালালুদ্দিন রুমী\nতুমি তাদের এড়িয়ে যাও যারা তোমাকে ভীতসন্ত্রস্ত ও দুঃখিত করে , যারা তোমায় রোগ ও মৃত্যুর দিকে টেনে নিয়ে ফেলবে। ~ জালালুদ্দিন রুমী\nএকটি সাদা গোলাপ প্রস্ফূটিত হয় নিভৃতে,\nতোমার জিহবাকে হতে দাও সেই শুভ্র গোলাপ।\nযেখানে রয়েছে ধ্বংস, সেখানেই রয়েছে রত্নভান্ডারের সম্ভাবনা।~ জালালুদ্দিন রুমী\nযখন তোমার আত্মা দিয়ে তুমি কোন কাজ করো, তখন তোমার ভেতরের এক প্রবহমান নদীকে তুমি অনুভব করো, যার নাম আনন্দ। ~ জালালুদ্দিন রুমী\nসুখময় দিনগুলো তো তোমার কাছে হেঁটে আসবে না, তোমাকেই তাদের দিকে এগিয়ে যেতে হবে। ~ জালালুদ্দিন রুমী\nতুমি সারা পৃথিবীতে সম্পদ খুঁজে বেড়াচ্ছ, অথচ সত্যিকারের রত্নভান্ডার রয়েছে তোমার নিজের ভেতরেই। ~জালালুদ্দিন রুমী\nতোমার ভেতর এক সকাল অপেক্ষায় আছে উজ্জ্বল আলো হয়ে বিস্ফোরিত হবে বলে।~ জালালুদ্দিন রুমী\nকষ্টের উপশম কষ্টের মাঝেই আছে। ~জালালুদ্দিন রুমী\nসকল স্নিগ্ধ, সুন্দর আর মোহনীয় বস্তু তাদের জন্যই সৃষ্টি করা হয়েছে যারা দেখতে পায়। ~ জালালুদ্দিন রুমী\nতাকে ভালোবাসবে বলে বেছে নাও যে কখনো মরে যায় না। ~ জালালুদ্দিন রুমী\nতুমি যত বেশি নিশ্চুপ থাকবে, তত বেশি শুনতে পাবে। ~ জালালুদ্দিন রুমী\nতোমার দু’টো চোখকেই বন্ধ করে দাও\nযদি অন্য চোখটি দিয়ে দেখতে চাও।\nআমাকে দেখতে অস্থির মনে হতে পারে, কিন্তু আমার গভীরে আমি শান্ত ও স্থির। গাছের শাখারা দুলতে থাকে কিন্তু তার শেকড় থাকে দৃঢ়। ~ জালালুদ্দিন রুমী\nতুমি যদি প্রকৃত ভারসাম্য অর্জন করতে না পারো তাহলে যে কেউ তোমাকে প্রতারিত করতে পারবে। ~ জালালুদ্দিন রুমী\nকারো চোখের মাঝে যে আলো জ্বলে সে আসলে তার হৃদয়ে জ্বলে থাকা আলো। ~ জালালুদ্দিন রুমী\nবাতিগুলো আলাদা হলেও তাদের আলো ঠিক একইরকম। ~ জালালুদ্দিন রুমী\nশান্ত হও, নড়াচড়া করো না! নীরবতার সাথে সখ্যতা করে নাও। আরো গভীরে যাও, তোমার হৃদয়ের গহীনে ডুব দাও। সমস্ত কোলাহল থেকে একটি দিনের জন্য ছুটি নাও।~জালালুদ্দিন রুমী\nভালোবাসার কোন ভিত্তি বলতে কিছু নেই। এটা এমন এক অশেষ সমুদ্র যার শুরু নেই, শেষ নেই। ~জালালুদ্দিন রুমী\nআল্লাহ তোমাকে একটা অনুভূতি থেকে আরেকটা অনুভূতির দিকে ঘুরিয়ে দেন এবং এই বিপরীতধর্মী দুই অনুভূতি দিয়ে তোমাকে কিছু শেখাতে চান, যেন তুমি তোমার দু’টো ডানা দিয়ে উড়তে পারো, একটি দিয়ে নয়! ~ জালালুদ্দিন রুমী\nহে আমার আত্মার পাখি, যাও এখনি উড়ে যাও! আমার তো রয়েছে প্রাচীরঘেরা শত দুর্গ। ~ জালালুদ্দিন রুমী\nআমি ভেবে কুল পাইনা আমি কতবার তোমাকে দিবো বলে\nউপহার খুঁজে বেড়িয়েছি এখানে-ওখানে\nতবু কিছুকেই তোমার জন্য সঠিক বলে মনে হয়নি।\nস্বর্ণকে সোনার খনিতে ফিরিয়ে এনে,\nপানিকে বিশাল সমুদ্রে নিয়ে আসার যৌক্তিকতা কী?\nআমার হৃদয় আর গোটা সত্ত্বা তোমায় দিয়ে লাভ নেই\nকেননা সেগুলো তো ইতোমধ্যেই তোমার হয়ে গেছে।\nতাই আমি এনেছি একটি আয়না\nতার মাঝে তুমি তোমায় দেখ এবং আমায় স্মরণ করো।\nঅমিত সম্ভাবনা নিয়ে,\nবিশ্বস্ততা আর কল্যাণ নিয়ে,\nআদর্শ আর স্বপ্ন নিয়ে\nউন্মুক্ত ডানা নিয়ে।\nতুমি হামাগুড়ি দিতে আসনি,\nএভাবে আর নয়, থেমে যাও।\nতোমার আছে ডানা, মেলে দাও\nউড়তে শিখে দূরে হারিয়ে যাও।\nতোমার কিছু চিন্তাকে ঘুম পাড়াও! ওদের ছায়া হতে দিও না, তোমার অন্তরের চাঁদটাকে ঢেকে ফেলে যে ছায়া। ছায়ারূপী ভাবনায় নিমগ্ন থেকো না।~রুমী\nআমি সমস্ত কাঁটা তুলে ফেলতাম! কিন্তু তুমি আবার ফিরে এলে, আমার কন্টকময়তাকেই করে তুললে পাঁপড়িশোভিত সুগন্ধময়। ~ রুমী\nআল্লাহ তোমাকে একটা অনুভূতি থেকে আরেকটা অনুভূতির দিকে ঘুরিয়ে দেন এবং এই বিপরীতধর্মী দুই অনুভূতি দিয়ে তোমাকে কিছু শেখাতে চান, যেন তুমি তোমার দু’টো ডানা দিয়ে উড়তে পারো, একটি দিয়ে নয়! ~ জালালুদ্দিন রুমী\nএমন কি যখন পৃথিবী দগ্ধ হয়, সুপ্ত বীণার তান তখনও বেজে যায়। ~ রুমী\nগ্রন্থি পড়ুক সহস্র, রজ্জু কিন্তু একটাই! ~রুমী\n(এইটার ফাজলামি অনুবাদ হলোঃ যতই গিট্টু বাঁধো, দড়ি কিন্তু একখানাই আছে!)\nভালোবাসার বাগানে অনন্ত শ্যামলিমা বিরাজ করে। সেখানে দুঃখ কিংবা সুখ ছাড়াও অজস্র ফল ফলে।~ রুমী\nএকটা প্রদীপ হও, অথবা প্রাণরক্ষাকারী কোন তরী, কিংবা উর্ধ্বগামী কোন সিঁড়ি। কারো হৃদয়ের যন্ত্রণার উপশম করো।~রুমী\nহাফিজের কবিতা  : আশা ও আনন্দ\nকেউ যদি আমার সাথে বসে,\nআর আমরা আমাদের সেই প্রিয়তমকে নিয়ে আলাপ করি\nযদি আমি তার অন্তরে স্বস্তি বয়ে আনতে না পারি.\nযদি আমি তাকে আগের চেয়ে ভালো অনুভব করাতে না পারি\nতাকে নিয়ে এবং এই পৃথিবীকে নিয়ে,\nদ্রুত ছুটে যাও মসজিদে আর সিজদাবনত হও —\nকেননা তুমি এইমাত্র\nআমার জানা একমাত্র পাপটি করেছ।\n— পারস্যের কবি হাফিজ\n[আই হার্ড গড লাফিং: পোয়েমস অফ হোপ এন্ড জয়]\nঅতীত আমাদের মনে ঘন কুয়াশার মত। আর ভবিষ্যত? সম্পূর্ণ একটা স্বপ্ন। আমরা ভবিষ্যত কেমন হবে তা ধারণাই করতে পারি না, যেমন পারিনা অতীতকে বদলে দিতে।~ শামস তাবরিজি\nযখন সবাই কিছু একটা হতে চাইছে, তখন তুমি বরং কিছুই হতে যেয়ো না। শূণ্যতার সীমানায় নিজেকে মেলে দাও। মানুষের উচিত একটা পাত্রের মতন হওয়া। একটি পাত্রের মধ্যকার শূণ্যতা যেমন তাকে ধরে রাখে, তেমনি একজন মানুষকে ধরে থাকে তার নিজের কিছুই না হয়ে থাকার সচেতনতা। ~ শামস তাবরিজি\n“লোকের ছলচাতুরি আর প্রতারণা নিয়ে উদ্বিগ্ন হয়ো না। কিছু লোক যদি তোমার বিরুদ্ধে ষড়যন্ত্র করে এবং তোমাকে কষ্ট দিতে চায়, তবে আল্লাহও তো তাদের জন্য কৌশল করছেন। যারা ফাঁদ পাতে তারা তাদের নিজেদের পাতা ফাঁদেই পড়ে যায়। কোন খারাপ কাজই শাস্তিবিহীন থাকে না, কোন ভালো কাজই পুরষ্কার ছাড়া যায় না। ন্যায়বিচারের উপরে বিশ্বাস রাখো এবং বাকিটা ছেড়ে দাও। ~ শামস তাবরিজি\nশেখার জন্য তুমি পড়াশোনা করো, কিন্তু বুঝতে হলো তোমার প্রয়োজন ভালোবাসা। ~ শামস তাবরিজি\nএই পথ কোথায় গিয়ে ঠেকেছে তা জানার চেষ্টা করা অর্থহীন। তুমি শুধু প্রথম ধাপটি নিয়ে চিন্তা করো, পরেরগুলো এমনিতেই চলে আসবে।” ~ শামস তাবরিজি \nপৃথিবীটা সুউচ্চ পর্বতের মতন, এখানে প্রতিধ্বনি নির্ভর করে তোমার উপরেই। তুমি যদি ভালো কিছুর জন্য চিৎকার করো, পৃথিবীও তোমাকে তেমন প্রতিদান দিবে। তুমি যদি খারাপ কথা বলে চিৎকার দাও, সে তোমাকে তেমনই ফেরত দিবে। কেউ যদি তোমার সম্পর্কে খারাপ কিছু বলে, তাদের সম্পর্কে ভালো কথা বলো। পৃথিবীকে বদলে দিতে তোমার হৃদয়কে বদলে দাও। ~ শামস তাবরিজি\nজীবনের পরিবর্তনগুলোর বিরুদ্ধে রুখে না দাঁড়িয়ে বরং আত্মসমর্পণ করুন। জীবনকে আপনার বিরুদ্ধে না রেখে বরং আপনার সঙ্গী করে নিন। “আমার জীবনটা পুরো উলটে যাবে” মনে করে দুশ্চিন্তা করতে যাবেন না। আপনি কেমন করে জানেন সেই ওলটানো জীবন এই সোজা অবস্থাটির চেয়ে ভালো হবে না? ~ শামস তাবরিজি\n[উদ্ধৃতিগুলোর ইন্টারনেট থেকে ইংরেজিতে সংগৃহীত এবং অনুবাদকৃত]


Pinarayi Vijayan takes oath as Kerala Chief Minister for the second time | Sangbad Pratidin\nকেরলে ইতিহাস, বিতর্কের মধ্যেই দ্বিতীয়বার মুখ্যমন্ত্রী পদে শপথ বিজয়নের\nPublished by: Subhajit Mandal | Posted: May 20, 2021 4:56 pm| Updated: May 20, 2021 5:42 pm\nসংবাদ প্রতিদিন ডিজিটাল ডেস্ক: প্রতি ৫ বছরে কেরলে (Kerala) ক্ষমতা বদলের প্রথা দেখেছে গোটা দেশ। এক বার বামেরা (Left) তো পরের বার কংগ্রেস (Congress) ক্ষমতা দখল করে এসেছে এতদিন। এবারে কার্যত একক ক্যারিশমায় সেই মিথ ভেঙে দিয়েছেন পিনারাই বিজয়ন। প্রথা ভেঙে বিজয়নের নেতৃত্বেই ঈশ্বরের আপন দেশে দ্বিতীয়বার ক্ষমতা পেয়েছে বামেরা। প্রত্যাশিতভাবেই বৃহস্পতিবার দ্বিতীয়বারের জন্য কেরলের মুখ্যমন্ত্রী পদে শপথ নিলেন বামেদের জয়ের নায়ক বিজয়ন। তবে, শপথের দিনও তাঁকে তাড়া করল কে কে শৈলজাকে বাদ দেওয়ার খচখচানি।\nTook the oaths of office and secrecy, as the Chief Minister of Kerala. Together, let us realiseapeople’s alternative, and buildaNava Keralam! pic.twitter.com/zMnm0VsJQa\nবৃহস্পতিবার এক ছোট্ট অনুষ্ঠানে মুখ্যমন্ত্রী পদে শপথ নেন বিজয়ন। তাঁকে শপথবাক্য পাঠ করান রাজ্যপাল আরিফ মহম্মদ খান। ছোট্ট অনুষ্ঠানে বিজয়নের নতুন মন্ত্রিসভার ২১ জন সদস্যও শপথ নেন। আমন্ত্রিতদের তালিকায় ছিলেন ১৪০ জন বিধায়ক। ২৯ জন সাংসদ, সরকারের শীর্ষ আধিকারিক এবং সংবাদমাধ্যমের কর্মীরা। উপস্থিত অতিথিদের প্রত্যেককেই গত ৪৮ ঘণ্টার মধ্যে কোভিড টেস্ট করার নির্দেশ দেওয়া হয়েছিল। শপথ নিয়েই টুইটারে বিজয়ন ঘোষণা করেছেন, এবার তিনি মানুষের মনোভাব বুঝে নতুন কেরল গড়তে চান।\n[আরও পড়ুন: করোনা কালে ব্ল্যাক ফাঙ্গাসও মহামারী! রাজ্যগুলিকে বিশেষ নির্দেশিকা স্বাস্থ্যমন্ত্রকের]\nকিন্তু বিজয়নের শপথের দিনও অস্বস্তি পিছু ছাড়ল না সিপিএমের। গত ৪০ বছরের রাজনৈতিক ইতিহাস বদলে এবারে পরপর দু’বার ক্ষমতা দখল করেছে বামেরা। এই সাফল্যের অন্যতম কারণ করোনা পরিস্থিতিতে দুর্দান্ত কাজ করা। অথচ, সেই দুর্দান্ত কাজের নেপথ্যে যার হাত সেই কে কে শৈলজাকেই (K K Shailaja) এবার মন্ত্রিসভায় জায়গা দেননি বিজয়ন। আসলে পরপর দু’বার মন্ত্রী হওয়া কোনও সদস্যকেই এবারের মন্ত্রিসভায় রাখেননি মুখ্যমন্ত্রী। বদলে এবারে জায়গা পেয়েছে একঝাক তরুণ মুখ। সেই তরুণ মুখেদের মধ্যে আবার বিজয়নের জামাইও রয়েছেন। যা নিয়ে বিতর্ক চলছে এখনও। তবে, মুখ্যমন্ত্রীর সাফ কথা, “দলের পলিসি মেনেই বাদ দেওয়া হয়েছে শৈলজাকে। কারও একজনের জন্য নিয়ম বদলানো যেতে পারে না। মন্ত্রিসভার আরও অনেক সদস্যই তো ভাল কাজ করেছেন।”\nপ্রথা ভেঙে বিজয়নের নেতৃত্বেই ঈশ্বরের আপন দেশে দ্বিতীয়বার ক্ষমতা পেয়েছে বামেরা।\nপ্রত্যাশিতভাবেই বৃহস্পতিবার দ্বিতীয়বারের জন্য কেরলের মুখ্যমন্ত্রী পদে শপথ নিলেন বামেদের জয়ের নায়ক বিজয়ন।\nশপথের দিনও তাঁকে তাড়া করল কে কে শৈলজাকে বাদ দেওয়ার খচখচানি।


প্রকাশ : ০৬ মার্চ ২০২১, ১৫:০৩\nচলতি বছরের মার্চ মাসটি অভিনেতা আফফান মিতুলের জন্য বেশ পয়মন্ত। গেলো ২ মার্চ ছিলো তার জন্মদিন। তবে জন্মদিনের সেরা উপহারটা যেনো পেলো তার সিনেমা মুক্তির খবর শুনে। হ্যাঁ, এ মাসেই অর্থাৎ ১৯ মার্চ মুক্তি পাচ্ছে আফফান মিতুল অভিনীত সিনেমা ‘গন্তব্য’। জন্মদিন উদযাপন, সাম্প্রতিক কাজ, ‘গন্তব্য’ সিনেমা নিয়েই বাংলাদেশ জার্নালের আজকের কথোপকথন। সঙ্গে ছিলেন নাজমুল হোসেন।\nবাংলাদেশ জার্নাল: এ মাসেই আপনার জন্মদিন ছিলো, কেমন কাটালেন?\nআফফান মিতুল: জন্মদিনের রাত থেকেই ভক্ত-সহকর্মীদের শুভেচ্ছা বার্তা পাওয়া শুরু, সেটা এখনো চলমান। কেউ ফেসবুকে ছবি দিয়ে উইশ করছেন, কেউ ফোন করছেন। রাতে আমার মা-বাবা ছোট্ট একটা পার্টির আয়োজন করেছিলেন আমার বাসায়। পার্টিতে সিনেমা সংশ্লিষ্ট গণ্যমান্য ব্যক্তিবর্গ ছিলেন, সঙ্গে নিকটাত্মীয়রা ছিলেন। আর এবারের জন্মদিনটা আমার জন্যে অনেক স্পেশাল কারণ চলতি মাসের ১৯ তারিখ আমার অভিনীত সিনেমা ‘গন্তব্য’মুক্তি পাচ্ছে বেশকিছু প্রেক্ষাগৃহে।\nবাংলাদেশ জার্নাল: ‘গন্তব্য’সিনেমায় আপনি কোন চরিত্রে অভিনয় করেছেন, ছবিটি নিয়ে আপনার প্রত্যাশা কেমন?\nআফফান মিতুল: ‘গন্তব্য’ সিনেমার কাহিনী এগিয়েছে ৬ জন বন্ধুকে ঘিরে। এই ৬ জন বন্ধু একটি দেশাত্মবোধক সিনেমা বানাতে চায় এবং সেই সিনেমায় তারা অভিনয় করে। এরপর গল্প অন্যদিকে মোড় নেয়। আমি এই ৬ বন্ধুর মধ্যে একজন, অন্য ৫ জন বন্ধুর চরিত্রে অভিনয় করেছেন ফেরদৌস, আইরিন, আমান রেজা, জিওন এবং এলিনা শাম্মী। সিনেমাটি নিয়ে আমি ভীষণ আশাবাদী। দেশপ্রেম থেকে হলেও সবার উচিত সিনেমাহলে গিয়ে এই ছবিটি দেখা। আর স্বাধীনতার মাসেই যেহেতু মুক্তি পাচ্ছে দেশপ্রেমের এই সিনেমাটি, তাই দেশের সুনাগরিক হিসেবে আমার গর্ব হচ্ছে সিনেমার একটা অংশ হতে পেরে।\nবাংলাদেশ জার্নাল: ‘গন্তব্য’ সিনেমার নির্মাতা অরণ্য পলাশতো এই সিনেমা বানাতে গিয়েই হোটেল বয় হয়েছিলো? এটার সত্যতা কতটুকু?\nআফফান মিতুল: এই বিষয়ে কোন কথা বলতে চাই না। অতীত নিয়ে ঘাটাঘাটি করে লাভ কী? বর্তমান বা ভবিষ্যৎ নিয়েই থাকতে চাই। আনোয়ার আজাদ ফিল্মসের কর্ণধার আনোয়ার আজাদ ‘গন্তব্য’ সিনেমার মালিকানা স্বত্ব কিনে নিয়েছেন অরণ্য পলাশের কাছ থেকে। ১৭ মার্চ এনটিভিতে সিনেমাটির ওয়ার্ল্ড প্রিমিয়ার হবে এবং ১৯ মার্চ বিভিন্ন প্রেক্ষাগৃহে মুক্তি পাবে।\nবাংলাদেশ জার্নাল: ‘গন্তব্য’ সিনেমার সহশিল্পীসহ পরিচালকের সঙ্গে আপনার বোঝাপড়া কেমন ছিলো?\nআফফান মিতুল: এই সিনেমায় অভিনয় করতে গিয়ে আমার সবচেয়ে বড় অর্জন হলো চিত্রনায়ক ফেরদৌস ভাইয়ের সান্নিধ্য পাওয়া। তিনি ভীষণ মিশুক ও সহযোগিতা পরায়ণ। এলিনা শাম্মী, আইরিন, আমান রেজা, কাজী রাজু এই ৪ জনের সাথে বেশ সখ্যতা হয় সিনেমার সেটে, যে সখ্যতা এখনো বিদ্যমান। আর পরিচালক অরণ্য পলাশ আমাকে খুব স্নেহ করেন আবার সম্মানও করেন। তার সঙ্গে বোঝাপড়াটা বেশ ভালো।\nবাংলাদেশ জার্নাল: গেলো সপ্তাহে আপনি ‘আদম’ সিনেমায় অভিনয় করেছেন? এই সিনেমা সম্পর্কে বলুন?\nআফফান মিতুল: সবাই হয়তো খেয়াল করছেন আমি শুটিংয়ের কোন ছবি ফেসবুকে দিই না। এমনকি লুক প্রকাশ করি না। আমি দর্শকদের আগ্রহ নষ্ট করে দিতে চাই না। শুধু বলবো ‘আদম’ আমার ক্যারিয়ারে ভিন্ন মাত্রা যোগ করবে। আবু তাওহীদ হিরণ পরিচালিত এই সিনেমায় আমার সহশিল্পী ছিলেন মিস ওয়ার্ল্ড বাংলাদেশ জান্নাতুল ফেরদৌস ঐশী।\nবাংলাদেশ জার্নাল: মুক্তির অপেক্ষায় আর কতটি ছবি আছে?\nআফফান মিতুল: রুবেল মাহমুদের ‘নিশ্চুপ ভালোবাসা’, ফারুক হোসেনের ‘কাকতাড়ুয়া’ এই দু’টি সিনেমা আমার এই বছরই মুক্তি পাবে। ‘নিশ্চুপ ভালোবাসা’ সিনেমায় আমি জুটিবদ্ধ হয়ে অভিনয় করেছি চিত্রনায়িকা সারা জেরিনের সঙ্গে। খুব শিগগিরই অভিনয় করবো সবুজ খানের ‘রজকিনী চণ্ডিদাস’, কাশেম শিকদারের ‘নরসুন্দর’, সাজ্জাদ খানের ‘জিহাদ’, সায়মন তারিকের ‘স্বপ্নের ফেরিওয়ালা’ এবং রুবেল মাহমুদের ‘নাও’, রানা ইব্রাহীমের ‘বেলা শেষে’ সিনেমাগুলোর প্রধান চরিত্রে। আরও কিছু সিনেমার ব্যাপারে কথা চলছে, ব্যাটে বলে মিলে গেলে সেই সিনেমাগুলোর কাজ হাতে নেব।\nবাংলাদেশ জার্নাল: চারদিকে এখন ওয়েব ফিল্মের জয়জয়কার, কাজ করা হয়েছে কি?\nআফফান মিতুল: ‘সাইকো লাভার’ শিরোনামের একটি ওয়েব ফিল্মে অভিনয় করেছি নাম ভূমিকায়। এতে আমার বিপরীতে ছিলেন চিত্রনায়িকা অরিন। সম্প্রতি ‘মুনাফিক’ ওয়েব ফিল্মে অভিনয় করলাম। এই দুইটি ওয়েব ফিল্ম ইন্ডিয়ার ওটিটি প্ল্যাটফর্মে রিলিজ হবে।


টোকিও অলিম্পিক ২০২০: কোভিড না ক্রীড়া – কে জিতবে? - উড়ান\nটোকিও অলিম্পিক ২০২০: কোভিড না ক্রীড়া – কে জিতবে?\nঅলিম্পিক গেমস শুরু হয়ে গেল কোভিডকে সঙ্গে নিয়েই। এবারের অলিম্পিক কেন আলাদা অন্যান্যবারের চেয়ে?\nটোকিয়ো অলিম্পিকের মতো আসর খেলার দুনিয়া এর আগে দেখেনি – এ নিয়ে কোনও সন্দেহ নেই। গত বছর যখন অতিমারির দাপটে এই মেগা ইভেন্ট এক বছর পিছিয়ে দেওয়ার সিদ্ধান্ত নেওয়া হল, তখনও উদ্যোক্তারা নাম বদলাতে রাজি হননি। তাঁদের বক্তব্য ছিল, আসর ২০২১ সালে বসলেও নামটা টোকিও ২০২০-ই থাক। তদ্দিনে নিশ্চয়ই আশার আলো দেখা যাবে!\nকার্যত সে গুড়ে বিস্তর বালি হয়েছে। করোনা ভাইরাস এখনও রাজত্ব করছে, এই প্রথম দর্শকহীন স্টেডিয়ামে ক্রীড়াবিদরা পারফর্ম করবেন। প্রথম কোপটা পড়েছে উদ্বোধনী অনুষ্ঠানে। ৬৮০০০ মানুষের জন্য নির্মিত স্টেডিয়ামে বসে অনুষ্ঠান দেখেছেন জাপানের সম্রাট নারুহিতো, ফ্রাসি প্রেসিডেন্ট ইমানুয়েল মাকরঁ, আমেরিকার ফার্স্ট লেডি জিল বাইডেনের মতো হাতে গোনা জনা কয় মানুষ। খেলোয়াড়দের মার্চ পাস্টে হাতে গোনা কয়েকজন যোগ দেওয়ার অনুমতি পেয়েছেন।\nদর্শক না আসায় এবং টিকিট বিক্রি না হওয়ায় বিস্তর লোকসান হবে জাপানের অলিম্পিক আয়োজক কমিটির। গেমস ভিলেজ, স্টেডিয়ামসহ পুরো পরিকাঠামো গড়ে তুলতে তাদের বিস্তর খরচ হয়েছে, তার সামান্য অংশ উঠবে স্পনসরশিপ থেকে। তবে স্পনসররাও এবার ক্ষতির মুখে দাঁড়িয়েছেন – টিভি আর লাইভ স্ট্রিম থেকে হয়তো তার কিছুটা উঠবে।\nজাপানের স্থানীয় মানুষ এই অবস্থায় অলিম্পিকের আসর বসাটাকে মোটেই ভালো চোখে দেখছে না। তাদের ধারণা, এর ফলে গোটা দেশে লাফিয়ে লাফিয়ে রোগীর সংখ্যা বাড়বে। জাপানে কিন্তু কোভিড তেমন দাগ ফেলতে পারেনি অনেকদিন, তবে এপ্রিল ২০২১ থেকে সংক্রমণের সংখ্যা বাড়ছে ধীরে ধীরে। পাশাপাশি টিকাকরণের সংখ্যাও খুব কম, তার উপর অলিম্পিক শুরু হওয়ায় বিপদ আরও বাড়তে পারে। টোকিয়োর সংক্রমণের গ্রাফ ইতিমধ্যেই ঊর্ধ্বমুখি।\nএগেমস ভিলেজকে করোনা থেকে দূরে রাখা যায়নি। কড়া বায়ো বাবলের মধ্যে থেকেও ১০০-র কাছাকাছি অ্যাথলিট ও কর্মকর্তা আক্রান্ত হয়েছেন এর মধ্যেই। রোজ পরীক্ষার জন্য টেস্ট কিট দেওয়া হচ্ছে অ্যাথলিটদের। কিছু অ্যাথলিটের বক্তব্য, দৈনিক টেস্ট রেজাল্টের কারণে তাঁদের স্ট্রেস লেভেল অনেক বেড়ে গিয়েছে, চিন্তায় ঘুম হচ্ছে না ভালো করে।\nএই অবস্থায় ভারতীয় অ্যাথলিটদের পারফরম্যান্স দেখার অপেক্ষায় র‍য়েছে গোটা দেশ। বক্সিংয়ের মেরি কম, টেনিসের সানিয়া মির্জা, টেবিল টেনিসের মানিকা বাত্রা, ব্যাডমিন্টনের পি ভি সিন্ধু, তিরন্দাজিতে দীপিকা কুমারীর উপর আস্থা রাখছেন বিশেষজ্ঞরা।


অর্থ পাচার ও লুটপাটের বরপুত্র কারা? - কক্সবাজার কন্ঠ । কক্সবাজারের মুখপত্র\nপ্রকাশ : ২০১৯-০৯-১১ ২১:৪০:১৫\nদেশের অর্থ বিদেশে কারা পাচার করছে? দেশের অর্থনীতির লুটপাটের বরপুত্র কারা? দেশের ব্যাংকিং খাতের অবস্থা কেন নাজুক? ব্যাংকের টাকা লুট করেছে কারা? কারা শেয়ারবাজারকে লুট করে নিয়ে কবরে শুইয়ে দিয়েছে? ঋণখেলাপিরা ২ শতাংশ ডাউন পেমেন্ট দিয়ে সহজলভ্য কিস্তিতে ঋণ শোধ করে ব্যবসা করার সুযোগ পেলেও দেশের প্রকৃত ব্যবসায়ী যারা নিয়মিত ঋণের কিস্তি ও ঋণ শোধ করে চড়া সুদে ব্যবসা-বাণিজ্য চালিয়ে দেশের অর্থনীতিতে বিরাট ভূমিকা ও কর্মসংস্থানের দুয়ার খুলে রেখে প্রবৃদ্ধি অর্জনে শক্ত হাত হিসেবে ভূমিকা রাখছে তাদের জন্য কী সুবিধা দেওয়া হচ্ছে? বিগত নয়-দশ বছরে যে কটি বেসরকারি ব্যাংকের অনুমতি দেওয়া হয়েছিল সেসব ব্যাংকের দু-একটি ছাড়া বাকিগুলোর অবস্থা যেখানে ভালো নয়, তারল্য সংকট বলে ব্যাংকিং খাতের হতাশার চিত্র দৃশ্যমান সেখানে কেন আরও নতুন ব্যাংক অনুমোদন দেওয়া হচ্ছে? এ রকম অসংখ্য প্রশ্ন এখন মানুষের মুখে মুখে। ফরিদপুরের একটি মেডিকেল কলেজ হাসপাতালে যদি পর্দার দাম ৩৭ লাখ টাকা ছাড়িয়ে যায় তখন মানুষ এটি হীরকখচিত পর্দা মনে করে না, মনে করে চলমান হরিলুটের আরেক চিত্রপট। স্বাস্থ্য অধিদফতর যেখানে ৫ হাজার ৫০০ টাকার বই ৮৫ হাজার ৫০০ টাকায় কেনে তখন রূপপুরের বালিশ কেলেঙ্কারির ভয়াবহতাকে হারই মানায় না মুজিবকন্যা শেখ হাসিনার জন্য তাঁর অগণিত লাখো কোটি নিঃস্বার্থ ভক্তের হৃদয় ক্রন্দন করে ওঠে। এই লুটেরা চক্র আসলে কারা? মানুষের মুখে মুখে একদল লুটেরার নাম উচ্চারিত হচ্ছে একে একে। তৃণমূল থেকে দেশের প্রতিটি জেলা থেকে জাতীয় পর্যায় পর্যন্ত অসহায় জনগণের চোখে দুর্নীতিবাজদের উল্লাসনৃত্য চোখে পড়লেও, তাদের নাম উচ্চারিত হলেও রাষ্ট্র কেন তাদের খবর জানে না? এসব প্রশ্ন ঘুরেফিরে আসে। রাষ্ট্রীয় গোয়েন্দা সংস্থা, সরকার, জনপ্রতিনিধি, এমনকি দুর্নীতি দমন কমিশন একেকটি পুঁটিমাছ ধরলেও এখন পর্যন্ত আট-দশটি রুই-কাতলা ধরতে পারেনি। দুদক চেয়ারম্যান ইকবাল মাহমুদের প্রতি মানুষের আশার আলো ডুবে যায়নি। আস্থা-বিশ্বাসের জায়গা নষ্ট হয়ে যায়নি। দুদক অফিসে দু-চারটা অসৎ কর্মকর্তা দুর্নীতির বাজিকরদের সঙ্গে যুক্ত থাকার অভিযোগে ধরা পড়লেও অনেক সৎ দক্ষ কর্মকর্তা রয়েছেন। তবু কেন দুদক বড় ডাকাত ধরতে পারে না, সেই প্রশ্ন মানুষের মনজুড়ে প্রবল ঝাঁকুনি দিচ্ছে।\nআমাদের জাতির পিতা বঙ্গবন্ধু শেখ মুজিবুর রহমান যুদ্ধবিধ্বস্ত বাংলাদেশকে ঘুরে দাঁড় করিয়েছিলেন একজন মহান জাতীয়তাবাদী দেশপ্রেমিক গণমুখী নেতা হিসেবে। সেদিনও তিনি দাম্ভিক উন্নাসিক লুটেরা গোষ্ঠীর বিরুদ্ধে তাঁর প্রতিটি বক্তৃতায় সততার পথে ফিরে আসার জন্য আকুতি জানিয়েছিলেন। ক্ষমতার দম্ভে উন্নাসিক সেই চক্র তাতে সাড়া দেয়নি। ’৭৫ সালের ১৫ আগস্ট কালরাতে জাতীয়-আন্তর্জাতিক ষড়যন্ত্রে বিশ্বাসঘাতক একদল রাজনৈতিক ও সামরিক খুনিচক্র পরিবার-পরিজনসহ বঙ্গবন্ধুকে হত্যাই করেনি বাংলাদেশকে মুক্তিযুদ্ধের আদর্শিক জায়গা থেকে বিচ্যুত করে আওয়ামী লীগ নেতা-কর্মীদের ওপর চরম জুলুম-নির্যাতন চালিয়েছে। বঙ্গবন্ধুকে হারিয়ে আওয়ামী লীগই নেতৃত্বশূন্য হয়নি সেদিন গোটা জাতি নেতৃত্বশূন্য হয়েছিল। বঙ্গবন্ধু হত্যাকান্ডের পর তার শাসনামলে যত অপপ্রচার চালানো হয়েছিল তা মিথ্যায় পরিণত হয়েছিল। বঙ্গবন্ধু বা তাঁর পরিবারের সদস্যদের নামে-বেনামে কোথাও কোনো অর্থসম্পদ পাওয়া যায়নি। আওয়ামী লীগের কারামুক্ত ও নির্যাতিত নেতাদের পরিবার-পরিজনকে খেয়ে না খেয়ে মহান নেতার আদর্শ নিয়ে নতুন যুদ্ধে অবতীর্ণ হতে হয়েছিল। লুটেরা সুবিধাবাদী গোষ্ঠী তখন পরবর্তী শাসকদের ছায়ায় আশ্রয় নিয়েছিল। সেদিন দেশের বাইরে থাকায় বঙ্গবন্ধুর দুই কন্যা শেখ হাসিনা ও শেখ রেহানা বেঁচে গিয়েছিলেন। বেঁচে গিয়েছিলেন বলেই মুজিবকন্যা শেখ হাসিনা নির্বাসিত কষ্টের জীবনের অবসান ঘটিয়ে দলের ঐক্যের প্রতীক হিসেবে আওয়ামী লীগ সভানেত্রী নির্বাচিত হয়ে এক ঘোর অন্ধকার সময়ে গণতন্ত্রের বাতিঘর হয়ে তাঁর দল ও জনগণকে নিয়ে মুক্তিযুদ্ধের মহান আদর্শে গণতন্ত্রের সংগ্রাম শুরু করেছিলেন। তাঁর ৩৯ বছরের রাজনৈতিক সংগ্রামের বর্ণাঢ্য জীবন সবার চোখের সামনে। উত্থান-পতন ঘেরা ষড়যন্ত্রের নানা আঘাত আক্রমণ মোকাবিলা করে বার বার মৃত্যুর মুখে পতিত হয়ে অলৌকিকভাবে ফিরে এসে জনগণের নিরাপদ ঠিকানায় পরিণত হয়েছেন। বাংলাদেশের রাজনৈতিক ইতিহাসে কোনো সেনাশাসকও এত দীর্ঘ সময় ক্ষমতায় থাকতে পারেনি। কিন্তু শেখ হাসিনার বিকল্প একমাত্র শেখ হাসিনা। মুক্তিযুদ্ধের আদর্শে বিশ্বাসী অসাম্প্রদায়িক গণতান্ত্রিক শক্তির কাছে এই সত্যের ওপর তিনি এখন টানা তৃতীয়বারের মতো রাষ্ট্রীয় ক্ষমতায় আছেন। দলে এবং জাতীয় রাজনীতিতে সময়ের বিবর্তনে আজকের বাংলাদেশে শেখ হাসিনার বিকল্প কেবল শেখ হাসিনাই। জনগণের অগাধ ভালোবাসা ও অকুণ্ঠ সমর্থন তাঁর প্রতি থাকলেও তাঁর দলের একটি অংশ ও শাসকদের সঙ্গে সুবিধাভোগী শ্রেণি এতটাই এসে ভিড় করেছে যে দলের আদর্শবান দুঃসময়ের পথের সাথীরা তাদের কাছে কোণঠাসা হয়ে গেছে। একসময়ের বঙ্গবন্ধুবিদ্বেষী, এককালের চরম শেখ হাসিনাবিদ্বেষী ও সেদিনের চরম আওয়ামী লীগবিদ্বেষীরা ক্ষমতা ও অর্থবিত্তের লোভলালসা থেকে বেহায়ার মতো আজ রাতারাতি আওয়ামী লীগ হয়ে গেছে। এসব নির্লজ্জ-বেহায়া কেবল আওয়ামী লীগেই ঠাঁই নেয়নি। প্রশাসন থেকে শুরু করে সব পেশায় এদের কুৎসিত মুখ দেখা যায়। আওয়ামী লীগ সরকার এদের চিহ্নিত করে না দূরে সরাচ্ছে না নিজেদের আদর্শিক নেতা-কর্মীদের নিয়ে সরকার ও দলকে শক্তিশালী করছে। অনুপ্রবেশকারীরা, নব্য সুবিধাভোগী দলকানা দলদাস যারা আজ আওয়ামী লীগ, বঙ্গবন্ধু ও শেখ হাসিনা বন্দনায় পরীক্ষিত আদর্শিকদের পেছনে ফেলে দিয়েছে এরা বিষধর সাপের চেয়ে ভয়ঙ্কর। এদের ’৭৫-এর পরবর্তী দুঃসময়ে পাওয়া যায়নি। এদের ২০০১ সালের পর কঠিন বিপর্যয়ে পাশে দেখা যায়নি। এমনকি ২০১৪ সালের ৫ জানুয়ারির নির্বাচনের সময়ও এরা ছিল দোদুল্যমান। এই সুবিধাভোগী লুটেরা শক্তি আজ এতটাই বেপরোয়া যে মুজিবকন্যা শেখ হাসিনার ভোগ নয় ত্যাগের রাজনীতির ডাক উপেক্ষা করে দম্ভ ও দাপটের সঙ্গে উন্নাসিক আচরণে জনগণের হৃদয়ে রক্তক্ষরণ ঘটাচ্ছে। সিভিল প্রশাসন থেকে পুলিশ প্রশাসনে অসংখ্য সৎ অফিসারের চেহারা যেমন মানুষের চোখের সামনে শ্রদ্ধায় ভাসে তেমনি ক্ষমতার দাপটে অনেক লুটেরার কুৎসিত মুখ মানুষের নজর কাড়ছে। এদের দমাতে না পারলে দুঃসময় এলে পরিস্থিতি মোকাবিলা কঠিন হয়ে যাবে। অতীতের রাজনৈতিক শিক্ষা সেই অভিজ্ঞতার কথাই বলে যাচ্ছে। বঙ্গবন্ধুকন্যা শেখ হাসিনা সংসদে দাঁড়িয়ে বলেছিলেন, তাঁর পরিবার বলতে তিনি ও তাঁর ছোট বোন শেখ রেহানা এবং তাদের সন্তানরা। অতীতের শাসকদের সন্তানদের ভয়াবহ বাড়াবাড়ির জন্য, অপকর্মের জন্য সেই দলের লাখো নেতা-কর্মী চরম মাশুল গুনছেন। এ দেশের রাজনীতিতে ব্যাপক জনপ্রিয়তা নিয়ে গণতন্ত্রের নেত্রী হিসেবে গণরায় নিয়ে বার বার ক্ষমতায় আসা বেগম খালেদা জিয়াও অসুস্থ শরীর নিয়ে কারাজীবন ভোগ করছেন। তাঁদের শাসনামলে দলের নেতারা বাদ দিলেও সেদিনের বিরোধী দলও এই করুণ পরিণতি চিন্তা করতে পারেনি। মুজিবকন্যা শেখ হাসিনা আটপৌরে সাদামাটা জীবনযাপনে যেমন অভ্যস্ত তেমনি তাঁর ছোট বোন শেখ রেহানা জাতির জনকের কন্যা হয়েও জীবন-জীবিকার সঙ্গে কঠিন যুদ্ধ করে সন্তানদের মানুষ করেছেন। শেখ হাসিনার পুত্র সজীব ওয়াজেদ জয় হার্ভার্ড বিশ্ববিদ্যালয় পাস একজন আইটি বিশেষজ্ঞ হিসেবে প্রধানমন্ত্রীর তথ্যপ্রযুক্তি উপদেষ্টা হয়ে দেশে তথ্যপ্রযুক্তির বিপ্লব ঘটিয়েছেন। সরকারের ডিজিটাল বাংলাদেশের অঙ্গীকার পূরণে তাঁর নেপথ্য পরামর্শ ও ভূমিকা অনন্যসাধারণ। কিন্তু বদনাম তাঁকে স্পর্শ করতে পারেনি। তাঁকে ঘিরে কোনো সিন্ডিকেট দৃশ্যমান হয়নি। তাঁকে কোথাও যেমন যেতে দেখা যায় না তেমনি কোথাও টেলিফোন করেছেন এমন খবরও পাওয়া যায় না। পশ্চিমা শিক্ষায় উচ্চশিক্ষিত সায়মা ওয়াজেদ পুতুল অটিজম বিশেষজ্ঞ হিসেবে নিজের অবদান বহির্বিশ্বে সুনামের সঙ্গে ছড়িয়েছেন। দেশের অভ্যন্তরে তাঁকে ঘিরেও কোথাও কোনো ব্যবসা-বাণিজ্যের নামনিশানা মেলে না। প্রভাব খাটাতে দেখা যায় না। মানবতার সেবায় নিবেদিত পুতুলকেও ক্লিন ইমেজ নিয়ে কাজ করার পথে রেখেছেন শেখ হাসিনা। শেখ রেহানাকন্যা রেজওয়ানা সিদ্দিক টিউলিপ উচ্চশিক্ষা নিয়ে ব্রিটেনের মূলধারার রাজনীতিতে মেধা, দক্ষতা ও নেতৃত্বের গুণে জনরায় নিয়ে পার্লামেন্টে উজ্জ্বল ভূমিকা রাখছেন। এটা শুধু বঙ্গবন্ধু পরিবার নয়, দেশের জন্যও গৌরবের। শেখ রেহানার পুত্র রাদওয়ান মুজিব সিদ্দিক ববি সেই মেধাবী উচ্চশিক্ষিত সন্তান, বঙ্গবন্ধুর পর যার সাক্ষাৎকার প্রখ্যাত সাংবাদিক ডেভিড ফ্রস্ট আলজাজিরায় নিয়েছিলেন। প্রধানমন্ত্রীর সঙ্গে তিনিও দেশের জন্য এবং দলের জন্য কাজ করে যাচ্ছেন নীরবে নিভৃতে। কলঙ্ক তাঁকেও স্পর্শ করতে পারেনি। এমনকি ১৫ আগস্ট নিহত বঙ্গবন্ধুর সহোদর শেখ নাসেরপুত্র শেখ হেলাল ও তাঁর পুত্র এবং আরেক ভাই জনপ্রিয়তা নিয়ে সংসদে এলেও বাজারে তাঁদের নিয়ে কোনো দুর্নাম নেই। তাঁদের ঘিরে নেই কোনো বাণিজ্যিক সিন্ডিকেট। এমনকি ’৭৫-এর ১৫ আগস্ট নিহত যুবসমাজের নয়নের মণি ষাটের ছাত্র আন্দোলনের নেতা মুজিব বাহিনীর অন্যতম প্রধান শেখ ফজলুল হক মণির সন্তান ব্যারিস্টার শেখ ফজলে নূর তাপস সংসদে এলেও সুপ্রিম কোর্টে আইনজীবী হিসেবে নিজের ক্যারিয়ার গড়েছেন পেশার প্রতি নিবেদিতপ্রাণ হয়ে। প্রবীণ পার্লামেন্টারিয়ান শেখ ফজলুল করিম সেলিম যেমন ক্ষমতায় নেই তেমনি তাঁর পুত্র শেখ ফজলে নূর ফাহিম ব্যবসায়ীদের শীর্ষ সংগঠন এফবিসিসিআইর সভাপতি হলেও কোথাও কোনো দুর্নাম নেই। প্রশ্ন এখানেই থেকে যায়, প্রধানমন্ত্রী শেখ হাসিনা ও তাঁর ছোট বোন শেখ রেহানার সন্তানরা যেখানে মেধা ও সৃজনশীলতা দিয়ে দেশ ও মানুষের জন্য ক্লিন ইমেজ নিয়ে ভূমিকা রাখছেন, তাঁর পরিবারের সদস্যরা যেখানে কোনো বিতর্কে নেই তাহলে দেশের এই চলমান উন্নয়নের স্বর্ণযুগে লুটেরা নির্লজ্জ বেহায়াদের নাম মানুষের মুখে মুখে থাকার পরও তাদের বিরুদ্ধে কেন ব্যবস্থা নেওয়া যাচ্ছে না? এটি মিলিয়ন ডলার প্রশ্ন।\nমাদারীপুরের ফেরি বিলম্বে ছাড়ার কারণে তিতাস নামের যে শিশুটি অ্যাম্বুলেন্সে চড়ে পার হতে পারেনি, সময়মতো চিকিৎসা নিতে না পারায় মৃত্যুর কোলে ঢলে পড়েছে তার মায়ের ক্রন্দন এখনো থামেনি। যে তদন্ত কমিটি হয়েছে সেখানে যে যুগ্মসচিবের জন্য ফেরি বিলম্বে ছাড়া হলো আমলাদের কমিটি তাকে মুক্তি দিয়ে নিরীহ গরিব কর্মচারীদের অভিযুক্ত করে রিপোর্ট জমা দিয়েছে। এটি গুরুত্বের সঙ্গে তদন্ত করা দরকার। মানুষ জনপ্রতিনিধিদের বিপদে-আপদে পাশে যেমন পায় তেমনি সেসব রাজনীতিবিদের সমালোচনায় সহজে মুখর থাকে। তাদের পাওয়া সুযোগ-সুবিধা নিয়ে প্রশ্নও তোলে। কিন্তু আমলারা বা পুলিশের কর্মকর্তা থেকে সরকারি কর্মচারীরা বেতন-ভাতা বৃদ্ধিসহ যেসব সুযোগ-সুবিধা পাচ্ছেন অতীতে কোনো সরকারের আমলে এমনটি তাদের ভাগ্যে জোটেনি। কিন্তু যতগুলো বড় বড় প্রকল্প বা বিভিন্ন ঘটনায় দুর্নীতির বীভৎস চিত্র বেরিয়ে আসছে সেখানে সরকারি কর্মকর্তা-কর্মচারীদের যোগসূত্র দেখা যাচ্ছে। এদের বিরুদ্ধে মুজিবকন্যা শেখ হাসিনার নির্বাচনী অঙ্গীকার দুর্নীতির বিরুদ্ধে যুদ্ধের নীতি থেকে চোখ বন্ধ করে ব্যবস্থা নেওয়ার সময় চলে যাচ্ছে।\nবার বার শেয়ারবাজার লুট হয়েছে। লুটেরাদের বিরুদ্ধে তদন্ত হয়েছে। তদন্ত রিপোর্ট জনসম্মুখে এসেছে। লুটেরাদের বিরুদ্ধে যেমন ব্যবস্থা নেওয়া হয়নি তেমনি পাহারাদারদেরও স্পর্শ করা যায়নি। সর্বশেষ শেয়ারবাজার থেকে ২৭ হাজার কোটি টাকা কারা লুট করে নিয়ে গেল সে হিসাব মানুষ জানলই না। বিদেশে টাকা পাচার এ পর্যন্ত ১০ বছরে বিভিন্ন রিপোর্টে প্রায় ৫ লাখ কোটি টাকা হলেও বিশেষজ্ঞরা মনে করেন প্রতি বছর ৭০ থেকে ৭৫ হাজার কোটি টাকা পাচার হয়ে যায়। যার বেশির ভাগ অবৈধভাবে অর্জিত অর্থ যা দেশে রাখা নিরাপদ নয় ভেবে এই পাচার ঘটে। আরেকটি অংশ বিনিয়োগে নিরাপত্তাহীনতার কারণে পাচার হচ্ছে। শেষ দুই অর্থবছরে দেশি-বিদেশি বিনিয়োগ প্রায় অর্ধেকে নেমে এসেছে। দেশের প্রতিষ্ঠিত ব্যবসায়ীদের যদি সর্বাত্মক সরকারি সহযোগিতা ও প্রণোদনা দেওয়া না যায় তাহলে তাদের ব্যবসা-বাণিজ্যের প্রসার যেমন ঘটবে না তেমনি বিনিয়োগ ঝুঁকিতে পড়বে। অন্যদিকে কর্মসংস্থানের ক্ষেত্রটা সংকুচিত হয়ে যাবে। দেশের বড় বড় বিনিয়োগকারী যখন সাফল্যের সঙ্গে ব্যবসা-বাণিজ্য করতে পারবেন তখন তাদের হাত ধরে দেশি বিনিয়োগই নয়, বিদেশি বিনিয়োগও বৃদ্ধি পাবে। যতই বলা হোক, গ্যাস-বিদ্যুতের কোনো সমস্যা নেই কিন্তু প্রশ্ন থেকে যায় আদৌ কি শিল্পকারখানায় গ্যাস ও বিদ্যুৎ সরবরাহের চাহিদা পূরণ করা যাচ্ছে? কেউ বিনিয়োগ করতে চাইলে ব্যবসা-বাণিজ্যের অনুমতির জন্য ভারতে যেখানে ৭ থেকে ১৪ কর্মদিবসে অনুমতি মেলে, আবেদন করার পর কর্তৃপক্ষ বিনিয়োগকারীকে টেলিফোন করে অনুমতি দান করে সেখানে জাতিসংঘের শিল্প-বাণিজ্য সংস্থার রিপোর্টে আমাদের দেশের ৩৩ কর্মদিবসেও হয় না। ’৯৬ সালে প্রধানমন্ত্রী হয়েই শেখ হাসিনা বলেছিলেন তার সরকারের কূটনীতি হবে অর্থনৈতিক কূটনীতি। তিনি যখন দেশের অর্থনৈতিক উন্নয়নে বাংলাদেশকে পৃথিবীর সামনে বিস্ময়কর জায়গায় নিয়ে এসেছেন তখন প্রশ্ন থেকে যায় অর্থনৈতিক কূটনীতিতে আমাদের বিদেশের মিশনগুলো কী করছে?\nদেশে যে অর্থনৈতিক উন্নয়নের মহাকর্মযজ্ঞ চলছে বঙ্গবন্ধুকন্যা শেখ হাসিনার হাত ধরে, একের পর এক মেগা প্রকল্প নিজস্ব অর্থায়নে শেষ হচ্ছে সেখানে দুর্নীতির লাগাম টেনে ধরতে পারলে বিশেষজ্ঞদের মতে, জাতীয় প্রবৃদ্ধি এখনই আরও ২ শতাংশ বেড়ে যাবে। বঙ্গবন্ধুকন্যা শেখ হাসিনাকেই তাঁর নেতৃত্বে একটি টাস্কফোর্স গঠন করে হলেও অর্থ পাচারকারী ও লুটেরাদের চিহ্নিত করে আইনের আওতায় আনা জরুরি। দুর্নীতি ও অর্থ পাচার এ দুটো রুখতে পারলেই বঙ্গবন্ধুর যে স্বপ্নের বাংলাদেশ শেখ হাসিনা উপহার দিতে চান তা যেমন দিতে পারবেন তেমনি প্রকৃত আওয়ামী লীগারদের দিয়ে দলকে শক্তিশালী করলে তার রাজনৈতিক অর্জনও সুসংহত হবে। একই সঙ্গে সুশাসন ও গণতান্ত্রিক ব্যবস্থার রাজনৈতিক কর্মকান্ডের পরিবেশ নিশ্চিত এখন সময়ের দাবি। বাংলাদেশ ব্যাংকের সাবেক গভর্নর ড. মোহাম্মদ ফরাসউদ্দিনের সঙ্গে কথা বলছিলাম। তিনি এক কথায় বললেন, বাংলাদেশ ব্যাংক, ব্যাংকিং খাত ও কাস্টমসের গোয়েন্দা বিভাগ সমন্বিত উদ্যোগ নিলেই বিদেশে টাকা পাচার বন্ধ করা যাবে। দুর্নীতির লাগাম টেনে বিদেশে অর্থ পাচার বন্ধে সফল হলে দেশ-উন্নয়নের স্বর্ণযুগে প্রবেশ করবে। আমাদের সবিনয় নিবেদন, দলের নেতা-কর্মী, এমপি-মন্ত্রী এমনকি সুবিধাভোগী লুটেরাদের অর্থসম্পদ যা গত ১০ বছরে ব্যাপকভাবে অবৈধভাবে বেড়েছে তার তদন্ত করে আইনের আওতায় নিয়ে এলে সুফল পাওয়া যাবে। দুর্নীতি রোধ ও বিদেশে অর্থ পাচার রুখতে এবং ব্যাংকিং খাতে শৃঙ্খলা, শেয়ারবাজার স্থিতিশীল করতে পারলে দেশকে উন্নয়নের যে মহাসড়কে তুলেছেন তা-ই তাঁকে ইতিহাসে অমরত্ব দেবে। লেখক : নির্বাহী সম্পাদক, বাংলাদেশ প্রতিদিন


হোমভূমিকা চিঠিআঙ্কারা পেশাদার গৃহস্থালির পণ্য সংগ্রহস্থল\n12 / 09 / 2021 ভূমিকা চিঠি\nবিনামূল্যে মূল্যায়ন: চলমান পর্যায়টি সহজে পরিচালনা করতে এবং সঠিক পরিকল্পনা নিয়ে আসার জন্য, চলমান প্রক্রিয়া শুরু করার আগে আমরা একটি বিনামূল্যে জরিপ পরিষেবা অফার করি। আঙ্কারা আইটেম স্টোরেজ এইভাবে, আমরা আপনাকে পর্যায়গুলি সম্পর্কে অবহিত করি এবং বাড়ির অবস্থান, ফ্ল্যাটের মেঝে এবং আইটেমের সংখ্যা বিবেচনা করে একটি পরিকল্পনা চার্ট তৈরি করি। এই অধ্যয়নের ফলস্বরূপ, আমরা আপনাকে একটি মূল্য অফার উপস্থাপন করছি।\nপ্যাকেজিং: আমরা আপনার জিনিসপত্র আমাদের মানসম্মত উপকরণ এবং বিশেষজ্ঞ কর্মীদের সাথে সাবধানে প্যাক করি। আমরা ভাঙ্গার সামগ্রী, মূল্যবান জিনিসপত্র এবং অন্যান্য জিনিসের জন্য বিশেষ উপকরণ দিয়ে প্যাকেজিং কার্যক্রম পরিচালনা করি।\nপরিবহন: আমরা সাবধানে এবং সাবধানে আপনার বস্তাবন্দী এবং প্রস্তুত বহনযোগ্য পণ্য আমাদের গাড়িতে লোড করি এবং সেগুলি আপনার নতুন বাড়িতে নিয়ে যাই। আমরা এই পর্যায়ে সমস্ত প্রয়োজনীয় সতর্কতা এবং গুরুত্ব গ্রহণ করি।\nচূড়ান্ত পর্যায়: আমরা সাবধানে স্থানান্তর করি এবং আপনার জিনিসপত্র আপনার নতুন বাড়িতে রাখি।\nমান এবং ঝামেলা মুক্ত চলাচল\nআমাদের কোম্পানি, যা আপনাকে ব্যবহারিক এবং মানসম্মত সমাধান দিয়ে থাকে, এই অর্থে আমাদের উপর যা পড়ে তা পূরণ করার চেষ্টা করে। আঙ্কারা পণ্য গুদাম আমাদের কোম্পানি, যা তার ক্ষেত্রে সৎ এবং নির্ভরযোগ্য ব্যবসায়িক নীতিশাস্ত্র নিয়ে কাজ করে; আপনার গ্রাহক-ভিত্তিক, মানসম্মত পরিষেবা বোঝা, বিশেষজ্ঞ কর্মচারী এবং পরিকল্পিত এবং সূক্ষ্ম কাজের সাথে আপনার সাথে রয়েছে।\n"স্টোরেজ সেক্টরে আমাদের ব্র্যান্ড, আমাদের শহুরে এবং আন্তcনগর বাড়ি-বাড়ি পরিবহন পরিষেবার ফলস্বরূপ, ১ 1992২ সাল থেকে, আধুনিক জীবনের চাহিদা এবং গৃহস্থালীর পণ্য সংরক্ষণের জন্য আমাদের গ্রাহকদের চাহিদা বৃদ্ধি।\nএখানে গুদাম বিতরণ করা\nআমাদের কোম্পানি, যা একটি উদ্ভাবনী দৃষ্টিভঙ্গি সহ, 2019 হিসাবে আঙ্কারায় অবস্থিত। তালাবদ্ধ কনটেইনার ve লক করা প্রাইভেট রুম এটি তার বিকল্প সহ বিশ্বমানের স্টোরেজ সেবা প্রদান করে।\nকেন এখানে গুদামআপনি নির্বাচন করা উচিত?\nআমরা সত্যিই আমাদের কাজকে ভালোবাসি।\nহয়তো এটাই আমাদের সাফল্যের একমাত্র এবং একমাত্র কারণ। কারণ আমরা জানি যে; যাইহোক, যখন আপনি একটি কাজ পছন্দ করেন, আপনি নিজেকে উন্নত করার জন্য কাজ করেন এবং সেই ক্ষেত্রে আরও সফল হন। গুদাম এখানে, দলে অন্তর্ভুক্ত প্রত্যেকেই আনন্দের সাথে তাদের কাজ করছে।\nআমরা শৃঙ্খলাবদ্ধ এবং প্রোগ্রামড কাজ করি।\nআপনি যে সেক্টরেই থাকুন না কেন; আমরা বিশ্বাস করি যে আপনি যদি সেই ক্ষেত্রে সফল হতে চান, তাহলে আপনাকে অবশ্যই নির্দিষ্ট প্রোগ্রামের কাঠামোর মধ্যে একটি শৃঙ্খলাবদ্ধভাবে কাজ করতে হবে। আমরা ট্রান্সফার করা শুরু করি এমন প্রতিটি আইটেমের ওয়ার্কফ্লোকে আমরা সংগঠিত করি এবং আমরা খেয়াল রাখি যে আমাদের সকল কর্মচারী এই প্রক্রিয়ার প্রতি অনুগত থাকবেন।\nআমরা অজুহাত নয়, সমাধান তৈরি করি।\nআমরা খুব ভালো করেই জানি যে কাজটি আমরা করার চেষ্টা করছি তা প্রত্যাশার চেয়েও কঠিন। পণ্য স্থানান্তরের সময় আমরা বিভিন্ন সমস্যার সম্মুখীন হই। কিন্তু এই সমস্যাগুলি কেন সমাধান করা যায় না তার জন্য অজুহাত খোঁজার পরিবর্তে, আমরা কীভাবে সেগুলি সমাধান করব সেদিকে মনোনিবেশ করি। এই কারণেই, এই ব্যবসা চালানোর সময় "অজুহাত" না "উত্তর"আমরা উৎপাদন করি.\nপেশাদার ওয়েব ডিজাইন কর্পোরেট পরিচয় কীভাবে সহায়তা করে?\nপেশাদার কম্পিউটার মেরামতকারী\nপেশাদার কোচিংয়ে বস আউট\nদ্রুত ও পেশাদার তুর্কমেনিস্তান পরিবহন পরিষেবা\nশামসুন রেল পরিবহন ব্যবস্থায় 400 টি পিস মাল ভুলে গেছে তাদের মালিকদের জন্য অপেক্ষা করুন\nবেশিরভাগ আইটেম Kabataş বাক্যালার ট্রাম লাইনে ভুলে গেছেন\nYHT অভিযোগ এবং YHT সম্পত্তি হারিয়েছে Property


ছেলেরা ব্রন থেকে মুক্তি পাবেন যেভাবে - MysmsBD.Com Login Sign Up HomeSms ZoneTube Home › দৈনন্দিন জীবন › রূপচর্চা/বিউটি-টিপস › ছেলেরা ব্রন থেকে মুক্তি পাবেন যেভাবে ছেলেরা ব্রন থেকে মুক্তি পাবেন যেভাবেIn রূপচর্চা/বিউটি-টিপস - Jun 01 at 12:58pm ব্রন শুধু টিনএজার কিংবা মেয়েদেরই বড় একটা সমস্যা নয়। ব্রন’র সমস্যায় ভুগতে হয় ছেলেদেরকেও। মেয়েদের ক্ষেত্রে যেমন বয়ঃসন্ধিতে ব্রন’র সমস্যা দেখা দেয়, ঠিক একইভাবে ছেলেদের ক্ষেত্রেও বয়ঃসন্ধিতে এমনকি বয়ঃসন্ধির পরেও ব্রন’র সমস্যা দেখা দেয়। চর্ম বিশেষজ্ঞরা বলেন যে, ব্রন নখ দিয়ে খুঁটলে আরও বেড়ে যায়। ব্রন হওয়ার কারণ হিসেবে তাঁরা বলেন যে, বয়ঃসন্ধিতে মেয়েদের হরমোনের পরিবর্তন হয়। এই হরমোনের পরিবর্তনের জন্যই ব্রন হয়। আবার অনেক সময় শুধু হরমোনের কারণেই নয়, ধুলো, ধোঁয়া, পরিবেশ দূষণের কারণেও আমাদের ত্বকের প্রচুর ক্ষতি হয়।\n৪) আপনি যদি রোজ দাড়ি কামান, তাহলে অবশ্যই উন্নতমানের ইলেক্ট্রিক রেজার ব্যবহার করবেন। Facebook Twitter Googleplus Pint Anik Sutradhar Posts 7067 Post Views 668 Related আরও দেখুন অন্যান্য ক্যাটাগরি যে তেলে ১ সপ্তাহে ঝরে পড়বে আঁচিল! Yesterday at 5:21pm 132 ব্রণ দূর করবে স্ট্রবেরি! Yesterday at 3:46pm 47 ত্রিশে নারীর ত্বকের যত্নে কফি ও চা! Yesterday at 12:57pm 28 ত্বক ভাল রাখতে নাভির যত্ন নিন! Yesterday at 8:55am 92 চুলের যত্নে জবা ফুল কীভাবে ব্যবহার করবেন? Fri at 2:13pm 141 শীতে পুরুষের ত্বকের যত্নে করনীয় Fri at 12:14pm 196 লবণ দিয়ে করুন চুল তাজা! Thu at 4:02pm 346 চুলের বৃদ্ধি ও রুক্ষতা দূরে হেয়ার প্যাক Thu at 2:45pm 151 পাঠকের মন্তব্য (0)Please login To write comment


একাদশ জাতীয় সংসদ নির্বাচনে সৎ, যোগ্য ও শিক্ষিত প্রার্থী আওয়ামী লীগের দলীয় মনোনয়ন পাবেন এমনটাই প্রত্যাশা ছিল মেহেরপুরের জনগণের। যে প্রার্থী সন্ত্রাসী, চাঁদাবাজি ও দখলদারিত্বকে প্রশ্রয় দেবেন না, এলাকার উন্নয়নে শিক্ষা, শান্তি ও সম্প্রীতি বজায় রাখতে কাজ করবেন। তাদের প্রত্যাশার ফল স্বরূপ আবারও অধ্যাপক ফরহাদ হোসেন দোদুলকে দলীয় মনোনয়ন দেওয়া হয়েছে। এ নিয়ে তাঁর উচ্ছ্বাস, ব্যক্তিগত জীবন ও সমসাময়িক রাজনৈতিক ভাবনা নিয়ে কথা বলেছেন সাক্ষাৎকারে।\nএকাদশ জাতীয় সংসদ নির্বাচনের আর মাত্র ২৪দিন বাকী, প্রস্তুতি কেমন?\nএমপি মহোদয়: একটি নির্বাচন শেষ হতেই আরেকটি নির্বাচনের জন্য আমরা প্রস্তত। সে হিসেবে মেহেরপুর-২ আসনের তুলনায় মেহেরপুর-১ আসনের নেতাকর্মীরাও সুসংগঠিত। আমরা বেশ ভালো প্রস্তুতিতে আছি।\n২য় বার দলীয় মনোনয়ন পেয়ে অনুভূতি কেমন?\nএমপি মহোদয়: এই অনুভূতিটা অবশ্যই খুব ভালো। আমার অগণিত ভক্ত ও সমর্থকরাও অত্যন্ত আবেগাপ্লুত। সবার যেটা প্রত্যাশা ছিলো, মনোনয়ন পাওয়ার পর সবাই জানিয়েছে তাদের চাওয়ার সঠিক মূল্যায়ন হয়েছে।\nসারাদিনের ব্যস্ততা কেমন যাচ্ছে?\nএমপি মহোদয়: কাঁক ডাকা ভোর থেকে শুরু করে গভীর রাত পর্যন্ত জনগণ ও নেতাকর্মীদের মধ্যেই থাকতে হচ্ছে। বঙ্গবন্ধু শেখ মুজিবের ঘনিষ্ঠ সহচর, জেলা আওয়ামী লীগের প্রতিষ্ঠাতা সভাপতি ও মুক্তিযুদ্ধের অন্যতম প্রধান সংগঠক ছহিউদ্দীন। তিনি ১৯৭০ সালে এমএনএ, ১৯৭৩ সালে এমপি, ১৯৭৫ সালে বাকশাল গভর্নর এবং সর্বশেষ ১৯৮৬ সালে মেহেরপুর-১ আসন থেকে এমপি নির্বাচিত হন। বাবার পথ ধরেই অধ্যাপক ফরহাদ হোসেন এখন মেহেরপুরের রাজনীতিতে গুরুত্বপূর্ণ অবদান রেখে চলেছেন।\nবাবার হাত ধরে রাজনীতিতে এসেছেন, নাকি নিজের ইচ্ছেও ছিলো কিছুটা?\nএমপি মহোদয়: আমি রাজনৈতিক পরিবারে জন্মগ্রহণ করেছি। আমার সাত পুরুষ রাজনীতি করছে। আমাদের রক্তে রাজনীতি মিশে রয়েছে। খুলনা বিএল কলেজ, ঢাকা বিশ্ববিদ্যালয়ে অধ্যয়নরত অবস্থায়ও ছাত্রলীগের সঙ্গে যুক্ত ছিলাম। এরপর স্বেচ্ছাসেবক লীগের কেন্দ্রীয় কার্যনির্বাহী সংসদের গুরুত্বপূর্ণ দায়িত্বপালন করেছি। মেহেরপুর জেলা ছাত্রলীগের একজন সাধারণ সদস্য ছিলাম। পরিবার থেকে জন্মসূত্রে তাদের দ্বারা প্রভাবিত হয়েই নিজেকে রাজনীতিতে জড়িয়েছি।\nআপনার পিতা ও বঙ্গবন্ধুকে নিয়ে একটা স্মৃতি প্রকাশ করুন?\nএমপি মহোদয়: ১৯৫৮ সালে বঙ্গবন্ধু আমাদের এলাকায় একটা মিটিংয়ে (মেহেরপুর) আসলেন। রাতে আমাদের বাসায় খাওয়া দাওয়া শেষে ছয়জন হিন্দু ছাত্রকে ডেকে আনলেন। তাদের বোঝালেন- ‘আমরা একদিন দেশ স্বাধীন করবো। তোমরা কেনো দেশ ছেড়ে চলে যাচ্ছো। এই দেশ আমাদের সকলের, সব ধর্মের। আমরা সবাই মিলে চমৎকার সম্প্রিতির একটা দেশ তৈরি করবো।’ উনি এটার বলার পর এখান থেকে যেতে চাইলেন। রাত সাড়ে ৮টার দিকে বাইসাইকেল-যোগে চুয়াডাঙ্গা রেলস্টেশনে নিয়ে গিয়েছিলেন আমার পিতা। রিক্সায় বঙ্গবন্ধু ও আব্দুর রহমান তর্কবাদিস। সাইকেলে আমার পিতার সঙ্গে ছিলেন আমার চাচা আজিজুল হক ও ফাঁকের আলীও।\nচুয়াডাঙ্গা থেকে ট্রেনে উঠে বঙ্গবন্ধু যশোরে মশিউর রহমান সাহেবের বাসায় গেলেন। ওখান থেকে তিনি গ্রেপ্তার হলেন। গ্রেপ্তার হওয়ার কারণ ছিলো- মেহেরপুরের জনসভায় সেদিন তিনি সরকার বিরোধী বক্তব্য দিয়েছিলেন। কিছুদিন পর জামিন পেয়ে খুলনা গেলেন এবং আবারও গ্রেপ্তার হলেন।\nএমন কোন ইচ্ছে বা স্বপ্ন আছে কি, যা এখনও পূরণ হয়নি?\nএমপি মহোদয়: আমি যখন জন্মগ্রহণ করি তখন আমার পিতা একজন এমপি। বড় হয়ে ইচ্ছে হলো- যদি কখনও এমপি হতে পারি তাহলে আমি দেশটা পরিবর্তন করবো। দেশ ও দেশের মানুষের জন্য, তাদের উন্নয়নে কাজ করা এবং কিছু পরিবর্তন করাটাই আমার স্বপ্ন। এখানে একটি মেডিকেল কলেজ হাসপাতাল করতে চাই। যেখানে খুব অল্প খরচে সেবা পাবে সকলে, তবেই আমার স্বপ্ন পূরণ হবে। তরুণ প্রজন্মের জন্য কর্মসংস্থান করতে চাই।\nআপনি মনোনয়ন পাওয়ার পর আপনারই দলের নেতাকর্মীদের রাজপথে নামতে দেখা গেছে। তারা আপনার মনোনয়ন বাতিল চেয়েছে। এ বিষয়ে কি বলবেন?\nএমপি মহোদয়: আমি রাজনীতি করি, গণতন্ত্রে বিশ্বাস করি। আমি আমার বক্তব্যে কোন কটু কথা এ পর্যন্ত উচ্চারণ করিনি। আমি বক্তব্যের ধরণ বদলে দিয়েছি। আমি একটা সুযোগ দিয়েছি যে, সবাই মনোনয়ন চেতে পারে, দল বিবেচনা করে যাকে খুশি তাকে দেবে। সকলের প্রতি শ্রদ্ধাবোধ, বিশ্বাস আর আস্থা রেখেই আমি রাজনীতি করছি। বাংলাদেশ আওয়ামী লীগ দেশের সর্ববৃহৎ একটি দল। এই দলে অনেক যোগ্য প্রার্থী রয়েছে। তারাও মনোনয়ন চেয়েছে। তা একটি প্রক্রিয়ার মধ্যে দিয়ে দেয়া হয়েছে। মনোনয়ন না পাওয়ার পর তাদের কিছুটা রাগ ছিলো। সেই রাগগুলো প্রশমন করেছেন মাননীয় প্রধানমন্ত্রী নিজে। আর কিছুদিনের মধ্যে দেখতে পারবেন ঐক্যবদ্ধ মেহেরপুর জেলা আওয়ামী লীগ। আমরা সকলে এক হয়ে কাজ করবো, এই আসনে জয়ের ধারাবাহিকতায় মাননীয় প্রধানমন্ত্রীকে উপহার দেবো। মান অভিমান থাকে, এক জায়গায় বসলে ঠিক হয়ে যায়। এটা ভেবে লাভ নেই দ্বিধা বিভক্ত আ.লীগ হেরে যাবে আর বিএনপি ফাঁকে মাঠে গোল দেবে।\nদেশের অন্যান্য জেলাগুলো তুলনায় মেহেরপুরে বেশি সক্রিয় দেখা যায় বিএনপি’র নেতাকর্মীদের। এবারের নির্বাচনেও তারা বেশ ঐক্যবদ্ধ। কতটা চ্যালেঞ্জ মনে করছেন?\nএমপি মহোদয়: মেহেরপুরে সর্ববৃহৎ রাজনৈতিক দল আওয়ামী লীগ। আমার এই আসনে ২০০৮ সালে ও ২০১৪ সালে আ.লীগ জয় পেয়েছে। ভোটের সমীকরণে এই আসনে আ.লীগ, বিএনপি ও জামায়াতের অবস্থান রয়েছে। একক ভাবে বিএনপি দ্বিতীয় অবস্থানে আছে। আর জামায়াতকে সঙ্গে নিয়ে ভোট করলে আ.লীগের প্রায় সমান পর্যায়ে আসে। কিছু ভাসমান ভোট আছে যা জয় বিজয় নিশ্চিত করে। তথ্যউপাথ্য অনুযায়ী এই আসনে আ.লীগের বিজয় সুনিশ্চিত। কারণ, দেশের যে ৩৩টি আসনকে আ.লীগের আসন বলা হয় তারমধ্যে মেহেরপুর-১ অন্যতম। এটিই আ.লীগের দুর্গ। আমি ক্ষমতায় থাকা কালে কখনো ক্ষমতার অপব্যবহার করিনি আর করবোও না।\nমেহেরপুর জেলাকে বিএনপি অধ্যুষিত বললে আপনার বক্তব্য কি?\nএমপি মহোদয়: ১৯৮৬ সাল থেকে মেহেরপুর-১ আসনটি সর্বাধিক বার আ.লীগেরই। বিএনপি অধ্যুষিত বললে তার ফলাফল দেখা যাবে আসন্ন ভোটের মাধ্যমে। গাংনীর আসনটিও আ.লীগের। কিন্তু অর্ন্তদ্বন্ধের কারণে সেটি বিএনপি’র দখলে চলে গেছে। ২০০৮ সাল থেকে আসন দু’টিতেই আ.লীগের জয়ের ধারাবাহিকতা রয়েছে।\nএ নির্বাচনে জয়ের ব্যাপারে কতটা আশাবাদী?\nএমপি মহোদয়: আমরা শতভাগ আশাবাদী। আমাদের কর্মই জয় এনে দেবে। আমি ক্ষমতার কোন অপব্যবহার করিনি। মেহেরপুরের এ প্রান্ত থেকে ও প্রান্তে সব জায়গায় এত পরিমাণ কাজ করেছি যে আমাদের নামে কোন অভিযোগ নেই। জনগণই বিচার করবে আমি তাদের জন্য কি করেছি। আপনাদের বলে দিলাম আমি আগামী নির্বাচনে আ.লীগ বিপুল ভোটে বিজয়ী হবে। যারা ভাবছে দ্বিধাবিভক্ত আ.লীগের সিটটি অন্যদিকে যাবে। তাদের গ্যারান্টি দিচ্ছি এই সিট আমাদেরই থাকবে। অন্যদিকে যাবে না।\nএকজন সংসদ সদস্য নন, একজন অধ্যাপকের কাছে জানতে চাই- নেতা ও কর্মীর মধ্যে পার্থক্য কি?\nএমপি মহোদয়: নেতা পরিকল্পনাকারী, কর্মী বাস্তবায়নকারী। উভয়ের মধ্যে সুসম্পর্ক থাকবে। নেতার দায়িত্ব একটা পরিকল্পনা দেওয়া আর কর্মীর কাজ বাস্তবায়ন করা।\nছাত্রদের রাজনৈতিক সক্রিয়তা কীভাবে দেখেন?\nএমপি মহোদয়: রাজনীতির প্রতি এক সময় মানুষের বিরূপ ধারণা ছিলো। বিশেষ করে ২০০১ সাল থেকে ২০০৬ সালের পর থেকে অভিভাবকরা তাদের সন্তানদেরকে রাজনীতি থেকে বিরত রাখতো। বর্তমানে দেশ উন্নয়নশীল দেশের কাতারে যাচ্ছে। মেধাবী তরুণ ছাত্ররা রাজনীতিতে সক্রিয় হচ্ছে। ছাত্র রাজনীতি শুধু ক্ষমতা দখলের হাতিয়ার হতে পারে না।\nঅধ্যাপনা করেন এখনও?\nএমপি মহোদয়: অধ্যাপনা দীর্ঘদিনের, এটা ছাড়াটা অসম্ভব। অধ্যাপনাকে খুবই ভালোবাসি, আমি উপভোগ করি। আমার রক্তের কিছু অংশ এই পেশার সঙ্গেই রয়ে গেছে। মহান রাব্বুল আলাআমিন আমাকে শিক্ষকতার মাধ্যমে যে অভিজ্ঞতা দিয়েছেন তা রাজনীতিতে কাজে লাগাচ্ছি।


মুমিন সব সময় প্রভুর সন্তুষ্টি চায় – Shikshar Alo\nপ্রাণঘাতী মহামারি করোনা ভাইরাসের কারণে সমগ্র বিশ্ব এখন আতঙ্কিত। এ বিষয়ে আমাদেরকে আতঙ্কিত না হয়ে সচতেনতা অবলম্বন করতে হবে আর আল্লাহর কাছে নতজানু হয়ে সবিনয় প্রার্থনা অব্যাহত রাখতে হবে।\nযদিও বিশ্বময় এ মহামারির কারণে স্বাভাবিক জীবন যাপন কিছুটা কঠিন, তারপরও আমাদেরকে ধৈর্যধারণ করতে হবে। সবে মাত্র আমরা পবিত্র রমজান মাস শেষ করে শাওয়াল মাস অতিবাহিত করছি। অনেকে শাওয়াল মাসের রোজা রাখছেন।\nবর্তমান উদ্ভূত পরিস্থিতে স্বাভাবিক জীবনযাপন যদিও কষ্টকর তারপরও একজন মুমিন কখনও তার ইবাদত-বন্দেগিতে কমতি করেন না। সে পুরো রমজানে যেভাবে ইবাদত-বন্দেগিতে রত থেকে কাটিয়েছেন ঠিক সেভাবেই বছরের অন্যান্য দিনগুলো অতিবাহিত করার চেষ্টা করেন।\nসব ক্ষেত্রে যারা আল্লাহর সন্তুষ্টি কামনা করেন তাদের বিষয়ে পবিত্র কুরআনে ইরশাদ হয়েছে-\n‘আর মানুষের মাঝে এক শ্রেণির লোক রয়েছে যারা আল্লাহর সন্তুষ্টিকল্পে নিজেদের জান বাজি রাখে। আল্লাহ হলেন তাঁর বান্দাদের প্রতি অত্যন্ত মেহেরবান।‘ (সুরা বাকারা : আয়াত ২০৭)\nমহামারির এ দিনগুলোতে মুসলিম উম্মাহর একটি বড় শ্রেণি এমন আছেন যারা বিশেষ ইবাদত-বন্দেগিতে সময় অতিবাহিত করছেন। আবার এমনও অনেক রয়েছেন যারা এখনও ইবাদতের দিকে মনোযোগ দেননি। যারা ইবাদত-বন্দেগিতে গাফেল তাদের স্মরণ করিয়ে দিতে চাই যে, এখনও যদি আপনাদের হুশ না হয় তাহলে আর কবে হবে? এখনও কি আল্লাহর দিকে ফেরে আসার সময় হয়নি?\nবর্তমান উদ্ভূত পরিস্থিতিকে আমরা কি অনেক কষ্টকর মনে করছি? আমরা কি রাসুলুল্লাহ সাল্লাল্লাহু আলাইহি ওয়া সাল্লামের সময়ের দুঃখ-কষ্টকে ভুলে গেছি? তারা ধর্মের জন্য কতই না কষ্ট করেছেন, সব প্রকার ত্যাগ স্বীকার করেছেন, দিনের পর দিন অনাহারে থেকেছেন, তারপরও তারা নামাজ, রোজা ও অন্যান্য পুণ্যকাজ পরিত্যাগ করেননি।\nওহুদের যুদ্ধে মুসলমানদের ওপর আক্রমণকারীরা কতই না জুলুম, অত্যাচার, নির্যাতন করেছে, যা বর্ণনাতীত। আর অপর দিকে আমরা কি দেখতে পাই, মুসলমানদের ক্ষুদ্র দলটি হজরত রাসুলুল্লাহ সাল্লাল্লাহু আলাইহি ওয়া সাল্লামের প্রতি পরম শ্রদ্ধায় অনুপ্রাণিত হয়ে অতুলনীয় বীরত্ব প্রদর্শন করেছেন।\nওহুদের ময়দানে রাসুলুল্লাহ সাল্লাল্লাহু আলাইহি ওয়া সাল্লামের পবিত্র শরীর আঘাতে জর্জরিত হয়েছিল, তার পবিত্র দাঁতও এতে শহিদ হয়। তারপরও তিনি তাদের জন্য পরম দয়াময় আল্লাহর কাছে হেদায়াত কামনা করেছেন। ওহুদের ময়দানে তার পবিত্র সাহাবাদেরকে এমন নির্দয়ভাবে আঘাত করে শহিদ করা হয়েছে যে, তাদের মৃতদেহ পর্যন্ত সনাক্ত করা যায়নি।\nতা সত্বেও কোনো সাহাবা ইসলাম এবং রাসুলুল্লাহ সাল্লাল্লাহু আলাইহি ওয়া সাল্লামকে ত্যাগ করে চলে যাননি বরং তাদের মনোবল আরো দৃঢ় থেকে দৃঢ়তর হয়েছিল। তারা এটা বলেন নি যে, আমরা এই দুঃখ-কষ্ট সহ্য করতে পারছি না, তাই ইসলাম ত্যাগ করছি।\nবরং তাদের মনোবল এমন পাহাড়ের ন্যায় ছিল যে, এ পথে নিজ প্রাণ কুরবান করতে সদা প্রস্তুত ছিল। এত কষ্ট সহ্য করা সত্বেও তারা ঠিকমত নামাজ আদায় করেছেন, রমজানের রোজা রেখেছেন। আবার নফল নামাজেও অতিবাহিত করেছেন রাত।\nএরপর শিবে আবু তালিব উপত্যকায় রাসুলুল্লাহ সাল্লাল্লাহু আলাইহি ওয়া সাল্লাম ও তার সাহাবায়ে কেরামের বন্দী জীবনের দুর্বিসহ দিনগুলোর ইতিহাসও আমাদের সামনে রয়েছে। সেই দিনগুলোতে তাদের কাছে না ছিল মাল-সামান আর মজুদ খাদ্য সামগ্রী। অবরুদ্ধ অবস্থায় কী যে নিদারুন দুঃখ-কষ্টের মধ্যে তারা কালাতিপাত করেছিলেন তা কেবল ভুক্তভোগী ছাড়া অন্য কারো পক্ষে কল্পনা করাও দুঃসাধ্য।\nএই দুঃসহ অবস্থা চলেছিল প্রায় তিন বছর। খাদ্য-সামগ্রী সরবরাহের পথ বন্ধ করে দেয়া হলে গাছের পাতা আর চামড়া খেয়েই সাহাবাদের জীবনধারণ করতে হয়। নারী শিশুদের কান্নার আওয়াজে বাতাস ভারি হয়ে যেত আবু তালিবের উপত্যকায়। এমন ভয়াবহ সময়ে কেমন কেটেছিল রাসুলুল্লাহ সাল্লাল্লাহু আলাইহি ওয়া সাল্লাম ও তার সাহাবায়ে কেরামের দিনগুলো?\nকেমন ছিল সেই বিভীষিকাময় মুহূর্তগুলো? তা রাসলুল্লাহ সাল্লাল্লাহু আলাইহি ওয়া সাল্লামের সাহাবাদের বর্ণনা থেকেই তা জানা যায়-\nহজরত সাআদ বিন আবি ওয়াক্কাস রাদিয়াল্লাহু আনহু বলেন, ‘কোনো এক রাতে একটি শুষ্ক চামড়া পেয়ে তা ভালোমতো ধুয়ে নিলাম। তারপর আগুনে তা গুঁড়া করে নিলাম। পানিতে মিশিয়ে তৃপ্তি নিয়ে খেলাম।’\nএ তো শুধু এক সাহাবার অবস্থা ছিল না বরং সবার অবস্থাই ছিল অকুণ্ঠ শোচনীয়। এ কষ্টের পরিণতিতে মৃত্যুবরণ করেন রাসুলুল্লাহ সাল্লাল্লাহু আলাইহি ওয়া সাল্লামের বিশ্বস্ত সহধর্মিণী হজরত খাদিজা রাদিয়াল্লাহু আনহা এবং চাচা আবু তালিব।\nহায়! আমার দয়াল রাসুল কত কষ্টই না সহ্য করেছেন তারপরও তিনি ঘন্টার পর ঘন্টা দাঁড়িয়ে তার প্রভুর ধ্যানে মগ্ন থাকতেন। শিবে আবু তালেবের এ কঠিন পরিস্থিতিতেও সাহাবায়েকেরাম একবারের জন্যও বলেননি, বর্তমান বৈরি অবস্থায় আমাদের জন্য নামাজ ও রোজাকে মাফ করে দেয়া হোক।\nএকটু ভেবে দেখুন! ইসলামের জন্য, আল্লাহর একত্ববাদের জন্য আমাদের প্রিয় নবি সাল্লাল্লাহু আলাইহি ওয়া সাল্লাম এবং তার সাহাবারা কতই না কষ্ট সহ্য করেছেন। সেই তুলনায় আমরা কি এর সামান্য পরিমাণও কষ্ট সহ্য করছি?\nরাসুলুল্লাহ সাল্লাল্লাহু আলাইহি ওয়া সাল্লামের এই সাহাবাদের প্রতি সন্তুষ্ট হয়ে আল্লাহ তাআলা তাদেরকে জান্নাতের সুসংবাদ দিয়েছেন। পবিত্র কুরআনে ইরশাদ হয়েছে-\n‘হে শান্তিপ্রাপ্ত আত্মা! তুমি তোমার প্রতিপালকের কাছে ফিরে এসো সন্তুষ্ট ও সন্তোষভাজন হয়ে। আমার বান্দাদের অন্তর্ভুক্ত হয়ে যাও এবং আমার জান্নাতে প্রবেশ করো।’ (সুরা ফাজর : আয়াত ২৭-৩০)\nআসুন, সকাতরে আল্লাহর দরবারে দোয়া করি, হে দয়াময় প্রভু! সব বিপদাপদ থেকে আমাদের রক্ষা করুন আর আমাদের তাওবা কবুল করে তোমার দয়ার চাদরে আবৃত করে নিন। আমিন।\nলেখক-ইসলামি গবেষক ও কলামিস্ট\n৩৩৩৬ নম্বরে পাঠপরামর্শ পাবে প্রাথমিক শিক্ষার্থীরা


আরবের গল্প – Islamer Golpo\nby Sk. Imran Hossen · April 27, 2016\nএকটি প্রশান্তময় গৃহ। ছায়াঘেরা শান্ত সুনিবিড়। কল্যাণ আর অফুরন্ত আলোর রোশনিতে সীমাহীন উজ্জ্বল।\nকার বাড়ি? কোন বাড়ি?\nআঙুল উঁচিয়ে দেখিয়ে দেন সবাই।-\nমদীনার ঐ তো সেই বাড়ি, যে বাড়িতে প্রথম পবিত্র পা রেখেছিলেন নবী মুহাম্মাদ (সা)। মহান আলোকিত রাসূলের (সা) সঙ্গে ছিলেন সেদিন তাঁরই সাথী হযরত আবু বকর (রা)।\nহ্যাঁ, সেইদিন।- যেদিন রাসূল (সা) আবু বকরকে নিয়ে পৌঁছুলেন মদীনায়।\nমদীনার কুবা পল্লী। চারপাশ তার স্নিগ্ধ, শান্ত। কী এক মোহময় পরিবেশ। অসীম তার মায়ার বন্ধন। রোশনীতে আলো ঝলমল। যেন সোনার মোহর ছড়িয়ে আছে পূর্ণিমা জোসনায়। চক চক করছে কুবা পল্লীর প্রতিটি ধূলিকণা। ধূলিকণা! তাও যেন রূপ নিয়েছে একেবারে খাঁটি সোনায়।\nকেন চিনবে না? কুবা পল্লীতো বুকে ধারণ করে আছে এক উজ্জ্বল ইতিহাস, ইতিহাসের চেয়েও মহান এক সত্তা।\nআল্লাহর পক্ষ থেকে হিজরতের অনুমতি পেলেন দয়ার নবীজী (সা)।\nরাসূল (সা) ছেড়ে যাচ্ছেন তাঁর প্রিয় জন্মভূমি মক্কা। সেই মক্কা! যেখানে তিনি ভূমিষ্ঠ হয়েছিলেন সাগর সমান রহমত নিয়ে। যেখানে কেটেছে তাঁর শৈশব, কৈশোর এবং যৌবনের দিনগুলো। কত স্মৃতি, কত কথা, কত ঘটনা প্রবাহ মনে পড়ে যাচ্ছে দয়ার নবীজীর (সা)।\nতিনি হাঁটছেন আর পেছনে তাকাচ্ছেন। দয়ার নবীজীর ভারী হয়ে উঠলো তাঁর স্মৃতিবাহী হৃদয়। তাঁকে ছেড়ে যেতে হচ্ছে ভালোবাসার মক্কা! মক্কা থেকে রাসূল (সা) চলেছেন মদীনার দিকে। এটাই আল্লাহর মঞ্জুর।\nমদীনার উপকণ্ঠে সগৌরবে দাঁড়িয়ে আছে কুবা পল্লী। বহু পূর্ব থেকেই কুবা পল্লীর রয়েছে ঐতিহ্য ঘেরা সুনাম ও খ্যাতি।\nআল্লাহর প্রিয় হাবীব রাসূলে মকবুল (সা) ও তাঁর সাথী আবু বকর কুবা পল্লীতে পৌঁছেই একটু থমকে দাঁড়ালেন।\nতারপর। – তারপর তিনি এবং তাঁর সাথী প্রবেশ করলেন কুবা পল্লীর অতি খান্দানী একটি বাড়িতে। বাড়িটি কার? কে সেই সৌভাগ্যবান ব্যক্তি?\nতিনি আর কেউ নন।- নাম কুলসুম ইবনুল হিদম (রা)। রাসূলও (সা) দারুণ পছন্দ করলেন বাড়িটি। এখানেই তিনি তাঁর সাথী আবু বকরসহ কাটিয়ে দিলেন একে একে চারটি দিন। কুলসুম ইবনুল হিদমের (রা) বাড়িতে চারদিন থাকার পর দয়ার নবীজী (সা) পৌঁছুলেন মদীনার মূল ভূখণ্ডে।\nএখানে এসে রাসূল (সা) ও আবু বকর (রা) অবস্থান করেন আর এক সৌভাগ্যবান সাহাবী আবু আইউব আল আনসারীর বাড়িতে। কিন্তু রাসূল (সা) মদীনায় পদধূলি দিয়েই যার বাড়িতে উঠলেন, তিনিই কুলসুম ইবনুল হিদম।\nরাসূল (সা) উপস্থিত তার বাড়িতে! কী অসীম সৌভাগ্যের ব্যাপার! আনন্দ আর ধরে না তাঁর হৃদয়ে। খুশিতে বাগবাগ তিনি। কী যে করবেন রাসূলের (সা) জন্য, কিভাবে যে বরণ করে নেবেন এই মহিমান্বিত মেহমানকে দিশা করতে পারছেন না কুলসুম ইবনুল হিদম (রা)।\nমুহূর্তেই তিনি হাঁক-ডাক শুরু করলেন। ডেকে জড়ো করলেন বাড়ির চাকর-বাকরকে। ডাক পেয়েই ছুটে এলো সকলেই। তাদের মধ্যে একজনের নাম ছিল নাজীহ। কুলসুম নাজীহকে তার নাম ধরে ডাক পাড়লেন। রাসূলের (সা) কানে গেল নামটি। নাজীহ অর্থ সফলকাম।\nরাসূল (সা) নামটি শুনেই সাথী আবু বকরকে (রা) বললেন, হে আবু বকর! তুমি সফলকাম হয়েছ। এই বাড়িতে শুধু রাসূলই (সা) নন। সেই সময় রাসূলের (সা) অনেক সঙ্গী-সাথীই মেহমান হিসেবে তার বাড়িতে অবস্থান করেছিলেন।\nযেমন রাসূল (সা) ও আবু বকর (রা) কুলসুমের (রা) বাড়িতে অবস্থানের মধ্যেই সেখানে উপস্থিত হলেন মক্কার পথ পেছনে ফেলে আলী ও সুহাইব (রা)।\nতাঁরাও অবস্থান করলেন কুলসুমের (রা) বাড়িতে। এ ছাড়াও তাঁর বাড়িতে উঠেছিলেন মক্কা থেকে আগত রাসূলের (সা) একান্ত সাথী আবু মাবাদ আল মিকদাদ ইবনুল আসওয়াদ (রা), যায়িদ ইবন হারিসা (রা), আবু মারসাদ কান্নায ইবন হিসন (রা), আবু কাবশা (রা) প্রমুখ সাহাবী।\nচরম দুঃসময়ে কুলসুম এইভাবে খুলে রেখেছিলেন তাঁর বাড়ির দরোজা নবীর (সা) সাথীদের জন্য।\nরাসূল (সা) মদীনায় আছেন। মক্কা থেকে একে একে অনেকেই এসেছেন সেখানে হিজরত করে। খুব কাছের সময়। মদীনায় তৈরি হচ্ছে মসজিদে নববী। সেই সাথে তৈরির কাজ চলছে রাসূলের (সা) বিবিদের আবাসস্থল।\nরাসূলের (সা) মদীনায় আগমনের পর কোনো আনসারী সাহাবীর (রা) এটাই প্রথম ইন্তেকাল! স্বাভাবিকভাবেই রাসূল (সা) ব্যথিত হলেন।\nকেন তিনি কষ্ট পাবেন? কেন তিনি ব্যথিত হবেন? তাঁর তো রয়েছে সাথে রাসূলের (সা) ভালোবাসা। রয়েছে তার চেয়ে অনেক অধিক সম্পদÑরাসূলের (সা) মেজবান হওয়ার প্রথম সৌভাগ্যের পরশ।\nTags: arabic storydarun islamic jana ojanamohila sahabir golpomohila sahabir kahinishikkha mulok golpoঅনেক ইসলামিক গল্পঅনেক দারুন ইসলামের গল্পআরবী অভিধানচর্চা : সূচনা ও বিকাশআরবের গল্পআরব্য রজনীর গল্পমহিলা সাহাবীর গল্পমহিলা সাহাবীর ঘটনাসাহাবীদের কাহিনীসৌদি আরবের কাহিনী\nNext story না উটের দুধ, না আরবের সাক্ষাত\nPrevious story জুলায়বী-এক খর্বাকৃতির সাহাবীর কাহিনী


ExactSpy – Cell Phone Spy Software Free Download For iPhone is the leading spy software for the iPhone, আইপড রহমান এবং. টেক্সট বার্তা নিরীক্ষণ করতে চায় জন্য, সম্পূর্ণ চৌর্য তাদের অ্যাপল আইফোন তথ্য এবং জিপিএস অবস্থানে কল, এই সফটওয়্যার কাজ করে. ফোন একটি তথ্য পরিকল্পনা থাকতে হবে & an Internet connection so the ExactSpy software can upload logs to your account. ExactSpy – Cell Phone Spy Software Free Download For iPhone is the world’s first and best IPhone Spy App!\n1) আপনি হাতে রাখতে হবে (শারীরিকভাবে) যে exactspy ইনস্টল করার লক্ষ্য ফোন. সেখানে ইনস্টল করতে কিছু উপায় আছে এবং এটি ব্লগ আলোচনা করা হবে.\n2) আপনার টার্গেট ডিভাইস ফোন jailbroken করা হবে. আপনি springboard উপর হয় Cydia আইকন দেখতে হলে, যে ডিভাইস ইতিমধ্যে jailbroken হয়েছে মানে. যদি না (Cydia আইকন দেখতে না), jailbreak কিভাবে পড়া\nডাউনলোড এবং ইনস্টল করুন:\nপদক্ষেপ 1: আপনার ডিভাইস থেকে Cydia অ্যাপ্লিকেশনটি আরম্ভ.\nআপনি ট্র্যাক করতে চান ফোন ডিভাইস যা আপনার springboard থেকে, আইকন হয় Cydia এটি এবং এটি আরম্ভ করার জন্য টোকা.\nপদক্ষেপ 2: Cydia উৎস iphone.exactspy.com যোগ করুন\nCydia পর্দা থেকে, ক্লিক পরিচালনা করা -> উত্স -> সম্পাদন করা -> যোগ কর ও HTTP লিখুন://repo.exactspy.com (অথবা HTTP://iphone.exactspy.com) এবং তারপর ক্লিক করুন উত্স যোগ করুন.\nআপনি সঠিক URL প্রবেশ করে তাহলে, যাচাই এবং আপডেট সূত্র প্রক্রিয়া শুরু হবে. URL টি যাচাইয়ের জন্য অপেক্ষা করুন এবং সূত্র প্রসেস আপডেট শেষ করতে. সফলভাবে উপরে উল্লিখিত প্রক্রিয়া সম্পূর্ণ হলে, যে ডাউনলোড সম্পূর্ণ অর্থ নির্বাচন করুন Cydia ফিরুন Cydia অ্যাপ ফিরে যেতে\nপদক্ষেপ 3: ইনস্টল উৎস থেকে exactspy প্যাকেজ চয়ন করুন.\nSllecting পর Cydia ফিরুন ডাউনলোড করার জন্য আপনাকে ফেরত নিতে হবে সম্পূর্ণ পরে সোর্স পর্দা. আপনি এখানে একবার, নির্বাচন ExactSpy প্যাকেজ দেখতে ExactSpy\nপদক্ষেপ 4: ইনস্টল করুন এবং সমাপ্তি\nআপনি প্যাকেজ টোকা, you will see Install button, click it and click Complete button to complete this installation.\nডিভাইস থেকে আপনি জিজ্ঞেস করে পুনরারম্ভ Springboard এবং আপনি পাসকোড সম্পর্কে জিজ্ঞাসা করা হয়, তারপর আপনি একটি গোপন পাসকোড লিখুন উচিত: #314* বাইপাস. এই ডিফল্ট পাসকোড স্বল্প সময়ের জন্য উপলব্ধ মনে রাখবেন যে,, অথবা ডিভাইস এখনও দেখায় যখন ExactSpy Springboard আইকন. যদি না (আপনি আইকন hided আছে ExactSpy ), পাসকোড কোন পাওয়া যায় না.\nঅ্যাকাউন্টে অ্যাকাউন্ট এবং লিঙ্ক ডিভাইস তৈরি:\nYou can createafree account of exactspy with2পদ্ধতি:\n1) ওয়েবসাইট তৈরি http://my.exactspy.com/signup.aspx. কিন্তু আপনি একটি প্রমাণীকরণ করতে হবে (লগইন) আপনার অ্যাকাউন্টের সাথে (ব্যবহারকারী নাম এবং পাসওয়ার্ড) টার্গেট ডিভাইস ডিভাইসের সাথে আপনার অ্যাকাউন্ট লিঙ্ক করার উপর. বা\n2) আপনার লক্ষ্য ফোনে অ্যাকাউন্ট তৈরি. এই পদ্ধতি আপনার জন্য অনুমোদন হবে (একটি কর্ম লগইন করতে কোন প্রয়োজন). কর্ম “লগইন” with your account on the target device, আপনি আপনার অ্যাকাউন্ট ডিভাইস যোগ. You can start to track the device by logging in at Control Panel Online http://my.exactspy.com\nটিপস: আপনি একই অ্যাকাউন্টে আরো ডিভাইস ট্র্যাক করতে চান তাহলে দ্বিতীয় বা তৃতীয় ডিভাইসের সাথে আবার কি. প্রতিটি আপনি যোগ করতে পারেন অ্যাকাউন্ট3ডিভাইস.